കോവിഡ് ബാധിച്ച് മുൻ ഫുൾബോൾ താരം ഹംസക്കോയ മരിച്ചു; കുടുംബത്തിലെ 5പേർക്ക് രോഗബാധ | Kerala | Deshabhimani | Saturday Jun 6, 2020\nമലപ്പുറം > പ്രമുഖ ഫുട്ബോൾ താരവും മുൻ സന്തോഷ് ട്രോഫി താരവുമായ പരപ്പനങ്ങാടി താനൂർ റോഡിലെ ഇളകത്ത് ഹംസക്കോയ (65) കോവിഡ് ബാധിച്ച് മരിച്ചു. മഞ്ചേരി മെഡിക്കൽ കോളേജാശുപത്രിയിൽ ചികിത്സയിൽ കഴിയവെയാണ് ഇന്ന് രാവിലെ മരണം. കഴിഞ്ഞ ആഴ്ച കുടുംബ സഹിതം മുംബെയിൽ നിന്നെത്തിയതായിരുന്നു. ഭാര്യ , മകൻ, മകന്റെ ഭാര്യ,3വയസും3മാസവും പ്രായമുള്ള2പേരക്കുട്ടികൾ എന്നിവർക്കും രോഗം സ്‌ഥിരീകരിച്ചിട്ടുണ്ട്.\nമാണി സി കാപ്പൻ എം എൽ എ, തിരൂരങ്ങാടി പി എസ് എം ഒ കോളേജ് മാനേജർ എം കെ ബാവ എന്നിവരോടപ്പം ഹംസക്കോയ\nകഴിഞ്ഞ മെയ് 21നാണ് ഹംസക്കോയയും കുടുംബവും മുംബൈയിൽ നിന്ന് റോഡ്‌മാർഗം നാട്ടിലെത്തിയത്. കോവിഡ് ലക്ഷണത്തോടെ എത്തിയ ഇവർ കൊറന്റയിനിൽ ആയിരുന്നു. മെയ് 26നാണ് രോഗം സ്‌ഥിരീകരിച്ചത്. ഭാര്യക്കും മകനുമാണ് ആദ്യം രോഗം സ്‌ഥിരീകരിച്ചത്.ന്യൂമോണിയയും ഹൃദോഗവും ഇദ്ദേഹത്തിനുണ്ടായിരുന്നു.\nബോംബെയിൽ താമസമാക്കിയിരുന്ന അദ്ദേഹം മോഹൻ ബഗാൻ, മൊഹമ്മദൻസ് തുടങ്ങിയ ക്ലബ്ബ്കളിൽ കളിച്ചിട്ടുണ്ട്. 1975-77 കാലഘട്ടങ്ങളിൽ തിരൂരങ്ങാടി പി എസ് എം എം കോളേജ് വിദ്യാർഥി ആയിരുന്നു. പരപ്പനങ്ങാടിയിലെ യുവ ഫുട്ബോൾ താരങ്ങൾക്കായി ഫുട്ബോൾ കോച്ചിംഗ് ക്യാമ്പ് ഇദ്ദേഹം സംഘടിപ്പിച്ചിരുന്നു. അദ്ദേഹത്തിന്റെ മകൻ ലിഹാസ് കോയ ഇന്ത്യൻ ഫുട്ബോൾ ടീം ഗോൾ കീപ്പറാണ്. മുൻ റെയിൽസ് വോളിബോൾ താരം ലൈലയാണ് ഭാര്യ.\nമക്കൾ: ലിഹാസ്കോയ, സക്കീന. മൃതദേഹം പ്രൊട്ടോകോൾ പ്രകാരം പരപ്പനങ്ങാടിയിൽ ഖബറടക്കും. ഇതോടെ സംസ്‌ഥാനത്ത് കോവിഡ് ബാധിച്ച് മരിച്ചവരുടെ എണ്ണം 15 ആയി.\nഹംസക്കോയ. ഫുട്ട്‌ബോൾ കളിക്കാരൻ\nസ്രവശേഖരണ കേന്ദ്രത്തിൽ അവിശ്രമം ഡോക്‌ടർമാർ പിപിഇ കവചമണിഞ്ഞ പോരാളികൾ


മണിപ്പൂരില് സെന്റ് ജോസഫ്‌സ് ഹയര് സെക്കന്‍ഡറി സ്കൂള് അഗ്നിക്കിരയാക്കി – The End Time News\nമണിപ്പൂരിലെ ഏറ്റവും പഴക്കമേറിയ കത്തോലിക്ക മിഷ്ണറി സ്കൂള് അഗ്നിക്കിരയാക്കി. ആറു വിദ്യാര്‍ഥികള്‍ക്കെതിരേ അച്ചടക്കനടപടി സ്വീകരിച്ചതിന്റെ പ്രതികാരമായിട്ടാണ് സ്‌കൂള് അഗ്‌നിക്കിരയാക്കിയതെന്നാണ് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നത്. സുഖ്‌നുവിലെ സെന്റ് ജോസഫ്‌സ് ഹയര് സെക്കന്‍ഡറി സ്‌കൂളാണ് അഗ്നിക്കിരയായത്. സുപ്രധാനമായ രേഖകളും പഠനോപകരണങ്ങളും സൂക്ഷിച്ചിരുന്ന രണ്ടു മുറികള് ഉള്‍പ്പെടെ 10 മുറികള് പൂര്‍ണമായും കത്തിനശിച്ചു.\nസ്‌കൂളിനും ക്ലാസ് ടീച്ചര്‍ക്കുമെതിരേ സാമൂഹ്യ മാധ്യമങ്ങളില് അപമാനകരമായ പോസ്റ്റിട്ടതിനാണ് ആറ് വിദ്യാര്‍ഥികള്‍ക്കെതിരേ ഒരാഴ്ച മുന്പ് അധികൃതര് അച്ചടക്ക നടപടികള് സ്വീകരിച്ചത്. എന്നാല്, ഇവരെ ക്ലാസുകളില് ഇരിക്കാന് അനുവദിച്ചിരുന്നുവെന്നു പ്രിന്‍സിപ്പല് ഫാ. ഡോമിനിക് പറഞ്ഞു. അക്രമത്തിന് പിന്നില് അച്ചടക്ക നടപടികളില് രോഷംപൂണ്ട പ്രാദേശിക വിദ്യാര്‍ഥി സംഘടനയുണ്ടെന്ന സംശയം വ്യാപകമാണ്. വിദ്യാര്‍ഥികള്‍ക്കെതിരേ സ്വീകരിച്ച നടപടികള് റദ്ദാക്കാന് അവര് സമ്മര്‍ദ്ധം ചെലുത്തി വരുകയായിരുന്നു. ആയിരത്തിഅഞ്ഞൂറിനടുത്ത് കുട്ടികളാണ് സെന്റ് ജോസഫ്‌സ് ഹയര് സെക്കന്‍ഡറി സ്‌കൂളില് പഠിച്ചുകൊണ്ടിരിക്കുന്നത്.ഇതിനു പിന്നില് പ്രവര്‍ത്തിച്ചവരെ മുഴുവന് പിടികൂടി നിയമത്തിനു മുന്നില് കൊണ്ടുവരുമെന്നും അവര്‍ക്ക് മാതൃകാപരമായ ശിക്ഷ വാങ്ങിക്കൊടുക്കുമെന്നും അദ്ദേഹം കൂട്ടിച്ചേര്‍ത്തു. . പുനര്‍നിര്‍മ്മാണത്തിന് സഹായം ലഭ്യമാക്കുമെന്ന് മന്ത്രി അറിയിച്ചിട്ടുണ്ട്.


നടന്നത് ആസൂത്രിത കൊലപാതകം: ലഖിംപുര് ഖേരിയിലെ ദൃശ്യങ്ങള് കാണിച്ച് കര്‍ഷകര് ആരോപിക്കുന്നു\nBy Azhimukham Desk Tue,5Oct 2021\nആരോപണ വിധേയനായ കേന്ദ്രമന്ത്രിയെ എന്തുകൊണ്ട് പുറത്താക്കുന്നില്ലെന്ന് പ്രിയങ്ക\nകേന്ദ്ര ആഭ്യന്തര സഹമന്ത്രി അജയ് മിശ്രയും ഉപമുഖ്യമന്ത്രിയും പങ്കെടുക്കുന്ന പരിപാടി നടക്കുന്നതിനാല്, കരിങ്കൊടി പ്രതിഷേധം നടത്തുകയായിരുന്നു കര്‍ഷകരുടെ ലക്ഷ്യം. അതിനായി, അവര് വന്നിറങ്ങുന്ന ഹെലിപാഡിന് അടുത്തുള്ള സ്ഥലത്ത് രാവിലെതന്നെ കര്‍ഷകര് ഒത്തുചേര്‍ന്നു. എന്നാല്, എന്നാല്, മന്ത്രിമാര് ഹെലികോപ്റ്റര് ഒഴിവാക്കി റോഡുമാര്‍ഗം സ്ഥലത്തെത്തി. പൊലീസ് ഇക്കാര്യം അറിയിച്ചതിനെത്തുടര്‍ന്ന് ഉച്ച കഴിഞ്ഞ് മൂന്നോടെ കര്‍ഷകര് പിരിഞ്ഞുപോകാന് തീരുമാനിച്ചു. അതിനിടെയാണ് മൂന്ന് വലിയ എസ്‌യുവികള് പിന്നിലൂടെ കര്‍ഷകര്‍ക്കിടയിലേക്ക് പാഞ്ഞുവന്നത്. റോഡില് ഇരുന്നവരെയും നടക്കുന്നവരെയും ഇല്ലാതാക്കുകയെന്ന ലക്ഷ്യത്തോടെയായിരുന്നു വാഹനങ്ങള് ഇരച്ചെത്തിയത്. വാഹനങ്ങള് പലരെയും ഇടിച്ചുവീഴ്ത്തി. അതോടെ, കര്‍ഷകര് പ്രതോപിതരായി. വാഹനങ്ങളിലുണ്ടായിരുന്നവരെ ആക്രമിക്കുകയായിരുന്നു. സായുധരായ പൊലീസുകാര് നോക്കിനില്‍ക്കെയായിരുന്നു ഇതെല്ലാം -ലഖിംപുര് ഖേരിയില് കര്‍ഷകര് ഉള്‍പ്പെടെ ഒമ്പതുപേരുടെ മരണത്തിനിടയാക്കിയ സംഭവത്തെക്കുറിച്ച് കര്‍ഷകര് മാധ്യമങ്ങളോട് പറഞ്ഞതിന്റെ ചുരുക്കമാണിത്.\nഎന്നാല്, അതിനപ്പുറം ചില കാര്യങ്ങള് കൂടി കര്‍ഷകര് പങ്കുവെക്കുന്നു. അക്രമത്തില് കൊല്ലപ്പെട്ട ഗുര്‍വീന്ദര് സിംഗിന്റെ ബന്ധുവായ ഗുരുസാഹബ് സിംഗാണ് ഇതുമായി ബന്ധപ്പെട്ട മറ്റൊരു വെളിപ്പെടുത്തലും ആരോപണവും ഉന്നയിച്ചിരിക്കുന്നത്. സെപ്റ്റംബര് 25ന് പാലിയ പ്രദേശത്തുവെച്ച് കേന്ദ്രമന്ത്രി അജയ് മിശ്രയ്ക്കുനേരെ സിഖ് കര്‍ഷകര് കരിങ്കൊടി വീശിയിരുന്നു. ഇതിനെല്ലാം പാഠം പഠിപ്പിക്കുമെന്നായിരുന്നു അന്ന് അദ്ദേഹം പ്രതികരിച്ചത്. അത് ചെയ്യാനുള്ള ധൈര്യം അവര്‍ക്കുണ്ടായിരിക്കുന്നു. ഇന്നലെ സംഭവിച്ചത് ആസൂത്രിത കൊലപാതകമാണ്. ഗുരുസാഹബ് സിംഗ് ഉറപ്പിച്ചു പറയുന്നു.\nകര്‍ഷകരുടെ വാക്കുകള് ശരിവെക്കുന്നതാണ് സോഷ്യല് മീഡിയയില് ഇപ്പോള് പ്രചരിക്കുന്ന ദൃശ്യങ്ങള്. മുദ്രാവാക്യം വിളിച്ചുനീങ്ങുന്ന കര്‍ഷകാരുടെ ഇടയിലേക്ക് പിന്നില്‍നിന്നും വാഹനം ഓടിച്ചുകയറ്റുന്നതിന്റെ ദൃശ്യങ്ങളാണ് പുറത്തുവന്നിരിക്കുന്നത്. 25 സെക്കന്‍ഡ് ദൈര്‍ഘ്യമുള്ള വീഡിയോയുടെ ആധികാരികത പൊലീസ് സ്ഥിരീകരിച്ചിട്ടില്ലെങ്കിലും കര്‍ഷകര് തങ്ങളുടെ വാദത്തില് ഉറച്ചുനില്‍ക്കുകയാണ്. കേന്ദ്രമന്ത്രി അജയ് മിശ്രയുടെ മകന് ആശിഷ് മിശ്രയും കൂട്ടാളികളുമാണ് വാഹനം ഓടിച്ചിരുന്നതെന്നാണ് കര്‍ഷകര് ആരോപിക്കുന്നത്. എന്നാല്, മന്ത്രിയും മകനും ആരോപണം നിഷേധിച്ചിട്ടുണ്ട്. സംഭവ സ്ഥലത്തുപോലും ഇല്ലായിരുന്നുവെന്നാണ് ആശിഷിന്റെ വാദം. എന്നിരുന്നാലും ആശിഷിനെതിരെ കേസെടുത്തിട്ടുണ്ട്.\nകര്‍ഷകരുടെ ആരോപണം കോണ്‍ഗ്രസ് ഉള്‍പ്പെടെ പ്രതിപക്ഷ പാര്‍ട്ടികളും ഉന്നയിക്കുന്നുണ്ട്. സമരക്കാര്‍ക്കുനേരെ വാഹനം ഓടിച്ചുകയറ്റുന്ന വീഡിയോ ട്വീറ്റ് ചെയ്ത പ്രിയങ്ക ഗാന്ധി, ആരോപണ വിധേയനായ കേന്ദ്രമന്ത്രിയെ എന്തുകൊണ്ട് പുറത്താക്കുന്നില്ലെന്നാണ് പ്രധാനമന്ത്രിയോട് ചോദിച്ചിരിക്കുന്നത്. എന്തുകൊണ്ടാണ് വാഹനം ഓടിച്ചുകയറ്റിയയാളെ അറസ്റ്റ് ചെയ്യാത്തത്? സംഭവത്തെക്കുറിച്ച് ഇതുവരെ പ്രധാനമന്ത്രി പ്രതികരിച്ചിട്ടില്ല. ലഖിംപുര് ഖേരിയില് കര്‍ഷകരെ സന്ദര്‍ശിക്കാന് പോയ തന്നെ 28 മണിക്കൂറിലേറെയായി അനധികൃതമായി തടഞ്ഞുവച്ചിരിക്കുകയാണ്. എഫ്‌ഐആറോ ഉത്തരവോ ഒന്നുമില്ലാതെയാണ് നടപടിയെന്നും പ്രയങ്ക ട്വിറ്ററില് പറഞ്ഞു.\nഅതിനിടെ, സംഭവത്തില് യുപി സര്‍ക്കാര് ജുഡീഷ്യല് അന്വേഷണം പ്രഖ്യാപിച്ചിട്ടുണ്ട്. കൊല്ലപ്പെട്ടവരുടെ കുടുംബത്തിന് 45 ലക്ഷം രൂപയും വീട്ടിലൊരാള്‍ക്ക് സര്‍ക്കാര് ജോലിയും നല്‍കും. പരിക്കേറ്റവര്‍ക്ക് 10 ലക്ഷം രൂപ നഷ്ടപരിഹാരവും ഉറപ്പുനല്‍കി. കൊല്ലപ്പെട്ടവരുടെ മൃതദേഹവുമായി കര്‍ഷകര് നടത്തിയ പ്രതിഷേധത്തെത്തുടര്‍ന്നാണ് സര്‍ക്കാരിന്റെ വാഗ്ദാനം.\nഅക്രമത്തില് നാല് കര്‍ഷകരും രക്തം വാര്‍ന്നാണ് മരിച്ചതെന്നാണ് പോസ്റ്റുമോര്‍ട്ടം റിപ്പോര്‍ട്ടെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു. നക്ഷത്ര സിംഗ്, ദില്‍ജീത്ത് സിംഗ്, ലവ്പ്രീത് സിംഗ്, ഗുര്‍വിന്ദര് സിംഗ് എന്നിവരാണ് മരിച്ച കര്‍ഷകര്. ആര്‍ക്കും വെടിയേറ്റിട്ടില്ല. 19കാരനായ ലവ് പ്രീത് സിംഗിന്റെ ശരീരത്തില് വലിച്ചിഴയ്ക്കപ്പെട്ടതിനെ തുടര്‍ന്നുണ്ടായ മുറിവുകളാണുള്ളത്. വാഹനത്തിലുണ്ടായിരുന്ന നാലുപേരും ഒരു പ്രാദേശിക മാധ്യമപ്രവര്‍ത്തകനുമാണ് മരിച്ച മറ്റുള്ളവര്.


Monday, December 06, 2021 18:26:36 PM\nസ്വന്തം ലേഖകൻ: ഇന്ത്യൻ ക്രിക്കറ്റ് കൺട്രോൾ ബോർഡ് (ബിസിസിഐ) തുനിഞ്ഞിറങ്ങിയാൽ പാക്കിസ്ഥാൻ ക്രിക്കറ്റ് ബോർഡിന്റെ (പിസിബി) കഥ തന്നെ തീരുമെന്ന് പിസിബി ചെയർമാനും മുൻ പാക്കിസ്ഥാൻ താരവുമായ റമീസ് രാജ. പാക്കിസ്ഥാനിലെ സെനറ്റ് സ്റ്റാൻഡിങ് കമ്മിറ്റിക്കു മുന്നിലായിരുന്നു രാജയുടെ തുറന്നു പറച്ചിൽ. രാജ്യാന്തര ക്രിക്കറ്റ് കൗൺസിലിന്റെ (ഐസിസി) ആകെ ഫണ്ടിന്റെ 90 ശതമാനവും വരുന്നത് ബിസിസിഐയിൽനിന്നാണെന്ന് റമീസ് രാജ ചൂണ്ടിക്കാട്ടി.\n“രാജ്യാന്തര ക്രിക്കറ്റ് കൗൺസിലിന്റെ (ഐസിസി) സാമ്പത്തിക സഹായം കൊണ്ടാണ് പിസിബി രക്ഷപ്പെട്ടു പോകുന്നത്. എന്നാൽ ഐസിസിക്ക് 90 ശതമാനം വരുമാനവും ലഭിക്കുന്നത് ഇന്ത്യയിൽ നിന്നാണ്. ഇത് ഭയപ്പെടുത്തുന്ന വസ്തുതയാണ്,“ രാജ പറഞ്ഞു.\n‘‘ഐസിസി ഒരു ഇവന്റ് മാനേജ്മെന്റ് കമ്പനി പോലെയാണ്. ഇന്ത്യയിലെ ബിസിനസുകാരാണ് ലോക ക്രിക്കറ്റിനെ നിയന്ത്രിക്കുന്നത്. അതു വഴി പാക്ക് ക്രിക്കറ്റിനെയും. ഭാവിയിൽ പാക്കിസ്ഥാനു സഹായം നൽകരുത് എന്ന് ഇന്ത്യൻ പ്രധാനമന്ത്രി പറഞ്ഞാൽ നമ്മളെന്തു ചെയ്യും?’’– രാജ ചോദിച്ചു.\nഐസിസിയെ അമിതമായി ആശ്രയിക്കാതെ സ്വന്തം വരുമാനം കണ്ടെത്താൻ പിസിബി പുതിയ വഴികൾ തേടണമെന്നും ചെയർ‌മാൻ പറഞ്ഞു. അപ്രതീക്ഷിതമായി റദ്ദാക്കിയ പാക്കിസ്ഥാൻ–ന്യൂസീലൻഡ് പരമ്പര വീണ്ടും നടത്താനുള്ള ചർച്ചകൾ പുരോഗമിക്കുകയാണെന്നും രാജ അറിയിച്ചു.\n“പാക്കിസ്ഥാനിൽ വന്നശേഷം പരമ്പര റദ്ദാക്കി പോയ ന്യൂസീലൻഡിന്റെ നടപടി അംഗീകരിക്കാവുന്നതല്ല. എന്തുകൊണ്ടാണ് പരമ്പര റദ്ദാക്കുന്നതെന്ന് ഇന്നുവരെ അവർ നമ്മളെ അറിയിച്ചിട്ടില്ല. ഇപ്പോൾ പരമ്പര മറ്റൊരു മാസത്തേക്ക് മാറ്റാൻ അവർ ശ്രമിക്കുന്നുണ്ട്,“ റമീസ് രാജ പറഞ്ഞു.


വിക്ടര് ഹ്യൂഗോ (1802-1885)\nഫ്രഞ്ച് വിപ്ലവാനന്തര കാലഘട്ടത്തിലെ വിശ്വവിഖ്യാതനായ കവിയും നോവലിസ്റ്റും നാടകകൃത്തും.പാവങ്ങളും നോത്രദാമിലെ കൂനനുമാണ് അദ്ദേഹത്തിന്റെ അതിപ്രശസ്തമായ ആഖ്യായികകള്. അനീതിയോടും അസമത്വത്തോടുമുള്ള മാനവികതയുടെ നിലയ്ക്കാത്ത പോരാട്ടമാണ് ഹ്യൂഗോവിന്റെ കൃതികളുടെ ഉള്ളടക്കം.\nകൂനനും ഒറ്റക്കണ്ണനും മുടന്തനും ചെകിടനുമായ ഒരാള് മുഖ്യകഥാപാത്രമായുള്ള നോവലാണ് വിക്ടര് ഹ്യൂഗോവിന്റെ നേത്രദാമിലെ കൂനല്. വിരൂപനായ കൂനന്റെയും സുന്ദരിയു ജിപ്സിപ്പെണ് കൊടിയുടെയും മനമലിയിക്കുന്ന ഈ കഥ ലോക സാഹിത്യത്തിലെ അതിവിശിഷ്ടമായ ക്ലാസിക്കുകളില് ഒന്നാണ്. സംഗ്രഹീത പുനരാഖ്യാനം: കെ.പി. ബാലചന്ദ്രന്..


സായ് പല്ലവിയെ വൃദ്ധ ലുക്കിലേക്കു മാറ്റിയെടുക്കുന്നു, വീഡിയോ വൈറല്\nപോൺ വ്യവസായത്തിലെ താരസുന്ദരി! മിയ ഖലീഫയുടെ സ്വത്ത് വിവരങ്ങൾ അറിയണ്ടേ?\nപുനീതിന്റെ മരണവാര്‍ത്ത അറിഞ്ഞ് ആരാധകന് കുഴഞ്ഞ് വീണ് മരിച്ചു\nപ്രാര്‍ഥനകള് വിഫലമായി, കന്നഡ താരം പുനീത് രാജ്കുമാര് അന്തരിച്ചു\n2019 ലെ ദേശീയ ചലച്ചിത്ര പുരസ്‌കാരങ്ങൾ വിതരണം ചെയ്തു; മികച്ച നടൻ ധനുഷും മനോജ് ബാജ്‌പെയും\nനടന് ജെയിംസ് മൈക്കിള് ടെയ്‌ലര് ഓര്‍മ്മയായി, ഫ്രണ്ട്‌സ് സീരീസിലെ ഗന്‍തറിലൂടെ ശ്രദ്ധേയന്\n2019 ലെ ദേശീയ ചലച്ചിത്ര പുരസ്‌കാരങ്ങളുടെ വിതരണം ഇന്ന്; മികച്ച ചിത്രം 'മരക്കാർ അറബികടലിന്റെ സിംഹം'\nആത്മഹത്യാമുനമ്പില് നിന്ന് ഐപിഎസിലേയ്ക്ക്\nBy RK.10 10 2021\nജീവിതത്തിലേയ്ക്കുള്ള എന്റെ രണ്ടാം വരവായിരുന്നു കുടജാദ്രിയില് നിന്നുള്ള ആ മലയിറക്കം-എഡിജിപി എസ് ശ്രീജിത്ത് ഐപിഎസ് പറയുന്നു\nസാര്‍ത്ര്, കാഫ്‌കെ ഒക്കെ വായിച്ചുനടന്ന ഒരു പതിനാറുകാരന്റെ കഥയാണിത്. മരണം സുനിശ്ചിതമായ ഒരു തീര്‍ച്ചയാണെന്ന തിരിച്ചറിവ് മനസില് ആണിയടിച്ച് ഉറപ്പിച്ച വായനകള്. ഏതായാലും മരിക്കും. അതിനുമുമ്പ് ഈ ജീവിതത്തെ, ശരീരത്തെ എന്തിന് രോഗങ്ങളാലും വേദനകളാലും പീഡിപ്പിക്കണം? എത്രയും വേഗം പരമസത്യമായ മരണത്തിലേക്ക് എത്തിപ്പെടുകയാണ് മനുഷ്യധര്‍മ്മമെന്ന് തോന്നിപ്പിച്ച നാളുകള്. വള്ളിക്കാവിലേക്ക് വണ്ടി കയറി. അമ്മയോട് ചോദിച്ചു. 'ദൈവമുണ്ടോ?' 'ഉണ്ടെങ്കില് അത് കാലാതീതമാണെന്ന് 'അമ്മയുടെ മറുപടി. എന്റെ ലോകം ഇതല്ലെന്ന് തിരിച്ചറിഞ്ഞ് വീടുവിട്ടിറങ്ങാന് ഒരുങ്ങുമ്പോള് എന്റെ സ്വന്തം അമ്മയ്ക്ക് കലശലായ ദീനം. അമ്മയെ ആശുപത്രിയിലേക്ക് കൊണ്ടുപോകുമ്പോള് എങ്ങനെ വീട്ടില്‍നിന്നിറങ്ങും? മനസൊന്ന് പതറി. പെട്ടെന്ന് ഒരു കാര്‍ട്ടൂണ് മനസിലേക്ക് വന്നു.\nറെയില് പാളത്തില് ആത്മഹത്യ ചെയ്യാന് പോയ കമിതാക്കള് തീവണ്ടിവരാന് വൈകുന്നത് കണ്ട് വെയിലൊന്ന് ആറിയിട്ട് നമുക്ക് വീണ്ടും വന്നാലോ എന്ന് ചോദിക്കുന്ന ഫലിതം. എനിക്ക് സ്വയം പുച്ഛം തോന്നി. ബന്ധങ്ങളുടെ സകല ചരടുകളും അറുത്ത് ബ്രഹ്‌മസത്യം തേടിയുള്ള യാത്രയ്ക്കിറങ്ങവേ അമ്മയെ ഓര്‍ത്ത് കരയുന്നോ മൂഢാ?\nഅങ്ങനെ വീട്ടില് നിന്ന് പതിനാറുകാരനായ ഞാന് ഇറങ്ങിനടന്നു. ആദ്യം മുന്നില് വന്നുനിന്നത് ബന്തടുക്കയ്ക്കുള്ള ബസാണ്. അതില് കയറിയിരുന്നു. കീശയിലാകെയുള്ളത് അറുപത്തിയേഴു രൂപ. ബന്തടുക്കയ്ക്ക് ഒമ്പതു രൂപ അമ്പതു പൈസയാണ് ടിക്കറ്റ് വില. പത്തുരൂപ നോട്ട് കണ്ടക്ടര്‍ക്ക് കൊടുത്തപ്പോള് ബന്തടുക്ക ടിക്കറ്റും ഒമ്പതര രൂപയും അയാള് തിരികെ തന്നു. എന്റെ പക്കല് പണം തീരെ ഇല്ലെന്ന് കണ്ട് പരാശക്തി നടത്തിയ ഒരു ഇടപെടല് എന്നുകരുതി സീറ്റില് മിണ്ടാതെ അമര്‍ന്നിരുന്നു.\nകുടജാദ്രി കാട്ടിലാണ് ചെന്നിറങ്ങിയത്. നടന്ന് സര്‍വ്വജ്ഞപീഠം കയറി പിന്നെയും താഴേയ്ക്കിറങ്ങി ചിത്രമൂലയെന്ന ഗുഹയില് കയറിയിരുന്നു. രാത്രി ഒരു കരിമ്പടം പോലെ പെട്ടെന്നാണ് മേലേക്ക് വന്നുവീണത്. കൊച്ച് ഇലയനക്കങ്ങളും കൂമന്റെയും നരിയുടെയും മുരളലുകളും നിറഞ്ഞ രാതി. മരണത്തെ ഭയമില്ലെന്ന് പറഞ്ഞു നടക്കുന്ന ഒരുവന്റെ സിരകളിലേക്ക് ഭയം ഇരച്ചുകയറുന്നത് എങ്ങനെയെന്ന് പതുക്കെയറിഞ്ഞു. കവച സ്‌തോതോത്രങ്ങളും മൃത്യുഞ്ജയമന്ത്രവും ഓര്‍മ്മയില് വന്നുനിറഞ്ഞെങ്കിലും മരണഭയം ബാക്കി. ആരുമില്ല, ചുറ്റിനും, ഒരാപത്തുവന്നാലും. കീശയില് അപ്പോള് അഞ്ചര രൂപ ബാക്കിയുണ്ട്. മരണത്തിന്റെ ഈ ഇരുള് ഗുഹയില് ആര്‍ക്കുവേണമത്. കൊക്കയിലേക്ക് വലിച്ചെറിഞ്ഞു കളഞ്ഞു. കഴിക്കാന്, കുടിക്കാന് ഒന്നുമില്ല. മൂന്നാം ദിവസം തളര്‍ന്ന് മോഹാലസ്യപ്പെട്ടുപോയി. പിന്നെ എപ്പോഴോ ഉണര്‍ന്നു. ഓരോ രാപ്പകലുകളും എണ്ണിയ ഞാനറിഞ്ഞു ഒമ്പതാംനാള്. മരണം തണുത്ത കാലടി വച്ച് അടുത്തെവിടെയോ വന്നുനില്‍പ്പുണ്ട്. അപ്പോ ഴേയ്ക്കും ഇലയനക്കം കേട്ടു. ഒരാള് നടന്നുവരികയാണ്. കണ്ണൂര്‍കാരന് രാമകൃഷ്ണന്. ചിത്രമൂല തേടിവന്ന അയാളുടെ അവില്‍പ്പൊതി എനിക്ക് അമൃതകുംഭമായി. മടങ്ങിപ്പോകാന് നേരത്ത് കീശയിലുണ്ടായിരുന്ന ഇന്‍ലന്റില് ഒരു കുറിപ്പെഴുതി അയാളെ ഏല്‍പ്പിച്ചു. അച്ഛനുള്ള കത്താണ്. ''എനിക്ക് സുഖം. വൈകാതെ തിരിച്ചുവരും.'' കണ്ണൂരില് നിന്നുമാത്രമേ പോസ്റ്റ് ചെയ്യാവൂ എന്ന നിര്‍ദ്ദേശത്തോടെ രാമകൃഷ്ണന് അത് കൈമാറി. കത്ത് പോസ്റ്റ് ചെയ്ത രാമകൃഷ്ണന് പക്ഷേ ആ മേല്‍വിലാസത്തില് അന്വേഷിച്ചു. ആരെയെങ്കിലും കാണാതായിട്ടുണ്ടോ എന്ന്. അങ്ങനെ രാമകൃഷ്ണന് കൂട്ടിക്കൊണ്ടു വന്നതാണ് കുടജാദ്രി മലയുടെ മുകളിലേക്ക് എന്റെ അച്ഛനെ. ചിത്രമൂലയ്ക്ക് താഴെയുള്ള ഗുഹയില് പുലി തിന്ന ഒരു മനുഷ്യന്റെ അസ്ഥികൂടം ഞാന് കണ്ടിരുന്നു. അവിടെയെത്തി പതിമൂന്ന് നാള് കഴിഞ്ഞപ്പോള് ആ ചിത്രാപൗര്‍ണമി നാളില് പാതിരാത്രി കഴിയേ, ഗുഹയ്ക്കുള്ളില് പോയി പുലിക്ക് ഇരയാകാനോ ഈശ്വര കരങ്ങളാല് രക്ഷപ്പെടാനോ എന്റെ വിധിയെന്ന് തീര്‍ച്ചയാക്കാന് നിശ്ചയിച്ചിരിക്കെയാണ് അച്ഛനെകൂട്ടിയുള്ള രാമകൃഷ്ണന്റെ വരവ്. ജീവിതത്തിലേയ്ക്കുള്ള എന്റെ രണ്ടാം വരവായിരുന്നു കുടജാദ്രിയില് നിന്നുള്ള ആ മലയിറക്കം.\nപിന്നെ ഞാന് കസ്റ്റംസില് ഉദ്യോഗസ്ഥനായി. അപ്പോഴും ആത്മീയത ഇടയ്ക്കിടെ എന്റെ മനസില് വന്ന് മുട്ടിവിളിക്കും. യൂണിഫോം ഊരിവച്ച് ഞാന് ഒരു ഭിക്ഷാപാത്രവുമായി തെണ്ടാന് ഇറങ്ങും. മറ്റുള്ളവരുടെ വീട്ടുപടിക്കല് ഭിക്ഷയാചിച്ചുനില്‍ക്കുമ്പോള് നാമറിയും നമ്മളൊക്കെ എത നിസ്സാരരാണെന്ന്. ജീവിതത്തില് അഹങ്കാരത്തിന്റെ തൂവലുകളുണ്ടെങ്കില് അത് പൊഴിച്ചുകളയാന് ഭിക്ഷാടനം പോലെ സമര്‍ത്ഥമായ മറ്റൊന്നില്ല.\nസന്യാസജീവിതം കഴിഞ്ഞ് ഞാന് തിരിച്ചുവന്നത് വളരെ അപകടകാരിയായാണ്! ആരെക്കണ്ടാലും ഈ ജിവിതം കൊണ്ടൊന്നും കാര്യമില്ല എന്നുപറയുന്ന ഒരു തരം തീവ്രവാദം. അങ്ങനെ എന്റെ തീവ്രവാദത്തിന് ഇരയായ ഒരാളുണ്ട്. പ്രദീപ് (യഥാര്‍ത്ഥ പേരല്ല). അവന് എന്റെ മൊഴിമുത്തുകള് കേട്ട് ഒരുനാള് സ്ഥലംവിട്ടു. പിന്നീട് ഞാന് കൊല്ലത്ത് എസ്.പി. യായിരിക്കുമ്പോള് വള്ളിക്കാവില് അമൃതാനന്ദമയിയുടെ അടുത്ത് തൂവെള്ള കുപ്പായം ധരിച്ച് അവന് നില്‍ക്കുന്നു. പ്രദീപ്! ഞാന് ഞെട്ടിപ്പോയി. ഞാന് ഉപേക്ഷിച്ച ജീവിതം അവനെടുത്ത് അണിഞ്ഞിരിക്കുന്നു. തിരുവനന്തപുരം എസ്.പിയായിരിക്കെ ഒരിക്കല് രാതിയില് ഒരു ഫോണ്. 'ശ്രീജിത്തല്ലേ?' എനിക്ക് ആളെ മനസിലായില്ല. 'ഞാന് പഴയ പ്രദീപാണെന്ന് ' അയാള് പറഞ്ഞു. ഏതോ ഒരു സ്വാമിയെന്നാണ് പുതിയ പേരെന്നും ഇപ്പോള് ഒരു ആശ്രമത്തിന്റെ ചുമതല ക്കാരനാണെന്നും. എനിക്ക് വല്ലാത്ത സങ്കടം തോന്നി. പിന്നെ കുറേനാള് കഴിഞ്ഞ് സന്യാസി വേഷം അഴിച്ചുവച്ച് പ്രദീപ് രക്ഷപ്പെട്ടുവെന്നും ഇപ്പോള് വിവാഹമൊക്കെ കഴിഞ്ഞ് വിദേശത്താണെന്നും അറിഞ്ഞു.\nഎന്റെ ജീവിതം വല്ലാതെ മാറ്റിമറിച്ചത് കണ്ണൂരാണ്. അന്ന് തലശ്ശേരി എ.എസ്.പി.. പാനൂരില് ഇരുവിഭാഗങ്ങള് തമ്മിലുള്ള ഭയാനകമായ ഏറ്റുമുട്ടല് നടന്ന 1999. അക്രമത്തെ ഉരുക്കുമുഷ്ടികൊണ്ട് അമര്‍ച്ച ചെയ്യണം എന്ന നിലപാടുകാരനാണ് എന്നും ഞാന്. കലാപവുമായി വന്ന ഒരുകൂട്ടരെ വെടിവച്ചോടിക്കാന് ഞാന് ഉത്തരവിട്ടു. പാനൂര് കലുഷിതമായി നില്‍ക്കുന്നു. മുറിവേറ്റവരെയും കൊണ്ട് ആംബുലന്‍സുകള് പാഞ്ഞുപോകുന്നു. പൊലീസ് വെടിവയ്പില് ആര്‍ക്കും ജീവഹാനി വന്നിട്ടില്ലെങ്കിലും നിരവധിപേര് മരിച്ചുവെന്ന പ്രചാരണം മൂലം ആയുധധാരികളായ അക്രമികള് കാത്തുനില്‍ക്കുന്നതറിയാതെ സൈറണ് മുഴക്കി അസി. ജില്ലാ പൊലീസ് സൂപ്രണ്ടായിരുന്ന എന്റെ കാര് പാഞ്ഞുചെല്ലുകയാണ്.\nകാറിന്റെ ഡോര് തുറന്ന് ഞാന് പുറത്തേക്കിറങ്ങുമ്പോള് വാളുകളും മറ്റ് മാരകായുധങ്ങളുമായി പത്തുപതിനാലുപേരുള്ള ഒരു സംഘം തൊട്ടുമുന്നില് നില്‍ക്കുന്നു. എന്നെ കണ്ടതും അവര് ഓടി. ഞാന് പിന്നാലെയും. ആ ചെറുസംഘത്തിന്റെ പിറകിലായി നിന്നത് പ്ലാസ്റ്റിക് കൂട് കൈയില് പിടിച്ച ഒരാളാണ്. അതിനുള്ളില് ബോംബാണെന്ന് എനിക്ക് മനസിലായി. വേഗത്തിലോടിയാല് ബോംബുകള് കൂട്ടിയുരഞ്ഞ് പൊട്ടുമെന്നതിനാല് അയാള് പതുക്കെയാണ് നീങ്ങുന്നത്. പിടിക്കാനായി 'നില്‍ക്കെടാ' എന്നുപറഞ്ഞ് ഞാന് പാഞ്ഞു. ചെല്ലുകയാണ്.\nകൂടെയുള്ള പൊലീസുകാര് കുറേ പിറകിലായതിനാല് ഞാന് ഏതാണ്ട് ഒറ്റപ്പെട്ടതുപോലെയായി.\nപെട്ടെന്ന് പിടിക്കാറായി എന്നായപ്പോള് അയാള് പിന്നിലേക്കൊന്ന് കഴുത്തുവെട്ടിച്ചുനോക്കി. ഓട്ടത്തിനിടയില് തന്നെ പ്ലാസ്റ്റിക് സഞ്ചിയിലേക്ക് അയാളുടെ കൈകള് നീങ്ങുന്നതും കണ്ടു. ബോംബെറിയാന് പോകുകയാണെന്ന ബോധം ഒരുനിമിഷാര്‍ദ്ധത്തിനുള്ളില് എന്റെ തലച്ചോറില് മിന്നി. പിന്തിരിഞ്ഞ് ഓടുന്നവനെ വെടിവയ്ക്കുന്നതിന്റെ ന്യായാന്യായങ്ങള് ആലോചിച്ച് തോക്ക് ഞാന് കൈയിലെടുത്തിരുന്നില്ല. എന്നാലും എന്റെ കൈ ഹോസ്റ്റര് തുറന്നു. പിസ്റ്റളിന്റെ തണുപ്പില് വിരലുകള് സ്പര്‍ശിച്ചു. അപ്പോഴേയ്ക്കും ഒരു വലിയ ശബ്ദവും പുകച്ചുരുളുകളും എന്നെ ആകാശത്തേക്ക് ഉയര്‍ത്തി. പിന്നാലെ വന്ന പൊലീസുകാരുടെ കരങ്ങളിലേക്ക് ചോരയില് കുതിര്‍ന്ന ഒരു ജഡംപോലെ ഞാന് ചെന്നുവീണു. രാവിലെ പത്തരയ്ക്കാണ് ഈ സംഭവം.\nഉച്ചതിരിഞ്ഞ് മൂന്നുമണിയോടടുപ്പിച്ച് മരുന്നുമണക്കുന്ന ഇന്റന്‍സീവ് കെയര് യൂണിറ്റില് ഞാന് കണ്‍തുറന്നു. കൈകാലുകള് ഉണ്ടോയെന്നറിയില്ല. ദേഹം മുഴുവന് മരവിച്ചിരിക്കുന്നു. ഡോക്ടര് അടുത്തുനിന്ന് എന്തോ ചോദിക്കുന്നത് ഞാന് കേട്ടു. 'എനിക്ക് എങ്ങനെയുണ്ട് ഡോക്ടര്'. ബോംബിന്റെ പതിനാല് ചീളുകള് തറച്ചുകയറിയിട്ടുണ്ട്. പള്‍സ് സ്റ്റെബിലൈസ് ചെയ്താല് മതി. എനിക്ക് പേടി തോന്നിയില്ല. ഞാന് മനസിനെ ഏകാഗ്രമാക്കി. എന്റെ പള്‍സ് റേറ്റ് നോക്കിനില്‍ക്കെ നൂറില് നിന്ന് എണ്‍പത്തിനാലിലേക്ക് താഴുന്നത് ഡോക്ടര് കണ്ടു. എന്റെ കാലില് തറച്ചുകയറിയ ചീളെടുക്കാന് സര്‍ജറിക്ക് ഒരുങ്ങുകയാണ് ഡോക്ടര്. ഞാന് അത് കാണാതിരിക്കാന് ഒരു മറ ഇടയ്ക്ക് വച്ചിട്ടുണ്ട്. 'അത് മാറ്റണം. എന്റെ കാലില് നിന്ന് തറച്ചുകയറിയ ബോംബിന് ചീളുകള് സര്‍ജറി ചെയ്‌തെടുക്കുന്നത് എനിക്ക് കാണണം.' ശാഠ്യത്തിന് ഡോക്ടര് വഴങ്ങി. സര്‍ജിക്കല് നെഫ് മാംസത്തെ കീറിമുറിക്കുമ്പോഴും എനിക്ക് ഭയം വന്നില്ല. മാസങ്ങള് നീണ്ട ആ ചികിത്സ, ഒരു പൊലീസുകാരനെ\nആളുകള് എങ്ങനെ സ്‌നേഹിക്കുമെന്നതിന്റെ സാക്ഷ്യം പറയല് കൂടിയായിരുന്നു. ഞാന് ഒരിക്കല് പോലും കണ്ടിട്ടില്ലാത്തവര്, തട്ടമിട്ട ഒരുപാട് സ്ത്രീകള്. എല്ലാ ദിവസവും അവര് എനിക്ക് ആഹാരവുമായി വന്നു. ഒരുദിവസം പോലും കാന്റീനില് നിന്ന് ഭക്ഷണം കഴിക്കേണ്ടിവന്നില്ല. എഴുപത്തിമൂന്നുകിലോയുണ്ടായിരുന്ന ഞാന് എണ്‍പത്തിമൂന്നുകിലോ തൂക്കവുമായാണ് ആശുപത്രി വിട്ടത്. ജീവിതത്തെ, മരണത്തെ ഭയക്കാതിരിക്കാന് എന്നെ വീണ്ടും പഠിപ്പിച്ചത് കണ്ണൂരാണ്.\nകാക്കിയും കാഷായവും ഒരുപാട് സാമ്യമുള്ള വേഷങ്ങളാണെന്ന് ജീവിതം എന്നെ പഠിപ്പിച്ചു. കാഷായധാരിയും കാക്കി ധരിക്കുന്നവനും എന്താണ് ചെയ്യേണ്ടതെന്ന് വളരെ കൃത്യമായി നിര്‍വചിച്ചിട്ടുണ്ട്. ഒരു പൊലീസുകാരനെ സംബന്ധിച്ചിടത്തോളം ലീഗലായി ചെയ്യുന്നതെല്ലാം ന്യായമായിരിക്കണമെന്നില്ല. പക്ഷേ, ലീഗലായ കാര്യങ്ങള് മാത്രം ചെയ്യാനാണ് അവന്റെ നിയോഗം. യഥാര്‍ത്ഥ സന്യാസിയും അങ്ങനെയാണ്.\nമറ്റുള്ളവര്‍ക്ക് ന്യായമല്ലെന്ന് തോന്നിയേക്കാം. എന്നാല് സന്യാസിക്കും തന്റെ നിയോഗലക്ഷ്യം പൂര്‍ത്തിയാക്കാന് കൃത്യമായ നിയമങ്ങള് തന്നെയുണ്ട്. ഒരു സന്യാസിയുടെ ലക്ഷ്യങ്ങള് കൂടുതല് ശക്തമായും മികവോടെയും ചെയ്യാന് കാക്കിവേഷത്തിനാകും എന്ന തിരിച്ചറിവു തന്നെയാണ് എന്റെ ജീവിതത്തിലെ ഏറ്റവും വലിയ ടേണിംഗ് പോയിന്റ്.


സ്പോർട്സ് ബൈക്ക് പ്രേമികൾക്ക് ഹീറോയുടെ പുത്തൻ സമ്മാനം - Malayalam DriveSpark\nസ്പോർട്സ് ബൈക്ക് പ്രേമികൾക്ക് ഹീറോയുടെ പുത്തൻ സമ്മാനം\nUpdated: Monday, October 17, 2016, 17:41 [IST]\nഇന്ത്യയിലെ മുൻനിര ഇരുചക്രവാഹന നിർമാതാവായ ഹീറോ നേക്കഡ് സ്പോർട്സ് ബൈക്ക് സെഗ്മെന്റിൽ അവതരിപ്പിക്കുന്ന ഹീറോ എക്സ്ട്രീം 200എസ് വിപണിപിടിക്കുന്നതിനുള്ള ഒരുക്കങ്ങൾ ആരംഭിച്ചു കഴിഞ്ഞു. ഇക്കഴിഞ്ഞ ദില്ലി എക്സ്പോയിൽ ഹീറോ ബൈക്കുകളുടെ നീണ്ടനിര തന്നെയൊരുക്കിയിരുന്നു അതിൽ കൂടുതൽ പേരുടേയും മനം കവർന്നൊരു സ്പോർട്സ് ബൈക്കാണ് എക്സ്ട്രീം 200എസ്.\nഓട്ടോഎക്സ്പോയിൽ അവതരിപ്പിച്ച കൺസ്പെറ്റ് മോഡലിൽ നിന്നും വളരെയധികമൊന്നും വ്യത്യാസം വരുത്താതെയാണ് ഈ മോഡലിനെ അവതരിപ്പിച്ചിരിക്കുന്നത്. നേക്കഡ് സ്പോർട്സ് സെഗ്മെന്റിലേക്കെത്തിക്കുന്ന ഈ ബൈക്ക് പ്രതീക്ഷിച്ചതിലും നേരത്തെ വിപണിപിടിക്കുമെന്നാണ് കമ്പനി നൽകുന്ന സൂചന.\nഹീറോ എക്സ്ട്രീം 150 മോഡലുകളുടെ ഡിസൈനിൽ നിന്ന് പ്രചോദനമേറ്റാണ് ഈ ബൈക്കിന്റെ നിർമാണവും നടത്തിയിട്ടുള്ളത്. വിപണിയിലെ മറ്റ് എതിരാളികളെ നേരിടാൻ കൂടുതൽ കരുത്തോടെയും അഗ്രസീവ് ലുക്കോടെയുമായിരിക്കും ഈ ബൈക്കെത്തുക.\n18.6ബിഎച്ച്പിയും 17.2എൻഎം ടോർക്കും ഉല്പാദിപ്പിക്കുന്ന എയർ കൂൾഡ് സിങ്കിൾ സിലിണ്ടർ4സ്ട്രോക്ക് 200സിസി എൻജിനായിരിക്കും ഈ സ്പോർട്സ് ബൈക്കിന് കരുത്തേകുന്നത്.\nഈ 200സിസി എൻജിനൊപ്പം5സ്പീഡ് ഗിയർബോക്സാണ് ബൈക്കിൽ ഉൾപ്പെടുത്തിയിട്ടുള്ളത്.\nഡ്യുവൽ ബോഡി കളർ, ഡ്യുവൽ ടോൺ സീറ്റ്, അലോയ് വീൽ, മഡാ ഗാർഡ്, സ്പ്ലിറ്റ് ഗ്രാബ് റെയിൽ, പുതുക്കിയ സൈലൻസർ, എൽഇഡി ടെയിൽ ലാമ്പ്, അനലോഗ് ഡിജിറ്റൽ മീറ്റർ കൺസോൾ എന്നീ സവിശേഷതകളും ഈ ബൈക്കിൽ അടങ്ങിയിട്ടുണ്ട്.\nബ്രേക്ക് സംബന്ധിച്ച കാര്യങ്ങൾ കൂടുതൽ മികവുറ്റതാക്കാൻ ഡിസ്ക് ബ്രേക്കാണ് ഇരുചക്രങ്ങളിലും ഘടിപ്പിച്ചിരിക്കുന്നത്.\nമുഖ്യമായും പൾസർ 200എൻഎസ്, കെടിഎം ഡ്യൂക്ക് 200, ടിവിഎസ് അപ്പാച്ചി ആർടിആർ 200 എന്നീ ബൈക്കുകളുമായി കിടപിടിച്ചു നിൽക്കുന്നതിനായിരിക്കും ഈ ബൈക്കിന്റെ വരവ്.\nഹീറോ, ഹോണ്ട ബൈക്കുകളെ നിലംപരിശാക്കി വിക്ടർ കുതിക്കുന്നു\nപുതിയ അഡ്വഞ്ചർ ബൈക്കുമായി ബിഎംഡബ്ല്യൂ


അറസ്റ്റിലായ മനുഷ്യാവകാശ പ്രവര്‍ത്തകരുടെ മാവോയിസ്റ്റ് ബന്ധം ആവര്‍ത്തിച്ച് മഹാരാഷ്ട്ര പൊലീസ്\nപ്രധാനമന്ത്രി നരേന്ദ്രമോദിയെ വധിക്കാനടക്കം ഇവര് പദ്ധതിയിടുന്നതായാണ് പൊലീസ് ആരോപിക്കുന്നത്. ഇവരുടെ മാവോയിസ്റ്റ് ബന്ധം സ്ഥാപിക്കാനാവശ്യമായ തെളിവുകള് കൈവശമുണ്ടെന്ന് എഡിജിപി പരം ബീര് സിംങ്\n31 Aug, 2018 at 10:51 AM\nഅറസ്റ്റു ചെയ്ത അഞ്ച് മനുഷ്യാവകാശ പ്രവര്‍ത്തകര്‍ക്കും മാവോയിസ്റ്റ് ബന്ധമുണ്ടെന്ന് ആവര്‍ത്തിച്ച് മഹാരാഷ്ട്ര പൊലീസ്. ജനുവരി ഒന്നിനുണ്ടായ ബീമ കൊറിഗോവ് സംഘര്‍ഷത്തില് ഇവര്‍ക്ക് പങ്കുണ്ടെന്നും സര്‍ക്കാരിനെ അട്ടിമറിക്കാനുള്ള പദ്ധതിയൊരുക്കിയെന്നുമാണ് പൊലീസ് ആരോപണം. തെലുങ്ക് കവി പി വരവരറാവു, അഭിഭാഷക സുധ ഭരദ്വാജ്, വെര്‍നന് ഗോണ്‍സാല്‍വസ്, അരുണ് ഫെരേര, മാധ്യമപ്രവര്‍ത്തകന് ഗൗതം നവ്‌ളാഖ എന്നിവരെയാണ് പൊലീസ് മാവോയിസ്റ്റ് ബന്ധം ആരോപിച്ച് അറസ്റ്റു ചെയ്തത്.\nനിരവധി മനുഷ്യാവകാശപ്രവര്‍ത്തകരുടെ വീടുകളില് ചൊവ്വാഴ്ച്ച രാവിലെ മുതല് പൊലീസ് പരിശോധന നടത്തിയിരുന്നു. മുംബൈ, റാഞ്ചി, ഹൈദരാബാദ്, ഡല്‍ഹി, ഫരീദാബാദ്, ഗോവ എന്നീ സ്ഥലങ്ങളില് നടത്തിയ പരിശോധനക്കൊടുവിലായിരുന്നു മനുഷ്യാവകാശ പ്രവര്‍ത്തകരെ അറസ്റ്റു ചെയ്തത്. മനുഷ്യാവകാശപ്രവര്‍ത്തരെ അറസ്റ്റ് ചെയ്തതിനെതിരെ സുപ്രീംകോടതിയെ മുതിര്‍ന്ന അഭിഭാഷകന് പ്രശാന്ത് ഭൂഷണ് ഉള്‍പടെയുള്ളവര് സമീപിച്ചിരുന്നു. അഭിപ്രായ ഭിന്നതകള് ജനാധിപത്യത്തിന്റെ 'സുരക്ഷാ വാല്‍വ്' ആണെന്ന് നിരീക്ഷിച്ച സുപ്രീംകോടതി അറസ്റ്റിലായ മനുഷ്യാവകാശപ്രവര്‍ത്തകരെ വീട്ടുതടങ്കലിലാക്കാന് ഉത്തരവിടുകയും ചെയ്തിരുന്നു.\nമനുഷ്യാവകാശ പ്രവര്‍ത്തകരുടെ അറസ്റ്റില് രാജ്യവ്യാപകമായി പ്രതിഷേധം ഉയരുമ്പോഴും ഇവര്‍ക്ക് മാവോയിസ്റ്റ് ബന്ധമുണ്ടെന്ന് ആവര്‍ത്തിക്കുകയാണ് മഹാരാഷ്ട്ര പൊലീസ്. മാവോയിസ്റ്റ് നേതാക്കളുമായി അറസ്റ്റിലായ ആക്ടിവിസ്റ്റുകള് നടത്തിയ കത്തിടപാടുകള് കണ്ടെടുത്തിട്ടുണ്ടെന്നും മഹാരാഷ്ട്ര എഡിജിപി പരംഭീര് സിങ് അവകാശപ്പെട്ടു.\nനേരത്തെ അറസ്റ്റിലായ ആക്ടിവിസ്റ്റ് റോണാ വില്‍സന്റെ വീട്ടില് നിന്നും മാവോയിസ്റ്റ് നേതാവ് പ്രകാശ് എഴുതിയ കത്ത് കണ്ടെത്തി. ഇതിലാണ് പ്രധാനമന്ത്രിയെ വധിക്കാനുള്ള പദ്ധതിയെക്കുറിച്ച് പറയുന്നത്. നേപ്പാളില് നിന്നും ആയുധങ്ങള് ശേഖരിക്കാന് തെലുങ്ക് കവി വരവര റാവുവിനെ ചുമതലപ്പെടുത്തിയ കാര്യം ഈ കത്തില് പരാമര്‍ശിക്കുന്നുണ്ട്. സുധ ഭരദ്വാജ് ധന സഹായം ആവശ്യപ്പെട്ട് ഈ മാവോയിസ്റ്റ് നേതാവിന് അയച്ച കത്ത് കണ്ടെടുത്തിട്ടുണ്ട്. അരുണ് ഫെരേറിയ പുതുതായി രണ്ട് വിദ്യാര്‍ത്ഥികളെ മാവോയിസ്റ്റ് പാര്‍ട്ടിയിലേക്ക് റിക്രൂട്ട് ചെയ്തതായും ഈ കത്തുകളില് നിന്ന് മനസ്സിലായി... ഇങ്ങനെ പോകുന്നു എഡിജിപിയുടെ അവകാശവാദങ്ങള്.\nനോട്ട് നിരോധന സമയത്ത് മാവോയിസ്റ്റുകള്‍ക്ക് വേണ്ടി ആക്ടിവിസ്റ്റുകള് ഫണ്ട് തരപ്പെടുത്തി നല്‍കിയതിനുള്ള തെളിവുകളും കൈവശമുണ്ടെന്ന് അദ്ദേഹം പറഞ്ഞു. റഷ്യന് നിര്‍മ്മിത റോക്കറ്റ് ലോഞ്ചറുകള് ഉപയോഗിക്കുന്നതിന്റെ രീതി വിവരിക്കുന്ന ലഘുലേഖ റെയ്ഡില് കണ്ടെത്തിയെന്നും പൊലീസ് പറയുന്നു.\nനഗരങ്ങളിലെ മാവോയിസ്റ്റുകളെന്നാണ് പൊലീസ് അധികൃതര് അറസ്റ്റിലായവരെ വിശേഷിപ്പിച്ചത്. ഇവരുടെ മാവോയിസ്റ്റ് ബന്ധം സ്ഥാപിക്കാനാവശ്യമായ തെളിവുകള് കൈവശമുണ്ടെന്ന് എഡിജിപി പരം ബീര് സിംങ് അവകാശപ്പെടുകയും ചെയ്തു. പ്രധാനമന്ത്രി നരേന്ദ്രമോദിയെ വധിക്കാനടക്കം ഇവര് പദ്ധതിയിടുന്നതായാണ് പൊലീസ് ആരോപിക്കുന്നത്.\nഡല്‍ഹി ജെഎന്‍യുവിലേയും മുംബൈയിലെ ടാറ്റ ഇന്‍സ്റ്റിറ്റിയൂട്ട് ഓഫ് സോഷ്യല് സയന്‍സസിലേയും വിദ്യാര്‍ഥികളില് പലരേയും അറസ്റ്റിലായ മനുഷ്യാവകാശപ്രവര്‍ത്തകര് ബ്രയിന്‍വാഷ് നടത്തിയെന്നും പൊലീസ് ആരോപിക്കുന്നു. സര്‍ക്കാരിനെ അട്ടിമറിക്കാന് ഇവര് വിദ്യാര്‍ഥികളേയും കൂട്ടുപിടിക്കുകയാണ്. പല വിദ്യാര്‍ഥികളും രഹസ്യമായി മാവോയിസ്റ്റുകള്‍ക്ക് വേണ്ടി പ്രവര്‍ത്തിക്കുന്നുണ്ടെന്നും പൊലീസ് ആരോപിക്കുന്നു.\nActivist ArrestBhima Koregaon arrestsBhima Koregaon


അടുത്ത ഹജ്ജിന് മുഴുവന് തീര്‍ത്ഥാടകര്‍ക്കും സ്മാര്‍ട്ട് തിരിച്ചറിയല് കാര്‍ഡുകള് - Malayali Express\nഅടുത്ത ഹജ്ജിന് മുഴുവന് തീര്‍ത്ഥാടകര്‍ക്കും സ്മാര്‍ട്ട് തിരിച്ചറിയല് കാര്‍ഡുകള്\nറിയാദ്: അടുത്ത ഹജ്ജിന് മുഴുവന് തീര്‍ത്ഥാടകര്‍ക്കും സ്മാര്‍ട്ട് തിരിച്ചറിയല് കാര്‍ഡുകള് വിതരണം ചെയ്യുമെന്ന് സൗദി ഹജ്ജ് ഉംറ മന്ത്രാലയം അറിയിച്ചു. ഇതിനായി ഹജ്ജ് സ്മാര്‍ട്ട് കാര്‍ഡ് പ്ലാറ്റ് ഫോം എന്ന പേരില് ഹജ്ജ് ഉംറ മന്ത്രാലയം പുതിയ പദ്ധതി പ്രഖ്യാപിച്ചു. വിഷന് 2030 പരിഷ്‌കരണ പദ്ധതിയുടെ ഭാഗമായാണ് ഹജ്ജ് സ്മാര്‍ട്ട് കാര്‍ഡ് പ്ലാറ്റ് ഫോം വികസിപ്പിച്ചത്.\n2019 ലെ ഹജ്ജ് വേളയില് അരലക്ഷത്തോളം തീര്‍ത്ഥാടകരില് സ്മാര്‍ട്ട് കാര്‍ഡുകള് പരീക്ഷിച്ചിരുന്നു. ഇത് വിജയകരമായ സാഹചര്യത്തിലാണ് അടുത്ത ഹജ്ജിന് മുഴുവന് തീര്‍ത്ഥാകര്‍ക്കും സ്മാര്‍ട്ട് തിരിച്ചറിയല് കാര്‍ഡ് വിതരണം ചെയ്യുന്നത്.\nഇക്കാര്യം നേരത്തെ തന്നെ ഹജ്ജ്, ഉംറ മന്ത്രാലയം അറിയിച്ചിരുന്നു. ഹജ്ജ് സംബന്ധമായ വിവരങ്ങള്‍ക്ക് പുറമെ തീര്‍ത്ഥാടകരുടെ വ്യക്തിവിവരങ്ങളും, താമസ സ്ഥലം, ആരോഗ്യ സ്ഥിതി, തുടങ്ങിയ മുഴുവന് വിവരങ്ങളും ഉള്‍കൊള്ളുന്നതാണ് സ്മാര്‍ട്ട് തിരിച്ചറിയില് കാര്‍ഡുകള്. തീര്‍ത്ഥാടകരുടെ ഓരോ നീക്കങ്ങളുമറിഞ്ഞ് ആവശ്യമായ സഹായം ലഭ്യമാക്കാന് ഇത് ഉപകരിക്കും.\nവഴി തെറ്റിയോ മറ്റോ പ്രയാസപ്പെടുന്ന തീര്‍ത്ഥാടകരുടെ സ്ഥാനം കണ്ടെത്തുവാനും, വളരെ എളുപ്പത്തില് ഇവര്‍ക്ക് ആവശ്യമായ സഹായമെത്തിക്കുവാനും ഇതിലൂടെ സാധിക്കും. പുണ്ണ്യ സ്ഥലങ്ങളില് സ്ഥാപിക്കുന്ന മെഷീനുകളിലൂടെയും, കാര്‍ഡില് പ്രിന്റ് ചെയ്തിരിക്കുന്ന ക്യൂ.ആര് കോഡ് വഴിയും കാര്‍ഡിലെ വിവരങ്ങള് മനസ്സിലാക്കാം.\nകുവൈത്തിലേക്ക് മനുഷ്യക്കടത്ത് : ബംഗ്ലാദേശ് എം.പിയുടെ 617 ബാങ്ക് അക്കൗണ്ട് മരവിപ്പിച്ചു\nവൈദ്യുതി, ജലനിരക്ക് വര്‍ധന നീട്ടിവെക്കണമെന്ന് ശൂറ കൗണ്‍സില്


ബിബിസിയില് നിന്ന് കന്യാമഠത്തിലേക്ക്.. - Hrudayavayal\nബിബിസിയില് നിന്ന് കന്യാമഠത്തിലേക്ക്..\nBy administrator on January 11, 2016, 8:45 am Comments Off on ബിബിസിയില് നിന്ന് കന്യാമഠത്തിലേക്ക്..\nബിബിസിയുടെ പൊളിറ്റിക്കല് കറന്‍സ്‌പോണ്ടന്റായിരുന്നു മാര്‍ട്ടിന പൂര്‍ഡി 2014 ഒക്ടോബര് വരെ.രാഷ്ട്രീയക്കാര് ഭയത്തോടും വിറയലോടും കൂടി സമീപിക്കുന്ന മാധ്യമപ്രവര്‍ത്തക. ടെലിവിഷന് ലോകത്തിന്റെ മുഴുവന് ശ്രദ്ധയും കൈവരിക്കുവാന് കഴിയുന്ന വിധത്തിലുള്ളതായിരുന്നു മാര്‍ട്ടീനയുടെ ഇടപെടലുകള്.\nഎന്നിട്ടുംഇരുപതുവര്‍ഷം നീണ്ട മാധ്യമപ്രവര്‍ത്തനം അവസാനിപ്പിച്ച് കന്യാമഠത്തിന്റെ നാലുചുമരുകളിലേക്ക് ഒതുങ്ങിക്കൂടാന് മാര്‍ട്ടിനെ പൂര്‍ഡി തീരുമാനിച്ചു സിസ്റ്റേഴ്‌സ് ഓഫ് അഡോറേഷന് അംഗമാണ് ഇപ്പോള് മാര്‍ട്ടിന.\nമഠത്തില് ചേരാന് ആഗ്രഹിക്കുന്ന വിവരം കന്യാസ്ത്രീയമ്മമാരെ അറിയിച്ചപ്പോള് അവര് പറഞ്ഞത് അവര് നിശ്ശബ്ദതയില് ഭക്ഷണം കഴിക്കുകയും നിശ്ശബ്ദതയില് ജോലി ചെയ്യുകയും ചെയ്യുന്നവരാണ് എന്നാണ്. അവര് തമാശ് പറയുകയാണെന്നാണ് ഞാന് ആദ്യം കരുതിയത്. പക്ഷേ പിന്നീട് എനിക്ക് മനസ്സിലായി കലപില ചിലച്ചുകൊണ്ടിരിക്കുന്ന എന്നെ നിശ്ശബ്ദതയിലേക്കാണ് ദൈവം വിളിക്കുന്നതെന്ന്.. തന്റെ ദൈവവിളിയെക്കുറിച്ച് സിസ്റ്റര് മാര്‍ട്ടിന പറയുന്നു.\nലൈംലൈറ്റില് തിളങ്ങിനിന്നിരുന്ന ഈ മാധ്യമപ്രവര്‍ത്തകയുടെ രൂപാന്തരം മാധ്യമരംഗത്തുള്ള അനേകരെ ഞെട്ടിക്കുന്നതായിരുന്നു. തന്നെപോലും താനെടുത്ത തീരുമാനം ഞെട്ടിച്ചുവെന്ന് മാര്‍ട്ടിന. ബിബിസി വിട്ട് കന്യാസ്ത്രീയാകാന് പോകുന്നു എന്ന തീരുമാനം അറിയിച്ചപ്പോള് നീ മദ്യപിച്ചിട്ടുണ്ടോ എന്നായിരുന്നു ബന്ധുക്കളുടെ ചോദ്യം പോലും.\nഞാന് മദ്യപിച്ചിട്ടില്ല പക്ഷേ വളരെ സന്തോഷവതിയാണ് എന്നായിരുന്നു മാര്‍ട്ടിനയുടെ മറുപടി.\nചെറുപ്പം മുതല്‍ക്കേ കോണ്‍വെന്റ് സ്‌കൂളിലാണ് മാര്‍ട്ടിന പഠിച്ചിരുന്നത്. കത്തോലിക്കയായിട്ടാണ് വളര്‍ന്നുവന്നതും. പക്ഷേ അപ്പോഴൊന്നും ദൈവവിളിയിലേക്ക് തിരിയണമെന്ന ചിന്തയില്ലായിരുന്നു. ഒരു കന്യാസ്ത്രീയാകാന് ഞാന് അന്നൊരിക്കലും ആഗ്രഹിച്ചിരുന്നില്ല. ആര്‍ക്കാണ് ത്യാഗത്തിന്റെ ജീവിതം നയിക്കാന് ഇഷ്ടപ്പെടുക? ഒരു പത്രപ്രവര്‍ത്തകയാകാനായിരുന്നു എനിക്ക് താല്പര്യം. മാര്‍ട്ടിന ഓര്‍മ്മിക്കുന്നു.\nപക്ഷേ ദൈവത്തിന്റെ വിളിക്ക് കാതോര്‍ത്തപ്പോള് താന് ഇതുവരെ ചെയ്തുപോന്ന ജീവിതത്തെക്കാള് അര്‍ത്ഥമുള്ള ഒരു ലോകം തന്നെ കാത്തിരിക്കുന്നതായി മാര്‍ട്ടിന അറിഞ്ഞു. അങ്ങനെയാണ് ബിബിസിയില് നിന്ന് കന്യാമഠത്തിലേക്ക് മാര്‍ട്ടിന യാത്ര തിരിച്ചത്.\nബിബിസിയില് നിന്ന് കന്യാമഠത്തിലേക്ക്.. added by administrator on January 11, 2016, Time: 8:45 am


Independence Day Photos Speech - History, relevance, How to prepare\nIndependence Day Photos, Speech, History, relevance: കോവിഡ് മഹാമാരിയുടെ പശ്ചാത്തലത്തിൽ ഏറെ നിയന്ത്രണങ്ങളോടെയാണ് ഇത്തവണ സ്വാതന്ത്ര്യദിനാഘോഷ പരിപാടികൾ നടക്കുക\nUpdated: August 14, 2021 8:58:26 am\nIndependence Day 2020 Photos, Speech, History, relevance: കോവിഡിന്റെ പശ്ചാത്തലത്തിലാണ് ഇത്തവണ രാജ്യം എഴുപത്തിനാലാം സ്വാതന്ത്ര്യദിനം (Independence Day 2020) ആഘോഷിക്കാൻ ഒരുങ്ങുന്നത്. കോവിഡ് മഹാമാരിയുടെ പശ്ചാത്തലത്തിൽ ഏറെ നിയന്ത്രണങ്ങളോടെയാണ് ഇത്തവണ സ്വാതന്ത്ര്യദിനാഘോഷ പരിപാടികൾ നടക്കുക.\nസ്വാതന്ത്ര്യദിനാഘോഷത്തിന്റെ ഭാഗമായി പരിപാടികൾ സംഘടിപ്പിക്കുമ്പോൾ, സാമൂഹിക അകലം പാലിക്കൽ, മുഖംമൂടി ധരിക്കുക, ശരിയായ ശുചിത്വം, ആൾക്കൂട്ടം ഒഴിവാക്കുക തുടങ്ങിയ പ്രതിരോധ നടപടികൾ പാലിക്കേണ്ടത് അത്യാവശ്യമാണ്.\nIndependence Day 2020 Celebrations, Speech\nസാധാരണ 10,000 ത്തിലേറെ അതിഥികൾ പങ്കെടുക്കാറുള്ള ഡൽഹി ചെങ്കോട്ടയിൽ വെച്ചു നടക്കുന്ന സ്വാതന്ത്ര്യദിനാഘോഷ പരിപാടിയിൽ ഇത്തവണ അതിഥികളുടെ എണ്ണം 1500 പേരായി പരിമിതപ്പെടുത്തി. കൊറോണ പോരാളികളാണ് ഇത്തവണ സ്വാതന്ത്യദിനാഘോഷ പരിപാടിയുടെ ശ്രദ്ധാകേന്ദ്രം. കൊറോണ പ്രതിരോധത്തിന്റെ മുന്നണിയിൽ പ്രവർത്തിക്കുന്ന ഡോക്ടർമാർ, നേഴ്സുമാർ, പൊലീസുകാർ എന്നിവരുടെ പ്രതിനിധികൾക്കും ചെങ്കോട്ടയിൽ നടക്കുന്ന സ്വാതന്ത്ര്യദിനാഘോഷ പരിപാടിയിലേക്ക് ക്ഷണമുണ്ട്.\nമാസ്ക് അണിഞ്ഞും സാമൂഹിക അകലം പാലിച്ചും വേണം അതിഥികൾ ആഘോഷപരിപാടികളിൽ പങ്കെടുക്കുന്നത്. സാധാരണ 4200 ഓളം എൻസിസി കേഡറ്റുകൾ സ്വാതന്ത്ര്യദിനാഘോഷ പരിപാടികളുടെ ഭാഗമായി പങ്കെടുത്തുന്നിടത്ത് ഇത്തവണ അഞ്ഞൂറിൽ താഴെ കേഡറ്റുകൾ മാത്രമാണ് പങ്കെടുക്കുക. എമർജൻസി കോവിഡ് സെന്ററുകളും വേദിയോട് ചേർന്ന് സജ്ജീകരിക്കും.\nIndependence Day Speech: സ്വാതന്ത്ര്യദിന പ്രസംഗം, അറിയേണ്ടതെല്ലാം\nIndependence Day Speech: Importance, relevance, preparation: ബ്രിട്ടീഷ് അടിച്ചമര്‍ത്തലിനെതിരെ പോരാടി സ്വാതന്ത്ര്യമെന്ന ഭാരതീയരുടെ അവകാശം തിരികെ നേടിയെടുത്തതിന്‍റെ ആവേശപൂര്‍വ്വമായ ഓര്‍മപുതുക്കലാണ് ഓരോ ഓഗസ്റ്റ് പതിനഞ്ചും.\nരാജ്യമെങ്ങും ത്രിവർണ പതാക വാനോളം ഉയര്‍ത്തുമ്പോള് വേഷത്തിന്‍റെയും ഭാഷയുടെയും അതിര്‍ത്തികളെല്ലാം മറന്ന് ഓരോ ഭാരതീയനും അഭിമാനത്തിന്‍റെ കൊടുമുടിയിലെത്തും. സൂര്യനസ്തമിക്കാത്ത സാമ്രാജ്യത്തിന്‍റെ അധിപരെപ്പോലും മുട്ടുമടക്കിച്ച, നിശ്ചയദാര്‍ഢ്യത്തോടെ, ആത്മബലത്തോടെ പോരാടിയ പൂര്‍വികരുടെ കഥകള് പുതുതലമുറക്കാര്‍ക്കായി വീണ്ടും വീണ്ടും മടുപ്പില്ലാതെ പറയും, ഓരോ ഭാരതീയനും.\nIndependence Day Speech: സ്വാതന്ത്ര്യദിന പ്രസംഗം: ചരിത്രവും പ്രസക്തിയും\n1947 ഓഗസ്റ്റ് 14ന് അര്‍ധരാത്രിയില് പാര്‍ലമെന്‍റിലെ ദര്‍ബാര് ഹാളില് സ്വതന്ത്ര ഇന്ത്യയുടെ പ്രഥമ പ്രധാനമന്ത്രി ജവഹര്‍ലാല് നെഹ്റു ‘വിധിയുമായുള്ള കൂടിക്കാഴ്ച’ എന്ന പേരില് നടത്തിയ പ്രസംഗം, ഏറ്റവും ശ്രദ്ധേയമായ സ്വാതന്ത്ര്യ പ്രഖ്യാപനമെന്ന നിലയില് ലോകചരിത്രത്തിന്‍റെ ഏടുകളില് സുവര്‍ണ ലിപികളില് എഴുതിച്ചേര്‍ക്കപ്പെട്ടു. നെഹ്റുവിന്‍റെ തന്നെ ഭാഷയില്, ‘ലോകം മുഴുവന് ഉറങ്ങുന്ന സമയത്ത് ഇന്ത്യ പുതുജീവിതത്തിലേക്കും സ്വാതന്ത്ര്യത്തിലേക്കും ഉണരുകയാണെന്ന്’ പറഞ്ഞ് നടത്തിയ ആ പ്രസംഗമാണ് ഇന്ത്യന് സ്വാതന്ത്ര്യദിന പ്രസംഗങ്ങളുടെ ആദ്യത്തെ അധ്യായം.\nഅന്ന് മുതല് പതിറ്റാണ്ടുകളായി രാജ്യം വളരെ ആകാംക്ഷയോടെ ഉറ്റ് നോക്കുന്നതാണ് സ്വാതന്ത്ര്യ ദിനത്തിലെ പ്രധാനമന്ത്രിയുടെ പ്രസംഗം. ഓഗസ്റ്റ് 15ന് ഡല്‍ഹി ചെങ്കോട്ടയില് ദേശീയപതാക ഉയര്‍ത്തിയതിന് ശേഷം രാജ്യത്തെ അഭിസംബോധന ചെയ്ത് പ്രധാനമന്ത്രി നടത്തുന്നതാണ് സ്വാതന്ത്ര്യദിന പ്രസംഗം. ചെങ്കോട്ടയിലെ ലാഹോറി ഗെയ്റ്റിന് മുന്നിലെ തട്ടില് നിന്നാണ് പ്രധാനമന്ത്രി സ്വാതന്ത്ര്യദിന പ്രസംഗം നടത്തുന്നത്. തന്‍റെ നേതൃത്വത്തിലുള്ള സര്‍ക്കാരിന്‍റെ നേട്ടങ്ങളും വിജയകഥകളും രാജ്യം നേരിടുന്ന പ്രതിസന്ധികളും അവ പരിഹരിക്കുന്നതിനുള്ള മാർഗങ്ങളും എടുത്ത് പറയും. സ്വാതന്ത്ര്യം നേടിത്തന്ന ധീരപോരാളികളെയും പ്രസംഗത്തില് സ്മരിക്കും.\nസ്വാതന്ത്ര്യദിന പ്രസംഗത്തിലുള്‍പ്പെടുത്തേണ്ട ആശയങ്ങളും നിര്‍ദേശങ്ങളും പൊതുജനങ്ങളിൽ നിന്നും ക്ഷണിക്കാറുണ്ട്. അതിനായി കഴിഞ്ഞ നാലുവര്‍ഷങ്ങളിലും പ്രധാനമന്ത്രി നരേന്ദ്ര മോദി സോഷ്യൽ മീഡിയ വഴി ജനങ്ങൾക്ക് സന്ദേശമയച്ചിരുന്നു. ഇത്തവണയും അദ്ദേഹം ആ പതിവ് തെറ്റിച്ചില്ല. ഓഗസ്റ്റ് 15ലെ പ്രസംഗത്തിലേക്ക് വിലയേറിയ നിര്‍ദേശങ്ങള് അദ്ദേഹം ആവശ്യപ്പെട്ടിട്ടുണ്ട്. സാധാരണക്കാരന്‍റെ ചിന്തകളാവണം രാജ്യം മുഴുവന് കേൾക്കേണ്ടതെന്നാണ് തന്‍റെ ഈ ആശയത്തിന് പിന്നിലെന്നാണ് പ്രധാനമന്ത്രി മോദിയുടെ വാദം.\nCheck out Independence Day 2019 Photos Here: Independence Day 2019 Photos: സ്വാതന്ത്ര്യദിനാഘോഷം: ചിത്രങ്ങൾ\nIndependence Day Speeches of Prime Minister Narendra Modi\nനരേന്ദ്രമോദിയുടെ സ്വാതന്ത്ര്യദിന പ്രസംഗങ്ങളിലൂടെ\n2018 – ഇന്ത്യ ലോകത്തെ ആറാമത്തെ സമ്പദ്‌വ്യവസ്ഥയായി\nപൊതുതിരഞ്ഞെടുപ്പിന് മുന്നോടിയായി നടത്തിയ പ്രസംഗത്തില് മോദി പ്രധാനമായും ഊന്നിപ്പറഞ്ഞത്, ഇന്ത്യ ലോകത്തെ ആറാമത്തെ സാമ്പത്തിക ശക്തിയായി മാറിയെന്നാണ്. ഇന്ത്യന് പാസ്പോര്‍ട്ടിന് ഏത് രാജ്യത്തും വിലയുണ്ടെന്നും ലോകശക്തിയില് രാജ്യം നിര്‍ണായക സ്ഥാനത്തെത്തിയെന്നും മോദി പറഞ്ഞു. പിന്നോക്ക വിഭാഗങ്ങളുടെ (ഒബിസി) കമ്മീഷൻ തയ്യാറാക്കാനായി ബിൽ പാസാക്കിയതാണ് എടുത്തു പറഞ്ഞ മറ്റൊരു നേട്ടം. 75 വർഷത്തെ സ്വാതന്ത്ര്യം ആഘോഷിക്കുന്ന 2022ൽ ബഹിരാകാശത്തേക്ക് ഇന്ത്യ ആളെ അയയ്ക്കുമെന്ന പ്രധാനമന്ത്രിയുടെ വാഗ്‌ദാനവും കഴിഞ്ഞ സ്വാതന്ത്ര്യദിന പ്രസംഗത്തിലുണ്ടായിരുന്നു.\n2017 – പ്രകൃതിദുരന്തങ്ങളുടെ ഓർമ്മ\nരാജ്യം നേരിട്ട ചില പ്രകൃതിദുരന്തങ്ങളെ ഓര്‍ത്തു കൊണ്ടായിരുന്നു തുടക്കം. പുതിയ ഭാരതം ശക്തവും സ്വയംപര്യാപ്തത കൈവരിച്ചതുമായ രാജ്യമാണ്. തീവ്രവാദികളെയും നുഴഞ്ഞു കയറ്റക്കാരെയും തുരത്താന് പ്രാപ്തരായ സൈന്യം സുസജ്ജമാണ്. പാവപ്പെട്ട പൗരന്‍മാര്‍ക്ക് ബാങ്ക് അക്കൗണ്ടുകള് തുറന്ന് നല്‍കി. നോട്ടുനിരോധനം വഴി രാജ്യത്ത് നടക്കുന്ന അഴിമതികള് കണ്ടെത്തി, കണക്കില്‍പ്പെടാത്ത കോടിക്കണക്കിന് രൂപ കണ്ടുകെട്ടി. ജോലി ചെയ്യുന്ന വനിതകള്‍ക്കുള്ള പ്രസവാവധി6മാസമായി വര്‍ധിപ്പിച്ചു. 2022 എത്തുന്നതോടെ കര്‍ഷകരുടെ വരുമാനം ഇരട്ടിയാകും, കൂടാതെ യുവാക്കള്‍ക്കും സ്ത്രീകള്‍ക്കും കൂടുതല് തൊഴിലവസരങ്ങളുണ്ടാകും.\n2016 – സ്വരാജ്യത്തില് നിന്ന് സുരാജ്യത്തിലേക്ക്\n94 മിനിറ്റ് സ്വാതന്ത്ര്യദിന പ്രസംഗം നടത്തി, 1947 ല് 72 മിനിറ്റ് പ്രസംഗിച്ച നെഹ്റുവിന്‍റെ റെക്കോര്‍ഡ് മോദി തകര്‍ത്ത വര്‍ഷമാണിത്. സ്വരാജ്യത്തില് നിന്ന് സുരാജ്യത്തിലേക്ക് മാറാന് ആഹ്വാനം ചെയ്താണ് തുടങ്ങിയത്. തീവ്രവാദത്തിനും മാവോയിസത്തിനും മുന്നില് മുട്ടുമടക്കാതെ പോരാട്ടം തുടരും. സ്വാതന്ത്ര്യസമരസേനാനികള്‍ക്ക് 30 ശതമാനം പെന്‍ഷന് വര്‍ധനയും പൊലീസിനയെും ആദായനികുതി വകുപ്പിനെയും ഭയക്കാതെ ജീവിക്കാനുള്ള അന്തരീക്ഷം സാധാരണക്കാര്‍ക്ക് ഉറപ്പാക്കുമെന്നതുമായിരുന്നു പ്രധാന പ്രഖ്യാപനങ്ങള്. 2020 ല് കര്‍ഷകരുടെ വരുമാനം ഇരട്ടിയാക്കുമെന്നും ഉറപ്പുനല്‍കി. 70 കോടി ജനങ്ങളെ ആധാറിന്‍റെ കീഴില് കൊണ്ടുവന്നു. വൈദ്യുതി ഇല്ലാത്ത 10,000 ഗ്രാമങ്ങളില് വൈദ്യുതി എത്തിച്ചു. ഇതൊക്കെയായിരുന്നു നേട്ടങ്ങളായി നിരത്തിയത്.\n2015 – വര്‍ഗീയ, വിഘടനവാദികള്‍ക്ക് രാജ്യത്ത് ഇടമില്ല\nരാജ്യത്തിന്‍റെ അഖണ്ഡതയെ തകര്‍ക്കുന്ന ഒന്നിനും സ്ഥാനമില്ലെന്ന താക്കീതോടെ പ്രസംഗം ആരംഭിച്ചു. വര്‍ഗീയ, വിഘടനവാദികള്‍ക്ക് രാജ്യത്ത് ഇടമില്ല. സര്‍ക്കാരിന്‍റെ വാഗ്‌ദാനങ്ങള് സമയബന്ധിതമായി പൂര്‍ത്തിയാക്കും. പ്രധാനമന്ത്രി ജന്‍ധന് യോജനയിലൂടെ 17 കോടി ജനങ്ങള്‍ക്ക് ബാങ്ക് അക്കൗണ്ട് തുറക്കാന് കഴിഞ്ഞു. 18000ത്തോളം ഗ്രാമങ്ങളില് 100 ദിവസത്തിനകം വൈദ്യുതി എത്തിക്കും. അഴിമതി തുടച്ച് നീക്കും. വണ് റാങ്ക് വണ് പെന്‍ഷന് പദ്ധതിയില് അധികം വൈകാതെ തീരുമാനമുണ്ടാക്കും. വാഗ്‌ദാനങ്ങളുടെ പട്ടികയിലെ പ്രധാനപ്പെട്ട കാര്യങ്ങള് ഇവയായിരുന്നു.\n2014 – പ്രധാനമന്ത്രിയല്ല, പ്രധാന സേവകൻ\nപ്രധാനമന്ത്രിയായല്ല, പ്രധാന സേവകനാണെന്ന് പറഞ്ഞായിരുന്നു പ്രധാനമന്ത്രി നരേന്ദ്ര മോദിയുടെ ആദ്യ സ്വാതന്ത്ര്യദിന പ്രസംഗം തുടങ്ങിയത്. ആണ്‍മക്കളെപ്പോലെ പെണ്‍മക്കളെയും തുല്യപ്രാധാന്യം നല്‍കി വളര്‍ത്തണമന്ന് നിര്‍ദേശിച്ചു. പ്രധാനമന്ത്രിയുടെ ജന്‍ധന് പദ്ധതിയെക്കുറിച്ച് വിശദീകരിച്ചു. സര്‍ക്കാര് സംവിധാനങ്ങള് മെച്ചപ്പെടുത്തുന്നതിലൂടെ രാജ്യത്തെ പുരോഗതിയിലെത്തിക്കും. പ്ലാനിങ് കമ്മിഷന് പകരം പുതിയ സംവിധാനം നിലവില് വരും. സാര്‍ക്ക് രാജ്യങ്ങളോടൊപ്പം ചേര്‍ന്ന് ദാരിദ്ര്യത്തിനെതിരെ പോരാടും എന്നിങ്ങനെ വാഗ്‌ദാനങ്ങള്. അതീവജാഗ്രതയോടെ ഉണര്‍ന്നിരിക്കുന്ന സൈന്യത്തിന്‍റെ സേവനങ്ങള് അനുസ്മരിച്ചുകൊണ്ട് ഉപസംഹാരം.\nIndependence Day Speech for Kids: സ്വാതന്ത്ര്യദിന പ്രസംഗം സ്കൂളുകളിൽ\nസ്വാതന്ത്ര്യദിനത്തിനോടനുബന്ധിച്ച് നടത്തേണ്ട കലാ, സാംസ്കാരിക പരിപാടികളുടെ പരിശീലനത്തിന് നടുവിലായിരിക്കും വിദ്യാർഥികള്. അടുത്ത വര്‍ഷം ഇതേ ദിവസം വരെ ഓര്‍ത്തിരിക്കാന് തക്കവിധം നല്ല രീതിയില് കാര്യങ്ങള് ഏകോപിക്കുന്ന തിരക്കിലാകും വിദ്യാർഥികളും അധ്യാപകരും. സ്വാതന്ത്ര്യദിനപ്രസംഗം നടത്താന് തിരഞ്ഞെടുക്കുന്ന കുട്ടിയുടെ പങ്കും വളരെ പ്രാധാന്യമര്‍ഹിക്കുന്നതാണ്.\nആനുകാലികപ്രസക്തിയും അതേസമയം കേള്‍ക്കാന് താല്‍പര്യമുള്ളതുമായ ഒരു പ്രസംഗം തയ്യാറാക്കുക അത്ര എളുപ്പമുള്ള കാര്യമല്ല. താഴെപ്പറയുന്ന ചില കാര്യങ്ങള് മനസില് വയ്ക്കുന്നത് സ്വാതന്ത്ര്യദിന പ്രസംഗം തയ്യാറാക്കാന് വിദ്യാർഥികളെ സഹായിക്കും.\nപ്രസംഗത്തിനുള്ള വിഷയം തീരുമാനിക്കുക. സങ്കീര്‍ണ്ണമായ വിഷയങ്ങളെടുക്കാതിരിക്കുന്നതാകാം നല്ലത്. രാജ്യത്തിന്‍റെ പുരോഗതിയും വികസനവും, രാജ്യപുരോഗതിയില് വിദ്യാർഥികള്‍ക്കുള്ള പങ്ക്, സ്വാതന്ത്ര്യസമര സേനാനികളെക്കുറിച്ചുളള ഓര്‍മകള്, സ്വാതന്ത്ര്യത്തിന്‍റെ പ്രാധാന്യം ഇങ്ങനെ എന്തും വിഷയമാക്കാം.\nഒരു വിഷയമെടുത്ത് കഴിഞ്ഞാല് അതിന് വേണ്ട പഠനങ്ങള് തുടങ്ങി വിവരങ്ങള് ശേഖരിക്കുക. നിങ്ങള് കണ്ടെത്തിയ വിവരങ്ങള് ശരിയാണെന്ന് ഉറപ്പിക്കാന് അധ്യാപകരുടെയോ മുതിര്‍ന്നവരുടെയോ സഹായം തേടുക.\nപല ഭാഗങ്ങളാക്കി തിരിക്കുക\nനിങ്ങള് കണ്ടെത്തിയ വിവരങ്ങള് ശരിയാണെന്ന് ഉറപ്പിച്ച് കഴിഞ്ഞാൽ ശേഖരിച്ച വിവരങ്ങളെ കൃത്യമായി പല ഭാഗങ്ങളാക്കി തിരിക്കുക.\nപ്രസംഗം എഴുതി തയ്യാറാക്കുക. ആമുഖവും കാര്യങ്ങള് വിശദീകരിക്കുന്ന മധ്യഭാഗവും ഉപസംഹാരവും വേണം. ആമുഖത്തില് പ്രസംഗത്തിന്‍റെ വിഷയത്തെക്കുറിച്ചും അത് തിരഞ്ഞെടുക്കാനുള്ള കാരണവും ഉള്‍പ്പെടുത്തണം. പിന്നീട് അതേക്കുറിച്ച് നിങ്ങള് ശേഖരിച്ച വിവരങ്ങള് ഉള്‍പ്പെടുത്തി വിശദീകരണം. പ്രസംഗം മുഴുവന് ഒരു വിഷയത്തിലേക്കൊതുക്കി, നല്ല വാക്കുകളാല് ഉപസംഹാരം.\nകേള്‍ക്കുന്നവര്‍ക്ക് മനസിലാകുന്ന രീതിയിലാകണം ഭാഷ\nപ്രസംഗം തയ്യാറാക്കുമ്പോള് കേള്‍ക്കുന്നവര്‍ക്ക് മനസിലാകുന്ന രീതിയിലാകണം ഭാഷയുടെ പ്രയോഗമെന്നുളള കാര്യം മറക്കരുത്. പ്രസംഗം കൂടുതല് ആകര്‍ഷണമാക്കാന് മഹാന്മാരുടെയും നേതാക്കളുടെയും സ്വാതന്ത്ര്യസമര സേനാനികളുടെയും പ്രശസ്തമായ വാചകങ്ങള് ചേര്‍ക്കാവുന്നതാണ്.\nRead Here: Independence Day Wishes: സ്വാതന്ത്ര്യദിനം: ആശംസകളും സന്ദേശങ്ങളും\nWeb Title: Independence day celebrations 2020 preparations photos\nHappy Janmashtami 2020: ഉത്തരേന്ത്യയില് ഇന്ന് ജന്മാഷ്ടമി


ഏറ്റവും വേഗം കുറഞ്ഞ ഫിഫ്റ്റി; പൂജാര മുട്ടിക്കളിയെന്ന് വിമര്‍ശനം, ഉപദേശവുമായി പോണ്ടിംഗ് | AUS vs IND Sydney Test Ricky Ponting criticize Cheteshwar Pujara for slowest test fifty in career\nഏറ്റവും വേഗം കുറഞ്ഞ ഫിഫ്റ്റി; പൂജാര മുട്ടിക്കളിയെന്ന് വിമര്‍ശനം, ഉപദേശവുമായി പോണ്ടിംഗ്\nSydney NSW, First Published Jan 9, 2021, 10:12 AM IST\nതന്‍റെ ടെസ്റ്റ് കരിയറിലെ ഏറ്റവും വേഗം കുറഞ്ഞ അര്‍ധ സെഞ്ചുറിയാണ് പൂജാര സിഡ്‌നിയില് നേടിയത്.\nസിഡ്‌നി: സിഡ്‌നി ടെസ്റ്റിന്‍റെ ആദ്യ ഇന്നിംഗ്‌സില് പ്രതിരോധിത്തിലൂന്നിയ ഇന്നിംഗ്‌സാണ് ചേതേശ്വര് പൂജാര കാഴ്‌ചവെച്ചത്. അര്‍ധ സെഞ്ചുറി നേടിയെങ്കിലും ഇതിന് 174 പന്തുകള് വേണ്ടിവന്നു. സാവധാനം സ്‌കോര് ചെയ്യുന്നതില് പൂജാര രൂക്ഷ വിമര്‍ശനം നേരിടുന്നതിനിടെ ഉപദേശവുമായി രംഗത്തെത്തി ഓസീസ് ഇതിഹാസം റിക്കി പോണ്ടിംഗ്.\n'പൂജാരയുടേത് ശരിയായ സമീപനമാണ് എന്ന് തോന്നുന്നില്ല. സ്‌കോറിംഗ് റേറ്റ് കൂട്ടുന്നതില് കുറച്ചുകൂടി താല്‍പര്യം കാട്ടേണ്ടിയിരിക്കുന്നു എന്ന് തോന്നുന്നു. കാരണം പൂജാരയുടെ കളി സഹതാരങ്ങളില് വലിയ സമ്മര്‍ദം സൃഷ്‌ടിക്കുന്നതായി തോന്നുന്നു' എന്നുമാണ് ട്വിറ്ററില് ആരാധകന്‍റെ ചോദ്യത്തിന് വിഖ്യാത താരത്തിന്‍റെ പ്രതികരണം.\nതന്‍റെ ടെസ്റ്റ് കരിയറിലെ ഏറ്റവും വേഗം കുറഞ്ഞ അര്‍ധ സെഞ്ചുറിയാണ് പൂജാര സിഡ്‌നിയില് നേടിയത്. ദക്ഷിണാഫ്രിക്കയ്‌ക്കെതിരെ 2018ല് ജൊഹന്നസ്‌ബര്‍ഗില് 173 പന്തില് അമ്പത് തികച്ചതായിരുന്നു നേരത്തെയുണ്ടായിരുന്ന റെക്കോര്‍ഡ്. റാഞ്ചിയില് 2017ല് ഓസ്‌ട്രേലിയക്കെതിരെ 155 പന്തില് നേടിയ അര്‍ധ സെഞ്ചുറിയാണ് ഇക്കാര്യത്തില് മൂന്നാമത്.\n53 പന്തില്9റണ്‍സെന്ന നിലയിലാണ് സിഡ്‌നിയില് മൂന്നാംദിനം പൂജാര ബാറ്റിംഗിനിറങ്ങിയത്. ഓസ്‌ട്രേലിയയുടെ ഒന്നാം ഇന്നിംഗ്‌സ് സ്‌കോറായ 338 റണ്‍സ് പിന്തുടരവേ ഹനുമ വിഹാരിക്കൊപ്പം 52 റണ്‍സും റിഷഭ് പന്തിനൊപ്പം 57 റണ്‍സ് കൂട്ടുകെട്ടും സൃഷ്‌ടിച്ചു. എന്നാല് അര്‍ധ സെഞ്ചുറിക്ക് രണ്ട് പന്തുകള് പിന്നാലെ പൂജാര ഔട്ടായി. പാറ്റ് കമ്മിന്‍സിന്‍റെ മികച്ചൊരു പന്തില് വിക്കറ്റ് കീപ്പര് ടിം പെയ്‌ന് ക്യാച്ചെടുത്ത് പുറത്താക്കുകയായിരുന്നു.\nഇന്ത്യന് ബാറ്റിങ് നിരയുടെ നട്ടെല്ലൊടിച്ച് കമ്മിന്‍സ്; ഓസീസിന് ഒന്നാം ഇന്നിങ്‌സ് ലീഡ്\nLast Updated Jan 9, 2021, 10:15 AM IST\nPujara Slowest Fifty\nBREAKING NEWS || കടയ്ക്കാവൂർ പോക്സോ കേസിൽ അമ്മയ്ക്ക് ജാമ്യം\nഅസിസ്റ്റന്റ് ഇന്‍ഫര്‍മേഷന് ഓഫീസര് പരീക്ഷ മലയാളത്തിലും എഴുതാൻ പി.എസ്.സി. അനുമതി


Health Minister Veena George on Omicron situation in Kerala: ഒമിക്രോണ്: രോഗലക്ഷണമുള്ളവര് പൊതുയിടങ്ങളില് ഇറങ്ങരുത്; അതീവ ജാഗ്രത വേണമെന്നും ആരോഗ്യമന്ത്രി\nഒമിക്രോണ്: രോഗലക്ഷണമുള്ളവര് പൊതുയിടങ്ങളില് ഇറങ്ങരുത്; അതീവ ജാഗ്രത വേണമെന്നും ആരോഗ്യമന്ത്രി\nഒരിക്കല് കോവിഡ് പോസിറ്റീവായെന്നു കരുതിയോ വാക്‌സിന് എടുത്തെന്നു കരുതിയോ ജാഗ്രത കുറവ് പാടില്ലെന്നും മന്ത്രി നിര്‍ദേശിച്ചു\nJanuary 12, 2022 8:30:09 pm\nതിരുവനന്തപുരം: സംസ്ഥാനത്ത് ഒമിക്രോണ് ഉള്‍പ്പെടെയുള്ള കോവിഡ് കേസുകള് വര്‍ധിച്ച സാഹചര്യത്തില് എല്ലാവരും അതീവ ജാഗ്രത പാലിക്കണമെന്ന് ആരോഗ്യ മന്ത്രി വീണാ ജോര്‍ജ് നിര്‍ദേശിച്ചു. പ്രതിദിന കോവിഡ് കേസുകള് പതിനായിരം കഴിഞ്ഞു. ഈ സാഹചര്യത്തില് എല്ലാവരും ജാഗ്രത പാലിക്കണം. ആള്‍ക്കൂട്ടങ്ങള് പരമാവധി കുറയ്ക്കണമെന്നും മന്ത്രി പറഞ്ഞു.\nപൊതുസ്ഥലങ്ങളില് ഇറങ്ങുന്നവര് എന് 95 മാസ്‌കോ, ഡബിള് മാസ്‌കോ ധരിക്കേണ്ടതാണ്. പനിയും രോഗലക്ഷണങ്ങളുള്ളവരും മറച്ചുവച്ച് പൊതുയിടങ്ങളില് ഇറങ്ങരുത്. രോഗമുണ്ടെന്നാരും മറച്ച് വയ്ക്കരുത്. ആരോഗ്യ പ്രവര്‍ത്തകരുടെ നിര്‍ദേശമനുസരിച്ച് കോവിഡ് പരിശോധന നടത്തേണ്ടതാണെന്നും മന്ത്രി വ്യക്തമാക്കി.\n“ഒമിക്രോണ് ചെറിയ ഇന്‍കുബേഷന് കാലയളവാണ് ഉള്ളതെങ്കിലും അതിവേഗം പടരും. ജലദോഷം, തൊണ്ടവേദന, ചുമ, ശ്വാസതടസം, പനി എന്നിവയാണ് ഒമിക്രോണിന്റെ പ്രധാന ലക്ഷണങ്ങള്. ഇതോടൊപ്പം ലക്ഷണങ്ങളില്ലാതെയും ഒമിക്രോണ് വന്‍തോതില് പടരാം. കുടുംബാംഗങ്ങളിലൂടെയും സുഹൃത്തുക്കളിലൂടെയും സ്ഥാപനങ്ങളിലൂടെയും ഒമിക്രോണ് വ്യാപിക്കാന് സാധ്യതയുണ്ട്,” മന്ത്രി കൂട്ടിച്ചേര്‍ത്തു.\nകോവിഡ് കേസുകള് കൂടുകയും ആശുപത്രിയില് ചികിത്സ തേടുന്നവരുടെ എണ്ണം കുറയുകയും ചെയ്യുന്ന അവസ്ഥയാണുള്ളത്. അതിനാല് വാക്‌സിനെടുക്കാനുള്ളവര് എല്ലാവരും എത്രയും വേഗം വാക്‌സിന് എടുക്കേണ്ടതാണ്. ഒരുമിച്ച് ധാരാളം കേസുകള് ഉണ്ടായാല് ആശുപത്രിയില് ചികിത്സയിലുള്ളവരുടെ എണ്ണവും കൂടും. ആരോഗ്യ പ്രവര്‍ത്തകര്‍ക്കും ഒരുമിച്ച് രോഗം വരാതിരിക്കാന് കരുതല് വേണമെന്നും വീണാ ജോര്‍ജ് നിര്‍ദേശിച്ചു.\nഅനുബന്ധ രോഗങ്ങളുള്ളവര് സംസ്ഥാനത്ത് വളരെ കൂടുതലാണ്. പ്രമേഹം തുടങ്ങിയ അനുബന്ധ രോഗങ്ങളുള്ളവര് രോഗ നിയന്ത്രണം ഉറപ്പ് വരുത്തണം. പ്രായമായവര്‍ക്കും ഗുരുതര രോഗമുള്ളവര്‍ക്കും ശ്വാസകോശ സംബന്ധമായ അസുഖമുള്ളവര്‍ക്കും കോവിഡ് ബാധിച്ചാല് ഗുരുതരമാകും. അതിനാല് കഴിവതും യാത്രകളും ആള്‍ക്കൂട്ടവും ഒഴിവാക്കണം. ആശുപത്രി സന്ദര്‍ശനം പരമാവധി കുറച്ച് ഇ സഞ്ജീവനി സേവനങ്ങള് പ്രയോജനപ്പെടുത്തുക.\nഒരിക്കല് കോവിഡ് പോസിറ്റീവായെന്നു കരുതിയോ വാക്‌സിന് എടുത്തെന്നു കരുതിയോ ജാഗ്രത കുറവ് പാടില്ല. കോവിഡ് ഒരിക്കല് വന്നവര്‍ക്ക് വീണ്ടും പോസിറ്റീവാകുന്ന സാധ്യതയാണുള്ളത്. സ്ഥാപനങ്ങളിലും കടകളിലും ഷോപ്പിംഗ് മാളുകളിലും പോകുന്നവര് കൃത്യമായ കോവിഡ് മാര്‍ഗനിര്‍ദേശങ്ങള് പാലിക്കണം. സംസ്ഥാനത്ത് നിലനില്‍ക്കുന്ന ഗുരുതര സാഹചര്യം കണക്കിലെടുത്ത് എല്ലാവരും പ്രതിരോധത്തിന് പ്രാധാന്യം നല്‍കണമെന്നും മന്ത്രി അഭ്യര്‍ത്ഥിച്ചു.\nAlso Read: കോവിഡ് ആശങ്കയില് സംസ്ഥാനം; 12,742 പുതിയ കേസുകള്\nKerala Health DepartmentOmicron\nWeb Title: Health minister veena george on omicron situation in kerala\nഇ-പോസ് സംവിധാനത്തിലെ തകരാർ; റേഷൻ വിതരണത്തിന് പ്രത്യേക ക്രമീകരണം


July 14, 2020 , അജു വാരിക്കാട്\nഫോര്‍ട്ട് ബെന്‍ഡ് ഐഎസ്ഡിയിലെ എല്ലാ സ്കൂളുകളും 2020-2021 അധ്യയന വര്‍ഷം വെര്‍ച്വല് പഠനത്തോടെ ആരംഭിക്കുമെന്ന് അധികൃതര് തിങ്കളാഴ്ച പ്രഖ്യാപിച്ചു.\nസൗത്ത് ഈസ്റ്റ് ടെക്സാസില് കോവിഡ്-19 കേസുകള് ക്രമാതീതമായി വര്‍ദ്ധിച്ചതിനാലാണ് ഇങ്ങനെ ഒരു തീരുമാനം എടുക്കാന് ഫോര്‍ട്ട് ബെന്‍ഡ് ഐഎസ്ഡി നിര്‍ബന്ധിതമായത്.\nവെര്‍ച്വല് പഠനത്തിലേക്കുള്ള നീക്കം വിദ്യാര്‍ത്ഥികള്‍ക്കും രക്ഷിതാക്കള്‍ക്കും ഉദ്യോഗസ്ഥര്‍ക്കും ഓണ്‍ലൈന് പഠന, സുരക്ഷാ നടപടിക്രമങ്ങളുമായി പൊരുത്തപ്പെടാന് അവസരമൊരുക്കുമെന്ന് ഐ എസ് ഡി അറിയിച്ചു. വെര്‍ച്വല് പഠന കാലയളവില് അത്‌ലറ്റിക്സും ഫൈന് ആര്‍ട്ടും ഉള്‍പ്പെടെയുള്ള വ്യക്തിഗത പാഠ്യേതര പ്രവര്‍ത്തനങ്ങളൊന്നും ഉണ്ടാവില്ല.\n‘ആവശ്യമുള്ളിടത്ത് ഉപകരണങ്ങള് നല്‍കും, കൂടാതെ ഇന്‍റര്‍നെറ്റ് കണക്റ്റിവിറ്റി ഇല്ലാത്ത വിദ്യാര്‍ത്ഥികള്‍ക്കായി അവരുടെ വീട്ടില് പ്രത്യേക ക്രമീകരണങ്ങള് നടത്തും,’ സൂപ്രണ്ട് ഡോ. ചാള്‍സ് ഡുപ്രെ പറഞ്ഞു. ‘സ്കൂളിന്‍റെ ആദ്യ ദിവസം മുതല് തന്നെ കുട്ടികളെ പഠിപ്പിക്കുന്നുണ്ടെന്ന് ഉറപ്പാക്കുമെന്നും അദ്ദേഹം സൂചിപ്പിച്ചു.


പരിസ്ഥിതി ദിനത്തിൽ കെ. എൽ.സി.എ സുവർണ ജൂബിലി വൃക്ഷ തൈ നട്ടു. – JEEVANAADAM official newspaper of Roman catholics (latin rite) of Kerala, owned by KRLCBC\nപരിസ്ഥിതി ദിനത്തിൽ കെ. എൽ.സി.എ സുവർണ ജൂബിലി വൃക്ഷ തൈ നട്ടു.\n“പരിസ്ഥിതിയോട് ഇണങ്ങിയ ജീവിതമാണ് ശരിയായത് ” – ആന്റണി നൊറോണ\nകണ്ണൂർ :- കേരള ലാറ്റിൻ കാത്തലിക് അസോസിയേഷൻ സുവർണ്ണ ജൂബിലി വർഷാചരണത്തിന്റെ ഭാഗമായി ലോക പരിസ്ഥിതി ദിനത്തിൽ കണ്ണൂർ രൂപതയിലെ എല്ലാ കെ എൽ സി എ യൂണിറ്റുകളിലും സുവർണ്ണ ജൂബിലി വൃക്ഷ തൈ നടുകയും അതിനെ പരിപാലിക്കാൻ പ്രതിജ്ഞ എടുക്കുകയും ചെയ്തു. രൂപത തല പരിപാടി തയ്യിൽ സെന്റ് ആന്റണിസ് ദേവാലയാങ്കണത്തിൽ വെച്ച് നടന്നു. രൂപത പ്രസിഡന്റ് രതീഷ് ആന്റണി ചടങ്ങിൽ അധ്യക്ഷത വഹിച്ചു. സംസ്ഥാന പ്രസിഡന്റ് ആന്റണി നൊറോണ സുവർണ ജൂബിലി വൃഷ തൈ നട്ട് കൊണ്ട് പരിപാടി ഉദ്ഘാടനം ചെയ്തു. മണ്ണിനെയും ജലത്തെയും സംരക്ഷിച്ചു കൊണ്ടുള്ള വികസനമാണ് സമൂഹത്തിന്റെ നിലനിൽപ്പിനാവശ്യമെന്നും പരിസ്ഥിതിയോട് ഇണങ്ങി ജീവിക്കാനുളള തീരുമാനം നാം ഓരോരുത്തരും ഏറ്റെടുക്കണമെന്നും പരിസ്ഥിതി സംരക്ഷണത്തിന്റെ വേരുകൾ മനുഷ്യമനസ്സുകളിൽ ആഴ്ന്നിറങ്ങണമെന്നു അദ്ദേഹം പറഞ്ഞു. കണ്ണൂർ രൂപത എപ്പിസ്കോപ്പൽ വികാരി ജനറൽ മോൺ. ആന്റണി പയസ് പരിസ്ഥിതി ദിന സന്ദേശം നൽകി. രൂപത ഡയക്ടർ ഫാ. മാർട്ടിൻ രായപ്പൻ, ജനറൽ സെക്രട്ടറി ഗോഡ്സൺ ഡിക്രൂസ്, കെ.എച്ച് ജോൺ ,ജോസഫൈൻ, റിനേഷ് ആന്റണി, വിക്ടർ ജോർജ് , സ്റ്റെഫാൻ ബെഞ്ചമിൻ, സന്ദീപ് എന്നിവർ ആശംസകൾ അർപ്പിച്ചു സംസാരിച്ചു.


മരട് ഫ്‌ളാറ്റ് പൊളിക്കുന്നതിനായുള്ള ആദ്യ സൈറൺ മുഴങ്ങി; 11 മണിക്ക് ആദ്യ ഫ്‌ളാറ്റ് നിലം പൊത്തും | Metro Journal Online\nമരട് ഫ്‌ളാറ്റ് പൊളിക്കുന്നതിനായുള്ള ആദ്യ സൈറൺ മുഴങ്ങി; 11 മണിക്ക് ആദ്യ ഫ്‌ളാറ്റ് നിലം പൊത്തും\n11th January 2020 MJ News Desk\nമരടിലെ ഫ്‌ളാറ്റുകൾ പൊളിക്കുന്നതിന് മുമ്പായുള്ള ആദ്യ സൈറൺ മുഴങ്ങി. ആദ്യ സ്‌ഫോടനത്തിന് ഇനി മിനിറ്റുകൾ മാത്രമാണ് ബാക്കിയുള്ളത്. കൃത്യം 11 മണിക്ക് ഫ്‌ളാറ്റ് സ്‌ഫോടനത്തിലൂടെ തകർക്കും.\n10.55ന് രണ്ടാമത്തെ സൈറൺ മുഴങ്ങും. പിന്നീട് അഞ്ച് മിനിറ്റിന് ശേഷം നിയന്ത്രിത സ്‌ഫോടനം നടക്കും. ഹോളിഫെയ്ത്ത് ഫ്‌ളാറ്റാണ് ആദ്യം പൊളിച്ചു നീക്കുന്നത്.\nഫ്‌ളാറ്റുകളുടെ സമീപത്തുള്ളവരെ ഒഴിപ്പിച്ചു. 200 മീറ്റർ ചുറ്റളവിൽ വൈകുന്നേരം അഞ്ച് മണിവരെ നിരോധനാജ്ഞ പ്രഖ്യാപിച്ചിട്ടുണ്ട്. ഹോളിഫെയ്ത്ത് എച്ച് ടു ഒയാണ് ആദ്യം പൊളിക്കുന്നത്. സെക്കന്റുകൾ കൊണ്ട് കൂറ്റൻ ഫ്‌ളാറ്റ് നിലംപൊത്തും. അഞ്ച് മിനിറ്റിന് ശേഷം ആൽഫ സെറീൻ ഫ്‌ളാറ്റ് പൊളിക്കും\nഞായറാഴ്ച രാവിലെ 11 മണിക്ക് ജെയിൻ കോറൽകോവും രണ്ട് മണിക്ക് ഗോൾഡൻ കായലോരം ഫ്‌ളാറ്റും തകർക്കും. നിയന്ത്രിത സ്‌ഫോടനത്തിനുള്ള ഒരുക്കങ്ങൾ പൂർത്തിയായിട്ടുണ്ട്. ഓരോ ഫ്‌ളാറ്റിന് സമീപത്തും സുരക്ഷക്കായി എണ്ണൂറോളം പോലീസുകാരെയാണ് വിന്യസിച്ചിരിക്കുന്നത്.\nമരട് നഗരസഭാ ഓഫീസിൽ ക്രമീകരിക്കുന്ന പ്രത്യേക കൺട്രോൾ റൂമിൽ നിന്നാകും സ്‌ഫോടനം നിയന്ത്രിക്കുക.\n← പാക്കിസ്താനിൽ മുസ്ലിം പള്ളിയിൽ ബോംബ് സ്ഫോടനം; ഡപ്യൂട്ടി പോലീസ് സൂപ്രണ്ടും ഇമാമും അടക്കം 15 പേർ കൊല്ലപ്പെട്ടു\nമരടിലെ ആദ്യ ഫ്‌ളാറ്റ് നിലം പൊത്തി; മണ്ണടിഞ്ഞത് സെക്കന്റുകൾ കൊണ്ട്, സമയക്രമത്തിൽ മാറ്റം →


തൃക്കാക്കര ഉപതെരഞ്ഞെടുപ്പ് മെയ് 31വോട്ടെണ്ണല് ജൂണ് മൂന്നിന് – India Vision Media\nതൃക്കാക്കര ഉപതെരഞ്ഞെടുപ്പ് മെയ് 31വോട്ടെണ്ണല് ജൂണ് മൂന്നിന്\nഈ മാസം 11വരെ നാമനിര്‍ദേശ പത്രിക സമര്‍പ്പിക്കാം. 12ന് സൂക്ഷ്മപരിശോധന നടക്കും. സമര്‍പ്പിച്ച പത്രികകള് പിന്‍വലിക്കാനുള്ള അവസാന തിയതി മെയ് 16 ആണ്.\nഡൽഹി | തൃക്കാക്കര ഉപതെരഞ്ഞെടുപ്പ് തീയതി പ്രഖ്യാപിച്ചു. മെയ് 31നാണ് തെരഞ്ഞെടുപ്പ് നടക്കുക. വോട്ടെണ്ണല് ജൂണ് മൂന്നിന് നടക്കും.\nഈ മാസം 11വരെ നാമനിര്‍ദേശ പത്രിക സമര്‍പ്പിക്കാം. 12ന് സൂക്ഷ്മപരിശോധന നടക്കും. സമര്‍പ്പിച്ച പത്രികകള് പിന്‍വലിക്കാനുള്ള അവസാന തിയതി മെയ് 16 ആണ്.പിടി തോമസിൻ്റെ നിര്യാണത്തെ തുടർന്ന് ഒഴിവുവന്നതിനെത്തുടർന്നാണ് തൃക്കാക്കര നിയോജകമണ്ഡലത്തിൽ ഉപതെരഞ്ഞെടുപ്പ്വേണ്ടിവന്നത് തൃക്കാക്കര കൂടാതെ ഒഡീഷയിലേയും ഉത്തരാഖണ്ഡിലേയും ഓരോ സീറ്റുകളിലും ഇതേ ദിവസം തെരഞ്ഞെടുപ്പ് നടക്കുന്നുണ്ട്. ജൂണ് അഞ്ചോടെ എല്ലാ തെരഞ്ഞെടുപ്പ് നടപടികളും പൂർത്തിയാക്കണം എന്നാണ് നിർദേശം.\nയുഡിഎഫിൻ്റെ ഉറച്ച മണ്ഡലമായിട്ടാണ് തൃക്കാക്കര എന്നാണ് പൊതുവിലയിരുത്തലെങ്കിലും ഇക്കുറി കടുത്ത മത്സരം തന്നെ നടക്കാനാണ് സാധ്യത. ഉപതെരഞ്ഞെടുപ്പിൽ പല നേതാക്കളും സ്ഥാനാർത്ഥിത്വം ആഗ്രഹിക്കുന്നുണ്ടെങ്കിലും അന്തരിച്ച എംഎൽഎ പിടി തോമസിൻ്റെ പത്നി ഉമാ തോമസിനെ തന്നെ ഇവിടെ മത്സരിപ്പിക്കാനാണ് കെപിസിസി നേതൃത്വം ആലോചിക്കുന്നത് .\nകോണ്ഗ്രസ് സ്ഥാനാർത്ഥിയാരാണെന്ന് വ്യക്തമായ ശേഷം സ്ഥാനാർത്ഥി നിർണയത്തിലേക്ക് കടക്കാം എന്ന നിലപാടിലാണ് സിപിഎം. ജോലി ആവശ്യത്തിനും മറ്റുമായി പുറത്ത് നിന്നും ആയിരക്കണക്കിനാളുകൾ വന്ന് താമസിക്കുന്ന സ്ഥലമാണ് തൃക്കാക്കര. അതിനാൽ തന്നെ പൊതുസ്വീകാര്യതയുള്ള ഒരു പ്രമുഖ വ്യക്തതിത്വത്തെ ഇവിടെ സ്ഥാനാർത്ഥിയായി ഇറക്കണം എന്നൊരു ആലോചന സിപിഎം കേന്ദ്രങ്ങളിലുണ്ട്. എന്നാൽ ഉമയ്ക്ക് എതിരെ ഒരു വനിതാ സ്ഥാനാർത്ഥിയായി ഇറക്കണമെന്ന നിർദേശവും സജീവമാണ്.\nഉപതെരഞ്ഞെടുപ്പിനുള്ള പ്രാരംഭ തയ്യാറെടുപ്പുകൾ ബിജെപി ഇതിനോടകം തുടക്കമിട്ടെങ്കിലും ഇതുവരേയും ഒരു സ്ഥാനാർത്ഥിയിലേക്ക് അവർ എത്തിയിട്ടില്ല. എറണാകുളത്ത് ശക്തമായ സ്വാധീനമുള്ള ട്വൻ്റി 20 ഉപതെരഞ്ഞെടുപ്പിൽ മത്സരത്തിന് ഇറങ്ങുമോ എന്നതും കണ്ടറിയണം. ഇക്കാര്യത്തിൽ സംഘടനയുടെ അകത്ത് രണ്ടഭിപ്രായമുണ്ട്. പഞ്ചാബിലെ മികച്ച വിജയത്തോടെ രാജ്യവ്യാപകമായി ഉണർന്ന ആം ആദ്മി പാർട്ടിയും തൃക്കാക്കരയിൽ ഒരു കൈ നോക്കാൻ ആഗ്രഹിക്കുന്നുണ്ട്. നിലവിൽ ട്വൻ്റി 20യുമായി സഹകരിച്ചാണ് ആം ആദ്മി കേരളത്തിൽ മുന്നോട്ട് പോകുന്നത്. അതിനാൽ അവരുടെ തീരുമാനം കൂടി ഇക്കാര്യത്തിൽ ആം ആദ്മി നേതൃത്വം പരിഗണിക്കും.\nപാർട്ടിയിലെ നേതൃമാറ്റത്തിന് ശേഷം കോണ്ഗ്രസ് നേരിടുന്ന ആദ്യതെരഞ്ഞെടുപ്പാണ് തൃക്കാക്കരയിലേത്. പാർട്ടിയുടെ ഉറച്ച മണ്ഡലമായി വിലയിരുത്തുന്ന തൃക്കാക്കരയിൽ 2021-നേക്കാളും മികച്ച ഭൂരിപക്ഷത്തിലുള്ള ഒരു വിജയം ലഭിച്ചില്ലെങ്കിൽ കെ.സുധാകരനും വിഡി സതീശനും കടുത്ത തിരിച്ചടിയാവും. ഉമാ തോമസിനെ സ്ഥാനാർത്ഥിയാക്കിയാൽ പാർട്ടിയേയും മുന്നണിയേയും ഒറ്റക്കെട്ടായി തൃക്കാക്കരയിൽ രംഗത്തിറക്കാം എന്ന് സുധാകരൻ കണക്കു കൂട്ടുന്നൂ. സെമി കേഡർ സംവിധാനത്തിലേക്ക് പാർട്ടിയെ മാറ്റുമെന്ന് അവകാശപ്പെടുന്ന സുധാകരനും സതീശനും തൃക്കാക്കരയിൽ എണ്ണയിട്ട യന്ത്രം പോലെ യുഡിഎഫും കോണ്ഗ്രസും പ്രവർത്തിക്കുന്നുവെന്ന് ഉറപ്പാക്കേണ്ടതുണ്ട്. ഉപതെരഞ്ഞെടുപ്പിൽ തിരിച്ചടി നേരിട്ടാൽ പിണറായി വിജയൻ നയിക്കുന്ന എൽഡിഎഫിന് മുന്നിൽ തുടർച്ചയായി പരാജയപ്പെടുന്നു എന്ന അവസ്ഥ കൂടിയാവും. പാർട്ടിയുമായി പിണങ്ങി നിൽക്കുന്ന മുതിർന്ന നേതാവ് കെ.വി.തോമസ് തൃക്കാക്കരയിൽ എന്ത് നിലപാട് സ്വീകരിക്കും എന്നതും കണ്ടറിയണം. സില്‍വര്‍ലൈന് വിരുദ്ധ പ്രക്ഷോഭങ്ങള് കടുക്കുന്ന സാഹചര്യത്തില് ഇത് തന്നെയാകും പ്രധാന തെരഞ്ഞെടുപ്പ് വിഷയമെന്നാണ് കണക്കാക്കപ്പെടുന്നത്.\nരണ്ടാം പിണറായി സർക്കാർ അധികാരത്തിൽ വന്ന ശേഷം നടക്കുന്ന ആദ്യത്തെ ഉപതെരഞ്ഞെടുപ്പാണ് തൃക്കാക്കരയിലേത്. ഈ തെരഞ്ഞെടുപ്പ് ജയിക്കാനായാൽ നിയമസഭയിലെ എൽഡിഎഫ് അംഗബലം നൂറാവും. നൂറ് സീറ്റുകളോടെ സർക്കാരിൻ്റെ ഒന്നാം വാർഷികം ആഘോഷിക്കാനുള്ള സുവർണാവസരമായിട്ടാണ് സിപിഎം തെരഞ്ഞെടുപ്പിനെ കാണുന്നത്. അതേസമയം സിൽവർ ലൈൻ വിഷയം വലിയ ചർച്ചയായ ശേഷമുള്ള ആദ്യ തെരഞ്ഞെടുപ്പാണ് എന്നതും രാഷ്ട്രീയമായ വെല്ലുവിളിയായി സർക്കാരിന് മുന്നിലുണ്ട്. പാർട്ടി കോണ്ഗ്രസ് വരെ സംഘടനാ പരിപാടികളെല്ലാം വിജയകരമായി പൂർത്തിയാക്കിയെങ്കിലും ഒന്നാം പിണറായി സർക്കാരുമായി ബന്ധപ്പെട്ട് ഉണ്ടായ വിവാദപരമ്പരകൾ ജനങ്ങളെ എത്രത്തോളം സ്വാധീനിച്ചു എന്നതും തെരഞ്ഞെടുപ്പിൽ വ്യക്തമാവും എന്നതിനാൽ അട്ടിമറി ജയം ലക്ഷ്യമിട്ടുള്ള കടുത്ത പോരാട്ടത്തിനാണ് എൽഡിഎഫ് ഇറങ്ങുന്നത്.\nവിദ്വേഷ പ്രസംഗ കേസിൽ പി.സി.ജോർജിനെതിരെ തെളിവ് ശേഖരണം ജാമ്യം അനുവദിച്ചതിനെതിരെ പ്രോസിക്യൂഷൻ അപ്പീൽ ?\nകാസര്‍ഗോഡ് പുഴയിൽ കുളിക്കാനിറങ്ങിയ മുന്ന് പേർ മുങ്ങി മരിച്ചു


സിറിയയിലെ തുര്‍ക്കി ആക്രമണം; പലായനം ചെയ്യുന്നത് ആയിരങ്ങള് | Azchavattom Online USA\nസിറിയയിലെ തുര്‍ക്കി ആക്രമണം; പലായനം ചെയ്യുന്നത് ആയിരങ്ങള്\nഇസ്തംബുള്: വടക്കുകിഴക്കന് സിറിയയുടെ അതിര്‍ത്തിയില് തുര്‍ക്കിയുടെ സൈനികനടപടി രണ്ടാം ദിവസത്തിലേക്കു കടന്നതോടെ ആയിരങ്ങള് അതിര്‍ത്തി പട്ടണങ്ങളില്‍നിന്നു പലായനം ചെയ്യുകയാണ്. കുര്‍ദിഷ് തീവ്രവാദികളെ തൂത്തെറിയാനാണ് ആക്രമണമെന്നാണ് തുര്‍ക്കി സൈന്യത്തിന്റെ വാദം.\nയുഎസ് പിന്തുണയുള്ള കുര്‍ദുകള്‍ക്കെതിരെ നടത്തിയ ഷെല്ലാക്രമണങ്ങളില് ഒട്ടേറേപ്പേര് കൊല്ലപ്പെട്ടെതായാണു സൂചന. 174 ഭീകരരെ വകവരുത്തിയെന്ന് തുര്‍ക്കി സൈന്യം അവകാശപ്പെട്ടു. സിറിയയില്‍നിന്നുള്ള പ്രത്യാക്രമണത്തില് തുര്‍ക്കിയില്9മാസം പ്രായമുള്ള കുഞ്ഞ് അടക്കം6പേര് കൊല്ലപ്പെട്ടു. 70 പേര്‍ക്കു പരിക്കേറ്റിട്ടുണ്ട്.\nമേഖലയില് സമാധാനം കൊണ്ടുവരാന് വേണ്ടിയാണ് ആക്രമണമെന്ന് തുര്‍ക്കി പ്രസിഡന്റ് റജബ് ത്വയ്യിബ് എര്‍ദോഗന് പറഞ്ഞു. തുര്‍ക്കിയുടെ ദക്ഷിണാതിര്‍ത്തിയിലെ തീവ്രവാദ ഇടനാഴിയെ തടയാനാണ് നടപടിയെന്നും ഉര്‍ദുഗാന് പറഞ്ഞു.\nതുര്‍ക്കി അതിര്‍ത്തിയോടു ചേര്‍ന്ന സിറിയന് പട്ടണങ്ങളായ തല് അബിയാദ്, റാസല് ഐന് എന്നിവ ലക്ഷ്യമിട്ടു കനത്ത ഷെല്ലാക്രമണമാണു തുര്‍ക്കി സൈന്യം നടത്തുന്നത്. മേഖലയിലെ കുര്‍ദ് പോരാളികളെ തുരത്തിയ ശേഷം അതുവഴി സിറിയന് അഭയാര്‍ഥികളെ തിരിച്ച് അയയ്ക്കുകയാണു ലക്ഷ്യമെന്നാണു തുര്‍ക്കിയുടെ നിലപാട്. തുര്‍ക്കിയുടെ സൈനിക നടപടിക്കു മുന്‍പേ സിറിയന് അതിര്‍ത്തിയിലെ യുഎസ് സൈന്യത്തെ ട്രംപ് പിന്‍വലിച്ചിരുന്നു. അതിനിടെ, തുര്‍ക്കിക്കെതിരെ ഉപരോധം ഏര്‍പ്പെടുത്തണമെന്ന ആവശ്യം യുഎസ് കോണ്‍ഗ്രസില് ശക്തമായി. ഈ സാഹചര്യത്തില് തുര്‍ക്കി കറന്‍സിയുടെ മൂല്യം ഇന്നലെ ഇടിഞ്ഞു.\nPreviousനീതുവിനെ നാട്ടിലെത്തിച്ചു; തുടര്‍ചികിത്സകള് ശ്രീചിത്രയില്\nNextജോളിയുടെ ഫോണ് ഉള്ളത് മകന്റെ കൈയില്; അന്വേഷണ സംഘം കട്ടപ്പനയില്


MG ASTOR 2022 : 10 ലക്ഷം രൂപയ്ക്ക് ഒരു കിടിലൻ എസ്‌യുവി; വാഹന വിപണിയെ അമ്പരപ്പിച്ച് എംജി ആസ്റ്റർ.!! | MG ASTOR 2022 Malayalam Review\n10 ലക്ഷം രൂപയ്ക്ക് ഒരു കിടിലൻ എസ്‌യുവി; വാഹന വിപണിയെ അമ്പരപ്പിച്ച് എംജി ആസ്റ്റർ.!! | MG ASTOR 2022 Malayalam Review\nBy soumya ks On Apr 6, 2022\nMG ASTOR : ഇടത്തരം എസ്‌യുവി കാറുകൾ വാങ്ങുവാൻ ആഗ്രഹിക്കുന്നവർക്ക്, എം‌ജി മോട്ടോർ പുറത്തിറക്കിയ MG Astor തിരഞ്ഞെടുക്കുന്നത് എന്തുകൊണ്ടും ഉചിതമായിരിക്കും. കീശ കാലിയാക്കാതെ വാങ്ങാവുന്ന നിരവധി സവിശേഷതകൾ നിറഞ്ഞ പ്രീമിയം കാർ ആണ് MG Astor. മാനുവൽ മോഡലിൽ നാല് വേരിയന്റിലും ഓട്ടോമാറ്റക് മോഡലിൽ അഞ്ച് വേരിയന്റിലും MG Astor ലഭ്യമാണ്. MG ZS EV-യുടെ പെട്രോൾ-പവർ പതിപ്പാണ് MG Astor-ൽ ഉൾപ്പെടുത്തിയിരിക്കുന്നത്. 1.5-ലിറ്റർ നാച്ചുറലി ആസ്പിറേറ്റഡ്\nപെട്രോൾ അടിസ്ഥാന എഞ്ചിൻ ഓപ്ഷനാണ് ഈ എസ്‌യുവിയിൽ ലഭ്യമായിരിക്കുന്നത്. തുറന്ന റോഡിൽ എഞ്ചിന്റെ അനുഭവം മെച്ചപ്പെടും. മിക്ക സാഹചര്യങ്ങളിലും നന്നായി പ്രവർത്തിക്കുന്ന ഒരു ഡ്രൈവ്ട്രെയിൻ ട്യൂൺ MG മോട്ടോർ ഇന്ത്യ കണ്ടെത്തിയതിനാൽ, നിങ്ങൾക്ക് ആബ്സെന്റ് ഡ്രൈവ് മോഡുകൾ നഷ്‌ടമാകില്ല. ഡ്രൈവ് മോഡുകൾക്ക് പകരം മൂന്ന് സ്റ്റിയറിംഗ് മോഡുകളാണ് MG Astor-ലുള്ളത്. ഇവ നന്നായി കാലിബ്രേറ്റ് ചെയ്‌തി രിക്കുന്നു. പ്രധാനമായും നഗരവാസികളെ കണക്കിലെടുത്ത്, Astor സാമാന്യം\nസമർത്ഥമായി ഗ്രൗണ്ട് കവർ ചെയ്യുന്നു. ആഴം കുറഞ്ഞ വിള്ളലുകളോ പരുക്കൻ പാച്ചുകളോ ക്യാബിനി ലേക്ക് കടക്കുന്നില്ല. സമാനമായ വലിപ്പമുള്ള മറ്റ് ചില എതിരാളി കളേക്കാൾ കൂടുതൽ ബോഡി റോൾ MG Astor-നുണ്ടെങ്കിലും, റോഡിന്റെ വളഞ്ഞ ഭാഗങ്ങൾ Astor മികച്ച രീതിയിൽ കൈകാര്യം ചെയ്യും. സുരക്ഷ മാനദണ്ഡങ്ങൾ പരിശോധിച്ചാൽ, ലെവൽ2ഓട്ടോണമസ് ഡ്രൈവിംഗ് വാഗ്ദാനം ചെയ്യുന്ന ഇന്ത്യയിലെ ഏറ്റവും താങ്ങാനാവുന്ന കാറാണിത് എന്നതാണ് MG Astor-ന്റെ വലിയ സവിശേഷത.\nAstor ഉടമകൾക്ക് ഏറ്റവും കൂടുതൽ പ്രയോജനം ചെയ്യുന്ന വിധത്തിലാണ് എംജി മോട്ടോർ ഇന്ത്യ ഇതിന്റെ സുരക്ഷ സംവിധാനം സജ്ജീകരിച്ചിരിക്കുന്നത്. മാത്രമല്ല, ആവശ്യാനുസരണം റോഡ് നിയമങ്ങൾ അനുസരിച്ച് Astor-ന്റെ വേഗത കുറയ്ക്കുന്ന തിനോ വേഗത കൂട്ടുന്നതിനോ ഇത് റോഡ് അടയാളങ്ങൾ പോലും വായിക്കും. അതായത്, 80 കിമി വേഗതയിൽ കൂടാൻ പാടില്ലാത്ത റോഡുകളിൽ, Astor-ന്റെ പരമാവധി വേഗത 80 കിമി ആയിരിക്കും. സിറ്റിയിൽ 9.83 kmpl മൈലേജ് ലഭിക്കുന്ന, നിരവധി സവിശേഷതകൾ നിറഞ്ഞ MG Astor-ന്റെ എക്സ് ഷോറൂം വില 11 ലക്ഷം രൂപയാണ്. MG ASTOR 2022 Malayalam Review.. Video Credits : ex ARMY MALLU VLOGS


യുദ്ധത്തിന് നീതീകരണമില്ല: ജര്‍മ്മനി | No justification for Iraq war: Shcroeder - Malayalam Oneindia\nയുദ്ധത്തിന് നീതീകരണമില്ല: ജര്‍മ്മനി\nബെര്‍ലിന്: ഇറാഖിനെതിരായ യുദ്ധത്തിന് യാതൊരു നീതീകരണവുമില്ലെന്ന് ജര്‍മ്മന് ചാന്‍സലര് ജെറാര്‍ഡ് ഷ്രോഡര്. യുദ്ധമെന്നാല് നിഷ്കളങ്കരായ ആയിരക്കണക്കിന് പേരുടെ മരണമാണെന്നും ഷ്രോഡര് പറഞ്ഞു.\nലോകം ഒരു യുദ്ധത്തിന്റെ സായാഹ്നത്തിലാണ്. എന്റെ ചോദ്യം ഇപ്പോഴും അവശേഷിക്കുന്നു: ഇറാഖ് ഉയര്‍ത്തുന്ന ഭീഷണി ഒരു യുദ്ധത്തിനുള്ള ന്യായീകരണമാണോ? യുദ്ധം ആയിരക്കണക്കിന് കുട്ടികളുടെയും സ്ത്രീകളുടെയും മരണത്തില് കലാശിക്കുന്ന ഒന്നാണ്. - ഷ്രോഡര് പറഞ്ഞു.\nഈ യുദ്ധം ന്യായീകരിക്കാന് കഴിയില്ലെന്നും ആയുധ പരിശോധകര്‍ക്ക് കൂടുതല് സമയം അനുവദിക്കണമെന്നും ചൈന ആവശ്യപ്പെട്ടു. അതേ സമയം ജപ്പാന് യുദ്ധത്തെ അനുകൂലിച്ച് രംഗത്തെത്തിയിട്ടുണ്ട്.\nആസ്ത്രേലിയയും യുദ്ധത്തെ അനുകൂലിക്കുന്നു. ആവശ്യമെങ്കില് സൈനിക സഹായം വിട്ടുകൊടുക്കാന് തയ്യാറാണെന്നും ആസ്ത്രേലിയയുടെ പ്രധാനമന്ത്രി അറിയിച്ചു. ആസ്ത്രേലിയയില് നിന്നും ഇറാഖിന്റെ നയതന്ത്ര പ്രതിനിധികളെ പുറത്താക്കാനും ആസ്ത്രേലിയ തീരുമാനിച്ചു.


ജാതിനിർമൂലനം – Metaphor\nMarch 23, 2021 by muhammedshameem\nജാതിയും ജാതിവിരുദ്ധസമരങ്ങളും –ഒമ്പത്\n8) ബോധിസത്വന്റെ കലാപങ്ങൾ\nജാതീയതക്കെതിരായ പോരാട്ടങ്ങളിൽ മിശ്രഭോജനവും മിശ്രവിവാഹവുമൊക്കെ പ്രധാനസമരമാർഗങ്ങളായി പലരും കരുതിയിരുന്നു. എന്നാൽ ഇത്തരം നടപടികളോട് ബാബാസാഹെബ് അംബേദ്കർ അത്ര ആഭിമുഖ്യം കാണിച്ചില്ല. അവയൊന്നും യഥാർത്ഥ മാർഗങ്ങളല്ലെന്നും ജാതിവ്യവസ്ഥയെ തകർക്കാൻ ജാതിവ്യവസ്ഥയെ സ്ഥാപിക്കുകയും പവിത്രീകരിക്കുകയും ചെയ്ത മതപരമായ ധാരണകളെ ഉന്മൂലനം ചെയ്യുകയല്ലാതെ വഴിയില്ലെന്നും അദ്ദേഹം Annihilation of Caste എന്ന പുസ്തകത്തിൽ പറയുന്നു.\nഎന്നാല് ഹിന്ദു എന്ന സ്വത്വത്തെയും മതത്തെയും അദ്ദേഹം അംഗീകരിക്കുന്നുണ്ടെന്ന് വേണം കരുതാൻ. ഒരു ഹിന്ദുരാഷ്ട്രം സ്ഥാപിക്കാൻ ഛത്രപതി ശിവജിയെ സന്ത് രാംദാസ് (സമർത്ഥ് രാംദാസ്) പ്രേരിപ്പിച്ചതായി ഇതേ പുസ്തകത്തിൽ അംബേദ്കർ പറയുന്നുണ്ട്. അതായത്, ഹിന്ദു എന്നത് ഒരു കൊളോണിയൽ നിർമിതിയല്ല. എന്തെന്നാൽ പതിനേഴാം നൂറ്റാണ്ടിലെ മാറാത്താ സാമ്രാട്ട് ശിവജിയുടെ മതവും തത്വശാസ്ത്രവും ഹിന്ദു ആണ്.\nശിവജിയും സന്ത് രാംദാസും\nശിവജി തന്റെ രാഷ്ട്രീയ സിദ്ധാന്തത്തെ ഹിന്ദവി സ്വരാജ്യ എന്നാണ് വിശേഷിപ്പിച്ചത്. Hindu sef-rule എന്നാണ് എല്ലാവരെയും പോലെ അംബേദ്കറും ഇതിന് അര്‍ത്ഥം കൽപിക്കുന്നത്. അതേസമയം Self-rule of Indian people എന്ന അര്‍ത്ഥത്തിൽ ഗാന്ധിജിയും ഹിന്ദവി സ്വരാജ് എന്ന പദമുപയോഗിച്ചിട്ടുണ്ട്.\nഎന്തായാലും ദേശവുമായും മതവുമായും കലർന്ന് ആശയക്കുഴപ്പം സൃഷ്ടിക്കുന്ന ഒരു പദം തന്നെയാണ് ഹിന്ദു. ഹിന്ദു, ഹിന്ദുയി, ഹിന്ദി, ഹിന്ദവി തുടങ്ങിയ പദങ്ങൾ ഇന്ത്യൻ എന്ന അർത്ഥത്തിലാണ് സുൽത്താന്മാരുടെയും മുഗളന്മാരുടെയും ഭരണത്തിൽ ഉപയോഗിക്കപ്പെട്ടിരുന്നത്. അമീർ ഖുസ്രു അക്കാലത്ത് നിലനിന്നിരുന്ന ഹിന്ദവി ഭാഷകളെ പട്ടികപ്പെടുത്തുന്നുണ്ട്. ഈ അര്‍ത്ഥത്തിലാവാം കോണ്‍ഗ്രസും ഗാന്ധിയും ഈ പദം പ്രയോഗിച്ചത്. എന്തായാലും ശിവജിയുടെ മതത്തെ ഹിന്ദു എന്നെടുത്താൽ പതിനേഴാം നൂറ്റാണ്ട് മുതൽക്കെങ്കിലും ഹിന്ദു മതം എന്ന ആശയമുണ്ട് എന്നു വരുന്നു.\nസാമൂഹിക പരിഷ്‌കരണത്തെയും രാഷ്ട്രീയ പരിഷ്‌കരണത്തെയും സംബന്ധിച്ച ഒരു സംവാദം ഉന്നയിക്കുന്നുണ്ട് അനിഹിലേഷൻ ഒഫ് കാസ്റ്റിൽ. ഇന്ത്യൻ നാഷനൽ കോൺഗ്രസ് രാഷ്ട്രീയമായ പരിഷ്‌കരണങ്ങൾക്ക് വേണ്ടിയാണ് നിലകൊണ്ടതെങ്കിലും, 1887ൽ മഹാദേവ ഗോവിന്ദ റാനഡെ, രഘുനാഥ് റാവു എന്നിവരുടെ നേതൃത്വത്തിൽ മതപരിഷ്‌കരണം ഉൾപ്പെടെ സാമൂഹിക പരിഷ്‌കരണങ്ങൾക്ക് വേണ്ടി ഇന്ത്യൻ നാഷനൽ സോഷ്യൽ കോൺഫറൻസ് എന്ന ഒരു സംഘടനയും കോൺഗ്രസ്സിന്റെ ഭാഗമായിത്തന്നെ പ്രവർത്തിച്ചിരുന്നു.\nഡോ. ബാബാസാഹെബ് അംബേദ്കർ എന്ന സിനിമയിൽ അംബേദ്കറായി മമ്മൂട്ടി\nആദ്യകാലത്തൊക്കെ സോഷ്യൽ കോൺഫറൻസിന് പരിഗണനയും പ്രാധാന്യവും നൽകിവന്ന കോൺഗ്രസ്, പക്ഷേ പിന്നീട് അതിനെ എതിർത്തു. സാമൂഹികമായി ഉദ്ധരിക്കപ്പെടുകയും പരിഷ്‌കരണവിധേയമാവുകയും ചെയ്യാത്ത സമൂഹത്തിന് രാഷ്ട്രീയമായ പരിവർത്തനവും സാധ്യമല്ലെന്ന് സോഷ്യൽ കോൺഫറൻസ് വാദിച്ചു. അസ്പൃശ്യരോടുള്ള പെരുമാറ്റങ്ങളെ മുൻനിർത്തി അംബേദ്കർ കോണ്‍ഗ്രസ്സിന്റെ നിലപാടിനെ വിമർശിക്കുന്നു.\nഒരു രാജ്യം മറ്റൊരു രാജ്യത്തെ ഭരിക്കാൻ യോഗ്യമല്ലെന്ന, ജോൺ സ്റ്റുവർട്ട് മില്ലിന്റെ സിദ്ധാന്തം ആവര്‍ത്തിച്ചുരുവിടുന്ന ഏതൊരു കോണ്‍ഗ്രസ്സുകാരനും ഒരു വർഗം മറ്റൊരു വർഗത്തെ ഭരിക്കാൻ യോഗ്യമല്ലെന്നും സമ്മതിക്കണം. അതേസമയം ജാതിവ്യവസ്ഥയെ ഇല്ലാതാക്കുക എന്ന ലക്ഷ്യത്തിന് വേണ്ടി പ്രവര്‍ത്തിക്കാൻ ധൈര്യപ്പെടാത്ത സോഷ്യൽ കോൺഫറൻസിന്റെ പരിഷ്‌കരണ കാഴ്ചപ്പാടിനെയും അദ്ദേഹം തള്ളിക്കളയുന്നു.\nഏതാണ്ടിതേ തലത്തിൽ നിന്നുകൊണ്ടാണ് അംബേദ്കർ കമ്യൂനിസത്തെയും സമീപിക്കുന്നത്. പ്രത്യേകാവകാശമുള്ള ചെറുന്യൂനപക്ഷത്തിന്റെ ചൂഷണം, തത്ഫലമായുണ്ടാകുന്ന ദാരിദ്ര്യവും മറ്റ് പ്രശ്‌നങ്ങളും തുടങ്ങിയ കാരങ്ങളിലുള്ള മാര്‍ക്‌സിസ്റ്റ് സിദ്ധാന്തങ്ങളെ അദ്ദേഹം അംഗീകരിക്കുന്നു. എന്നാൽ ഈ ചൂഷണത്തെ പൂർണമായും സാമ്പത്തികമായി മാത്രം വിശകലനം ചെയ്യാൻ പറ്റില്ലെന്നായിരുന്നു അദ്ദേഹത്തിന്റെ നിലപാട്. ചൂഷണത്തിന്റെ സാംസ്‌കാരിക വശങ്ങൾ സാമ്പത്തിക ചൂഷണത്തെക്കാൾ മോശവും നിന്ദ്യവുമാണ്.\nഅംബേദ്കറും പത്നി രമാബായിയും\nഉത്പാദനോപകരണങ്ങളുടെയും സ്വത്തിന്റെയും സ്വകാര്യ ഉടമാവകാശത്തെ നിയന്ത്രിക്കുക എന്ന മാര്‍ക്‌സിയൻ പരിഹാരങ്ങളെയും അംബേദ്കർ അംഗീകരിച്ചില്ല. വർഗരഹിതമായ ഒരു സമൂഹത്തെ മറ്റൊരു നിലക്ക് അദ്ദേഹവും അംഗീകരിച്ചു. എന്നാൽ ഭരണകൂടത്തിന്റെ നാശവുമായി ബന്ധപ്പെട്ട മാര്‍ക്‌സിയൻ സിദ്ധാന്തങ്ങളെ അംഗീകരിച്ചില്ല. സമൂഹം ഉള്ളിടത്തോളം ഭരണകൂടവും നിലനിൽക്കുമെന്നും നിലനിൽക്കണമെന്നുമായിരുന്നു അദ്ദേഹത്തിന്റെ കാഴ്ചപ്പാട്. (Buddhism and Communism എന്ന പ്രബന്ധത്തിൽ ഇത് സംബന്ധമായ കാഴ്ചപ്പാടുകൾ അദ്ദേഹം വിവരിക്കുന്നുണ്ട്).\nജാതിയെക്കുറിച്ച സങ്കല്‍പനങ്ങളെ അതിന്റെ വേരിലേക്ക് ചെന്ന് വിശകലനം ചെയ്യുകയാണ് അംബേദ്കർ. വംശത്തിന്റെയും രക്തത്തിന്റെയും ശുദ്ധിയുമായി ബന്ധപ്പെട്ട വാദത്തോട് അദ്ദേഹം പ്രതികരിക്കുന്നത് കാണാം. ലോകത്തൊരിടത്തും ‘ശുദ്ധ’മായ വംശങ്ങൾ നിലനിൽക്കുന്നില്ലെന്നാണ് ഇന്നത്തെ നരവംശശാസ്ത്രജ്ഞരുടെയും ചരിത്രകാരന്മാരുടെയും പൊതുവായ അഭിപ്രായം. എല്ലായിടത്തും സങ്കരങ്ങളേയുള്ളൂ. വര്‍ണങ്ങൾ തമ്മിൽ രക്തത്തിലും സംസ്‌കാരത്തിലും ഇടകലർന്നതിന് ശേഷം മാത്രമാണ് ഇന്ത്യയിലെ ജാതിവ്യവസ്ഥ ഉണ്ടായത് തന്നെ എന്ന് ബാബാസാഹെബ് അഭിപ്രായപ്പെടുന്നു.\nപഞ്ചാബിലെ സാരസ്വതബ്രാഹ്മണനും പഞ്ചാബിലെ തന്നെ ചാമറിനും തമ്മിൽ എന്ത് വ്യത്യാസമാണുള്ളത്? അതുപോലെ മദ്രാസിലെ അയ്യരും പറൈയനും തമ്മിൽ? മറ്റൊരു നിലക്ക് പഞ്ചാബിലെ സാരസ്വതനും മദ്രാസിലെ അയ്യരും തമ്മിലോ പഞ്ചാബിലെ ചാമറും മദ്രാസിലെ പറൈയനും തമ്മിലോ പ്രത്യേകിച്ചെന്തെങ്കിലും വംശീയബന്ധമുണ്ടോ? വംശീയമായും പാരമ്പര്യപരമായും പഞ്ചാബിലെ ബ്രാഹ്മണന് വേറെവിടെയുമുള്ള ബ്രാഹ്മണരെക്കാൾ ബന്ധമുള്ളത് പഞ്ചാബിലെ ചാമറിനോടാണ്.അതുപോലെ അയ്യർക്ക് പറൈയനോടും.\nഎല്ലാ സമൂഹങ്ങളിലും ജാതിയുണ്ട് എന്ന ഒരു വാദം ഉയർത്തപ്പെടാറുണ്ട്. മുസ്ലിം, സിഖ് സമൂഹങ്ങളിലെ ചില ജാതിപരിഗണനകളെ മുൻനിർത്തിയാണ് ജാതിവാദികൾ ഇങ്ങനെ പറയാറുള്ളത്. അംബേദ്കർ ഇതിനെ കൈകാര്യം ചെയ്യുന്നുണ്ട്. ഒന്നാമതായും ഒരു മുസ്ലിമിന് അല്ലെങ്കില് ഒരു സിഖുകാരന് മുസ്ലിം, സിഖ് എന്നത് തന്നെ മതിയായ ഐഡന്റിറ്റിയാണ്. മുസ്ലിമാണെന്ന് പറഞ്ഞാല് പിന്നെ ആൾ ശീയ ആണോ സുന്നി ആണോ സയ്യിദാണോ ശൈഖാണോ പത്താനാണോ, അല്ലെങ്കില് സിഖ് എന്ന് പറഞ്ഞാൽ ജാട്ടാണോ സെയിനിയാണോ രജ്പുത്താണോ മസ്ഹബിയാണോ റവിദാസിയാണോ എന്നൊന്നും ആരും ചോദിക്കാറില്ല. എന്നാൽ അങ്ങനെ ഹിന്ദുവാകാൻ ഒരാൾക്ക് പറ്റില്ല. അയാളുടെ ഐഡന്റിറ്റി ഹിന്ദുവിലല്ല, ജാതിയിലാണുള്ളത്. രണ്ടാമത്, ജാതിനിയമങ്ങൾ ലംഘിച്ചതിന്റെ പേരിൽ ഒരു മുസ്ലിമും ഒരു സിഖുകാരനും ബഹിഷ്‌കൃതരോ ഭ്രഷ്ടരോ ആകില്ല. എന്നല്ല, അങ്ങനെയൊരു ജാതിനിയമം തന്നെയില്ല. മൂന്നാമതായി ഹിന്ദുവല്ലാത്തവരിൽ ജാതിക്ക് വിശുദ്ധിയില്ല. അവർക്കത് ഒരു ക്രമമോ അതിജീവനോപാധിയോ മാത്രമാണ്, മതസിദ്ധാന്തമല്ല.\nഅംബേദ്കറുടെ വീക്ഷണത്തിൽ മുഹമ്മദീയരുടെ ആഗമനത്തിന് മുമ്പ് ഹിന്ദു എന്ന പേരിൽ ഒരു സമൂഹം പോയിട്ട് അങ്ങനെയൊരു വാക്ക് പോലുമുണ്ടായിരുന്നില്ല. (എന്നാൽ ശിവജിയുടെ ഹിന്ദുരാഷ്ട്രസങ്കൽപത്തെ അദ്ദേഹം വിവരിക്കുന്നുണ്ട് താനും). ജാതികളുടെ ഒരു സമാഹാരം മാത്രമായിരുന്നു ഇന്ത്യൻ സമൂഹം. ഇവിടെ, ജാതികളുടെ നിർമൂലനം എന്ന ആശയം ഒരു വൈരുദ്ധ്യത്തെ അഭിമുഖീകരിക്കുന്നുണ്ട്. ഹിന്ദു എന്ന ഐഡന്റിറ്റിയെയും ജാതി എന്ന സമ്പ്രദായത്തെയും ഒരുപോലെ തള്ളിക്കളഞ്ഞാൽ ഇവിടെയുള്ള ജാതിസമൂഹങ്ങളുടെ ഐഡന്റിറ്റി എന്തായിരിക്കും? ഒപ്രസ്ഡ് ക്ലാസസ് എന്ന അർത്ഥത്തിലാണ് അവരെ ദലിത് എന്ന് വിളിക്കുന്നത്. ഒപ്രഷൻ ഇല്ലാതായിക്കഴിഞ്ഞാൽപ്പിന്നെ ദലിത് സ്വത്വവും നിലനിൽക്കില്ല.\nഒരുപക്ഷേ ഈ വൈരുദ്ധ്യവും കൂടിയാകാം ബുദ്ധമതസ്വീകാരത്തിലേക്ക് അദ്ദേഹത്തെ നയിച്ചത്.\nഅതേസമയം ഇത് മറ്റൊരു നിലക്കാണ് അംബേദ്കർ സമ്മതിക്കുന്നത്. ഹിന്ദുമതത്തിന്റെ നിര്‍മാർജനം സാധ്യമല്ലെന്ന് അദ്ദേഹം അംഗീകരിക്കുന്നു. ഒപ്പം ഹിന്ദുമതത്തെ നിലനിർത്തിക്കൊണ്ട് ജാതിനിർമൂലനം സാധ്യമല്ലെന്നും വാദിക്കുന്നു. പിന്നെയുള്ള പോംവഴിയായാണ് മതപരിവർത്തനം നിർദ്ദേശിക്കുന്നത്.\nമതത്തെ സമീപിക്കുന്നതിലും വിശകലനം ചെയ്യുന്നതിലുമൊക്കെ ആധുനികയുക്തിയാണ് അംബേദ്കർ സ്വീകരിക്കുന്നത്. ഇതിന് പല ഉദാഹരണങ്ങൾ പറയാന് പറ്റും. ഹിന്ദുമതത്തിന്റെ ഔദ്യോഗികഭാഷ്യമായി അദ്ദേഹം അംഗീകരിക്കുന്നത് യുക്തിയെ പൂർണമായും ബഹിഷ്‌കരിക്കുന്ന മനുവിനെയാണ്. മതവിമർശനത്തിൽ, വിശിഷ്യാ ഇസ്ലാം വിമര്‍ശനത്തിൽ കേവലനാസ്തികയുക്തിവാദികൾ സ്വീകരിക്കുന്ന അതേ സമീപനമാണ് അദ്ദേഹത്തിന്റേതും. യുക്തിക്ക് പരിഗണന നൽകിക്കൊണ്ട് മതത്തെ സമീപിക്കുകയും വിശദീകരിക്കുകയും ചെയ്യുന്നവരെ അവഗണിക്കാനോ മതത്തിന് പുറത്ത് നിർത്താനോ ആണ് അവർ ശ്രമിക്കാറുള്ളത്.\nഅതുപോലെ മതത്തിന് പൗരോഹിത്യത്തിന്റേതല്ലാത്ത ഒരു വെർഷൻ ഉണ്ട് എന്ന് പറയുന്നതും അദ്ദേഹം അംഗീകരിക്കുന്നില്ല. പുരോഹിത ബ്രാഹ്മണൻ, മതേതര ബ്രാഹ്മണൻ എന്ന് രണ്ട് പ്രയോഗങ്ങളെ സങ്കൽപിച്ചു കൊണ്ടാണ് അനിഹിലേഷൻ ഒഫ് കാസ്റ്റ് എന്ന പ്രഭാഷണത്തിൽ അത്തരമൊരു വെർഷൻ സാധ്യമാണ് എന്ന വാദത്തെ അദ്ദേഹം പരിഹസിക്കുന്നത്. തുടർന്ന് ബ്രാഹ്മണവ്യക്തികളെക്കുറിച്ച ചില മുൻവിധികളും സൃഷ്ടിക്കുന്നുണ്ട്. ബ്രാഹ്മണനായി ജനിച്ച ഒരാളും സാമൂഹ്യവിപ്ലവകാരിയാകാൻ ആഗ്രഹിക്കില്ല എന്ന് അദ്ദേഹം പ്രസ്താവിക്കുന്നു. അങ്ങനെയൊരു ധാരണ തന്നെ അർത്ഥശൂന്യമാണെന്നും തറപ്പിച്ചു പറയുന്നു.\nഗോപാൽ ഹരി ദേശ്മുഖും ഗണേഷ് അഗാർക്കറുമൊക്കെ ജാതീയതക്കെതിരെ തീവ്രമായി പോരാടിയിരുന്ന അതേ മഹാരാഷ്ട്രയിലിരുന്നാണ് അദ്ദേഹം ഇത് പറയുന്നത് എന്നും ഓർക്കേണ്ടതാണ്.\nഖുർആനിന് സയുക്തികവും മാനുഷികവുമായ വായനകൾ നൽകുന്ന മുസ്ലിം ചിന്തകന്മാരോട് കേവല നാസ്തികയുക്തിവാദികൾ പുലർത്തുന്ന അതേ സമീപനം വേദങ്ങളുടെ വ്യാഖ്യാനങ്ങളുമായി ബന്ധപ്പെട്ട് അംബേദ്കറും പ്രകടിപ്പിക്കുന്നുണ്ട്. ജനമനസ്സുകളിൽ വേദങ്ങൾ ഉറപ്പിച്ചെടുത്ത വിശ്വാസങ്ങളുടെ ഫലമാണ് ജനങ്ങളുടെ പ്രവൃത്തികൾ എന്നതിനാൽ അവരെ തിരുത്തണമെങ്കിൽ വേദങ്ങളുടെ വിശുദ്ധിയെക്കുറിച്ച വിശ്വാസം അവസാനിപ്പിക്കുകയല്ലാതെ വഴിയില്ലെന്നും അദ്ദേഹം പറയുന്നു. വേദം വ്യാകരണശുദ്ധിയോടെ വായിച്ചും യുക്തിസഹമായി വ്യാഖ്യാനിച്ചും അവ ജനങ്ങൾ മനസ്സിലാക്കുന്ന കാര്യമല്ല പറയുന്നത് എന്ന് പറഞ്ഞിട്ട് കാര്യമില്ലെന്നും അവയെ ജനങ്ങൾ എങ്ങനെ മനസ്സിലാക്കുന്നു എന്നത് തന്നെയാണ് പ്രധാനമെന്നും അദ്ദേഹം ശഠിക്കുന്നു.\nകൊളോണിയൽ ഭരണത്തിനെതിരെയുള്ള സമരങ്ങളിൽ അതിയായ താത്പര്യമൊന്നും അംബേദ്കർ കാണിച്ചില്ല. അതാകട്ടെ, ജാതിയോടുള്ള കൊളോണിയലിസ്റ്റുകളുടെ വിപരീതസമീപനം നിമിത്തമൊന്നുമായിരുന്നില്ല. മറിച്ച്, അദ്ദേഹത്തിന്റെ അഭിപ്രായത്തിൽ സാമൂഹികാധികാരനിഷ്ഠുരതയുമായി താരതമ്യം ചെയ്യുമ്പോൾ രാഷ്ട്രീയാധികാരനിഷ്ഠുരത തീരെച്ചെറുതാണ്. സമൂഹത്തെ വെല്ലുവിളിക്കുന്ന പരിഷ്‌കർത്താവാണ്, അധികാരത്തെ വെല്ലുവിളിക്കുന്ന വിപ്ലവകാരിയെക്കാൾ ധീരൻ.\nഇന്ത്യയിലെ മത, സാമൂഹിക, രാഷ്ട്രീയ, സാംസ്‌കാരിക രംഗങ്ങളിൽ ഏറ്റവുമധികം സ്വാധീനം ചെലുത്തിയിട്ടുള്ള വ്യക്തിയാണ് ബാബാ സാഹെബ് ഡോ. ബി.ആര് അംബേദ്കർ. നിയമം, രാഷ്ട്രമീമാംസ, തത്വചിന്ത, മതം, സാമ്പത്തികശാസ്ത്രം എന്ന് തുടങ്ങി സകല മേഖലകളിലും മഹത്തായ ചിന്തകളും സംഭാവനകളും അർപ്പിച്ച മഹാൻ. ഒപ്പം ജാതിവിരുദ്ധ സമരങ്ങളിലെ കരുത്തനായ പോരാളിയും. ഇന്നും അധഃസ്ഥിതരുടെ പോരാട്ടങ്ങൾക്ക് ഏറ്റവുമധികം പ്രചോദനം നല്‍കുന്നത് അംബേദ്കർ തന്നെ. ലോകത്ത് തന്നെ ഇന്ന് നടക്കുന്ന സബാൾട്ടേൺ പഠനങ്ങൾ വിശകലനത്തിനും താരതമ്യത്തിനുമൊക്കെ അദ്ദേഹത്തിന്റെ ചിന്തകളെ മാനദണ്ഡമാക്കുന്നു.\nഅംബേദ്കർ മെമോറിയൽ പാർക്കിലെ (ലക്നോ) വെങ്കല പ്രതിമ\nക്ലാസിക്കൽ ബുദ്ധമതത്തിൽ നിന്ന് വളരെയധികം ഭിന്നമായ ഒരു നവയാനത്തിന് തുടക്കം കുറിക്കുകയാണ് യഥാര്‍ത്ഥത്തിൽ 1956ൽ നാഗ്പൂരിലെ ബുദ്ധമതസ്വീകരണ ചടങ്ങിലൂടെ അദ്ദേഹം ചെയ്തതെങ്കിലും ബുദ്ധതത്വചിന്തയുടെ വികാസത്തിൽ അത് വലിയ സ്വാധീനം ചെലുത്തി. മതപരിവർത്തനം, മനുഷ്യാവകാശപ്രഖ്യാപനങ്ങൾ തുടങ്ങിയവയിൽ നാഗ്പൂർ ചടങ്ങ് ഒരു മാതൃകയായിത്തീരുകയും ചെയ്തു.\nമതം, സമൂഹം, ജാതി തുടങ്ങിയ വിഷയങ്ങളിൽ അംബേദ്കറിസ്റ്റ് നിരീക്ഷണങ്ങളെയും നിലപാടുകളെയും വിശകലനം ചെയ്യാനാണ് ഈ ലേഖനം ശ്രമിച്ചിട്ടുള്ളത്. യോജിപ്പുകളും വിയോജിപ്പുകളും പ്രകടിപ്പിച്ചു കൊണ്ടു തന്നെ.\nPosted in തരാനTagged Annihilation of Caste, ജാതി, ജാതിനിർമൂലനം, ജാതിവിരുദ്ധ നവോത്ഥാനം, ജാതിവിരുദ്ധ പ്രസ്ഥാനങ്ങൾ, ജാതീയത, ജാതീയതയും ഇന്ത്യൻ സമൂഹവും, ഡോ. ബി.ആർ അംബേദ്കർ, നവയാനം, ബുദ്ധമതം, മതപരിവർത്തനം, ശിവജിയും ഹിന്ദവി സ്വരാജും\nPrevious ബോധിസത്വന്റെ കലാപങ്ങൾ\nNext യുദ്ധവും സമാധാനവും\nOne thought on “ജാതിനിർമൂലനം”


Platikem in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Platikem upayogangal, dossge, parswafalangal, prayojanangal, prathipravarthanangal, munnariyippu\nPlatikem के प्रकार चुनें\nPlatikem 10 Injection\nPlatikem 20 Injection\nPlatikem 50 Infusion\n20 ml Injection in 1 Bottle\nPlatikem നേട്ടങ്ങളും ഉപയോഗങ്ങളും- Platikem Benefits & Uses in Malayalam- Platikem nettangalum upayogangalum\nPlatikem ഡോസേജും കഴിക്കേണ്ട വിധവും- Platikem Dosage & How to Take in Malayalam - Platikem dosagum kazhikkenda vidavum\nPlatikem പാർശ്വഫലങ്ങൾ- Platikem Side Effects in Malayalam- Platikem paarswafalangal\nPlatikem ബന്ധപ്പെട്ട മുന്നറിയിപ്പുകൾ- Platikem Related Warnings in Malayalam- Platikem bandhappeṭṭa munnaṟiyippukaḷ\nPlatikem-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Platikem with Other Drugs in Malayalam- Platikem-nu marunnukaḷumāyulla theevra pravarthanam\nPlatikem വൈരുദ്ധ്യങ്ങൾ- Platikem Contraindications in Malayalam- Platikem vairudyangal\nPlatikem സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Platikem in Malayalam- Platikem sambandhichu pothuveyulla chodyangal\nPlatikem ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Platikem Interactions with Food and Alcohol in Malayalam- Platikem bhakshnavum madyavumaayulla prathipravarthanangal\nPlatikem നേട്ടങ്ങളും ഉപയോഗങ്ങളും - Platikem Benefits & Uses in Malayalam - Platikem nettangalum upayogangalum\nPlatikem പിൻവരുന്നവ ചികിത്സിക്കാൻ ഉപയോഗിക്കുന്നു\nPlatikem ഡോസേജും കഴിക്കേണ്ട വിധവും - Platikem Dosage & How to Take in Malayalam - Platikem dosagum kazhikkenda vidavum\nPlatikem-ന്റെ ചേരുവകൾ - Platikem Active Ingredients in Malayalam - Platikem-nte cheruvakal\nPlatikem പാർശ്വഫലങ്ങൾ - Platikem Side Effects in Malayalam - Platikem paarswafalangal\nPlatikem ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nPlatikem ബന്ധപ്പെട്ട മുന്നറിയിപ്പുകൾ - Platikem Related Warnings in Malayalam - Platikem bandhappeṭṭa munnaṟiyippukaḷ\nPlatikem-ന്റെ ഉപയോഗം ഗർഭിണികൾക്കു സുരക്ഷിതമാണോ?\nPlatikem ഗർഭിണികളുടെമേൽ വളരെ അപകടകരമായ പാർശ്വഫലങ്ങൾ ഉള്ളതിനാൽ വൈദ്യോപദേശം ഇല്ലാതെ അത് കഴിക്കരുത്.\nPlatikem-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Platikem കഴിച്ചശേഷം സാരമായ ഫലങ്ങൾ ഉണ്ടായേക്കാം. അത് കഴിക്കരുത്, ഡോക്ടറുടെ നിരീക്ഷണത്തിൽ മാത്രമേ ആകാവൂ.\nPlatikem വൃക്കകളെ എങ്ങനെയാണ് ബാധിക്കുന്നത്?\nPlatikem കഴിച്ചശേഷം വൃക്ക-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nPlatikem കരളിനെ എങ്ങനെ ബാധിക്കുന്നു?\nPlatikem ഉപയോഗിക്കുന്നതിന് നിങ്ങളുടെ കരൾ-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nPlatikem ഹൃദയത്തെ എങ്ങനെ ബാധിക്കുന്നു?\nPlatikem ഹൃദയം-നു തികച്ചും സുരക്ഷിതമാണ്.\nPlatikem-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Platikem with Other Drugs in Malayalam - Platikem-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Platikem പിൻവരുന്ന മരുന്നുകളോടൊപ്പം ഉപയോഗിക്കരുത് -\nPlatikem വൈരുദ്ധ്യങ്ങൾ - Platikem Contraindications in Malayalam - Platikem vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Platikem കഴിക്കരുത് -നിങ്ങളോട്\nPlatikem സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Platikem in Malayalam - Platikem sambandhichu pothuveyulla chodyangal\nPlatikem ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Platikem-നോട് ആസക്തി ഉണ്ടാകുന്നില്ല.\nPlatikem കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Platikem നിങ്ങളിൽ ഉറക്കം വരുത്തിയേക്കാം.\nഅതെ, Platikem ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nPlatikem കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nPlatikem ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Platikem Interactions with Food and Alcohol in Malayalam - Platikem bhakshnavum madyavumaayulla prathipravarthanangal\nആഹാരവും Platikem-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Platikem കഴിക്കുന്നത് സുരക്ഷിതമാണ്.\nമദ്യവും Platikem-ഉം തമ്മിലുള്ള പ്രതിപ്രവർത്തനം\nPlatikem-നും മദ്യവും എങ്ങനെ പ്രതിപ്രവർത്തിച്ചേക്കാം എന്നതു സംബന്ധിച്ചുള്ള വിവരങ്ങൾ ലഭ്യമല്ല, കാരണം ആ വിഷയത്തെ കുറിച്ച് ഇതുവരെ ഗവേഷണം നടത്തിയിട്ടില്ല.\nPlatikem വിലയും പാക്ക് സൈസും - Platikem Price and Pack Size in Malayalam - Platikem vilayum pack saisum


അഞ്ചാമതും ബാലണ് ഡിയോര് ക്രിസ്റ്റ്യാനോ റൊണാള്‍ഡോയ്ക്ക്... മെസ്സി5- ക്രിസ്റ്റി5- Malayalam myKhel\n» അഞ്ചാമതും ബാലണ് ഡിയോര് ക്രിസ്റ്റ്യാനോ റൊണാള്‍ഡോയ്ക്ക്... മെസ്സി5- ക്രിസ്റ്റി 5\nഅഞ്ചാമതും ബാലണ് ഡിയോര് ക്രിസ്റ്റ്യാനോ റൊണാള്‍ഡോയ്ക്ക്... മെസ്സി5- ക്രിസ്റ്റി 5\nPublished: Friday, December 8, 2017, 8:30 [IST]\nപാരീസ്: ഫിഫയുടെ ലോക ഫുട്‌ബോളര് പുരസ്‌കാരത്തിനു പിറകെ ബാലണ് ഡിയോര് അവാര്‍ഡിനും പോര്‍ച്ചുഗീസ് സൂപ്പര് താരം ക്രിസ്റ്റ്യാനോ റൊണാള്‍ഡോ അവകാശിയായി. പാരിസിലെ പ്രശസ്തമായ ഈഫല് ടവറില് നടന്ന വര്‍ണാഭമായ ചടങ്ങിലാണ് ക്രിസ്റ്റി വീണ്ടും പുരസ്‌കാരത്തില് മുത്തമിട്ടത്.\nഈ വര്‍ഷം പോര്‍ച്ചുഗലിനും തന്റെ ക്ലബ്ബായ റയല് മാഡ്രിഡിനും വേണ്ടി നടത്തിയ മാസ്മരിക പ്രകടനങ്ങള് ക്രിസ്റ്റിയെ നേരത്തേ തന്നെ ഫേവറിറ്റാക്കിയിരുന്നു. കാര്യമായ അദ്ഭുതങ്ങളൊന്നും സംഭവിക്കാതെ അദ്ദേഹത്തെ ജേതാവായി പ്രഖ്യാപിക്കുകയും ചെയ്തു. ഈ വര്‍ഷത്തെ ഫിഫയുടെ ലോക ഫുട്ബോളര് പുരസ്കാരവും ക്രിസ്റ്റ്യാനോയ്ക്കായിരുന്നു.\nലോക ഫുട്‌ബോളില് നിലവിലെ ഏറ്റവും മികച്ച താരം ആരെന്ന കാര്യത്തില് ക്രിസ്റ്റ്യാനോയും അര്‍ജന്റീന സ്റ്റാര് ലയണല് മെസ്സിയും തമ്മിലുള്ള പോര് ഒന്നു കൂടി മുറുകകയും ചെയ്തു. ഇത്തവണത്തെ ബാലണ് ഡിയോര് നേട്ടത്തോടെ അഞ്ചു പുരസ്‌കാരങ്ങളെന്ന മെസ്സിയുടെ റെക്കോര്‍ഡിനൊപ്പം 32 കാരനായ ക്രിസ്റ്റ്യാനോയെത്തി.\nതുടര്‍ച്ചയായി രണ്ടാം വര്‍ഷമാണ് ക്രിസ്റ്റി ബാലണ്‍ഡിയോര് അവാര്‍ഡ് സ്വന്തമാക്കുന്നത്. ഇതിനു മുമ്പ് 2008, 2013, 14, 16 വര്‍ഷങ്ങളിലായിരുന്നു താരത്തിന്റെ പുരസ്‌കാര വിജയം.\nമെസ്സി, നെയ്മര് രണ്ടും മൂന്നും സ്ഥാനത്ത്\nമെസ്സിയെ രണ്ടാംസ്ഥാനത്തേക്കും ബ്രസീലിയന് സ്റ്റാര് നെയ്മറെയും രണ്ടും മൂന്നും സ്ഥാനങ്ങളിലേക്കു പിന്തള്ളിയാണ് ക്രിസ്റ്റ്യാനോ ഒരിക്കല്‍ക്കൂടി ലോകത്തിന്റെ നെറുകയിലെത്തിയത്.\nലോകത്തിന്റെ വിവിധ ഭാഗങ്ങളില് നിന്നുള്ള 173 മാധ്യമപ്രവര്‍ത്തകരാണ് വോട്ടിങിലൂടെ ബാലണ് ഡിയോര് ജേതാവിനെ തിരഞ്ഞെടുത്തത്. വോട്ടിങില് 946 പോയിന്റാണ് ക്രിസ്റ്റിയാനോയ്ക്കു ലഭിച്ചത്. ക്രിസ്റ്റിയാനോ, മെസ്സി, നെയമര് എന്നിവരടക്കം 30 താരങ്ങള് അന്തിമ ലിസ്റ്റിലുണ്ടായിരുന്നു.\nഫ്രാന്‍സ് ഫുട്‌ബോള് മാഗസിനാണ് ബാലണ് ഡിയോര് പുരസ്‌കാരം നല്‍കുന്നത്. നേരത്തേ ഫിഫയുടെ ലോക ഫുട്‌ബോളര് പുരസ്‌കാരവും ബാലണ്‍ഡിയോറും ഒന്നാക്കിയിരുന്നെങ്കിലും കഴിഞ്ഞ വര്‍ഷം മുതല് ഇതു വീണ്ടും രണ്ടായി നല്‍കാന് തീരുമാനിക്കുകയായിരുന്നു.\nഎല്ലാ വര്‍ഷവും ആഗ്രഹിക്കുന്നു\nഓരോ വര്‍ഷം ആരംഭിക്കുമ്പോഴും ഈ പുരസ്‌കാരം നേടാനാണ് താന് ആഗ്രഹിച്ചിരുന്നതെന്ന് ബാലണ് ഡിയോര് ഏറ്റുവാങ്ങിയ ശേഷം ക്രിസ്റ്റിയാനോ പ്രതികരിച്ചു. അവാര്‍ഡ്‌നേട്ടത്തില് തീര്‍ച്ചയായും സന്തോഷമുണ്ട്. കഴിഞ്ഞ വര്‍ഷം നേടിയ ട്രോഫികളാണ് ഈ പുരസ്‌കാരത്തിന് തന്നെ അര്‍ഹനാക്കിയത്. റയല് മാഡ്രിഡ് ടീമംഗങ്ങള്‍ക്കു നന്ദി. തന്നെ ഈ നേട്ടത്തിലേക്ക് നയിച്ച മറ്റുള്ളവര്‍ക്കും നന്ദി പറയുന്നതായി താരം കൂട്ടിച്ചേര്‍ത്തു.\nമെസ്സിയെക്കുറിച്ച് ചോദിച്ചപ്പോള് ക്രിസ്റ്റിയുടെ മറുപടി ഇങ്ങനെയായിരുന്നു- നല്ല രീതിയില് തന്നെ നമുക്ക് പോരാട്ടം തുടരാം. ക്ലബ്ബിനായും രാജ്യത്തിനായും മികച്ച പ്രകടനം നടത്താന് മെസ്സിക്കു സാധിക്കും. ഞാനും അതേ പോലെ മികച്ച പ്രകടനത്തിനായി തന്നെ ശ്രമിക്കും. ആരാവും കൂടുതല് മികച്ച പ്രകടനം നടത്തുന്നതെന്ന് നമുക്ക് വര്‍ഷാവസാനം നോക്കാം.\nക്രിസ്മസ് സമ്മാനം ഇതു മതി\nക്രിസ്മസ് ആഘോഷം വരാനിരിക്കെ എന്തു സമ്മാനമാണ് വേണ്ടതെന്ന തമാശ ചോദ്യത്തിന് ക്രിസ്റ്റി മറുപടി പറഞ്ഞത് മറ്റൊരു കുഞ്ഞിനെ കൂടി വേണമെന്നായിരുന്നു. ഇതു തമാശയല്ല. ഏഴു ബാലണ് ഡിയോര് പുരസ്‌കാരങ്ങളും ഏഴു കുട്ടികളുമാണ് തന്റെ ആഗ്രഹമെന്നും ക്രിസ്റ്റി ചെറുചിരിയോടെ പറഞ്ഞു.\nക്രിസ്റ്റിയുടെ പുരസ്‌കാര നേട്ടത്തിന് സാക്ഷിയാവാന് അമ്മ മരിയ ഡൊളോറസ് ഡോസ് സാന്റോസ്, മകന് ക്രിസ്റ്റ്യാനോ റൊണാള്‍ഡോ ജൂനിയര്, കാമുകി ജോര്‍ജിന റോഡ്രിഗസ് എന്നിവര് ചടങ്ങിനെത്തിയിരുന്നു.\nക്രിസ്റ്റിയാനോ സംബന്ധിച്ചിടത്തോളം അവിസ്മരണീയ വര്‍ഷമാണ് കടന്നു പോവുന്നത്. വിവിധ ടൂര്‍ണമെന്റുകളിലായി കഴിഞ്ഞ വര്‍ഷം 42 ഗോളുകളാണ് താരം അടിച്ചുകൂട്ടിയത്. യുവേഫ ചാംപ്യന്‍സ് ലീഗിന്റെ ഫൈനലില് റയല് 4-1ന് യുവന്റസിനെ മുക്കിയപ്പോള് ഇരട്ടഗോളോടെ ക്രിസ്റ്റി ഹീറോയായിരുന്നു. ക്രിസ്റ്റിയുടെ മികവില് തുടര്‍ച്ചയായി രണ്ടുവട്ടം ചാംപ്യന്‍സ് ലീഗ് ജേതാക്കളാവുന്ന ആദ്യ ടീമായി റയല് മാറുകയും ചെയ്തിരുന്നു. ചാംപ്യന്‍സ് ലീഗിലെ ടോപ്‌സ്‌കോറര് പുരസ്‌കാരാവും അദ്ദേഹത്തിനായിരുന്നു.\nസ്പാനിഷ് ലീഗിലും റയലിനെ കിരീടത്തിലേക്കു നയിക്കാന് പോര്‍ച്ചുഗീസ് ഇതിഹാസത്തിനു സാധിച്ചു.\nരാജാക്കന്‍മാരില്ലാതെ എന്ത് കിങ്‌സ് കപ്പ്? നൂകാംപില് കണക്കുതീര്‍ത്തു... ബാഴ്‌സയ്ക്കു സെമി ബെര്‍ത്ത്\nനെയ്മര് ഹീറോ... മെസ്സി വില്ലന്!!! നോര്‍വിച്ചിനെ ഷൂട്ട് ചെയ്ത് വീഴ്ത്തി ചെല്‍സി\nയൂറോപ്പില് ഇനി മെസ്സിയെ വെല്ലാന് ആളില്ല... റിയല് 'ലയണ്', മറികടന്നത് മുള്ളറെ\nഇരട്ടച്ചങ്കന് മെസ്സി... ഫൈവ് സ്റ്റാര് ബാഴ്‌സലോണ, പറന്നിറങ്ങി അവസാന എട്ടില്\nമെസ്സിക്ക് പിന്നാലെ അഗ്യൂറോയും മസ്‌കരാനൊയും വിരമിക്കുന്നു; അര്‍ജന്റീന ഫുട്‌ബോളിന്റെ അസ്തമയം?\nക്രിസ്റ്റിയാനോ റൊണാള്‍ഡോയ്ക്ക് പുതിയ റെക്കോര്‍ഡ്... മെസ്സി പരിസരത്ത് പോലുമില്ല!\nRead more about: lionel messi cristiano ronaldo football award paris france soccer ലയണല് മെസ്സി ക്രിസ്റ്റ്യാനോ റൊണാള്‍ഡോ ഫുട്ബോള് അവാര്‍ഡ് പാരീസ് ഫ്രാന്‍സ് സോക്കര്\nStory first published: Friday, December 8, 2017, 8:30 [IST]


england beat india in Lords test765\nമരുന്നു മാറി: രോഗി മരിച്ചു\nTuesday 26th July 2011 9:26am\nചരിത്ര ടെസ്റ്റില് ഇന്ത്യയ്ക്ക് തോല്‍വി\nTuesday 26th July 2011 9:13am\nലോര്‍ഡ്‌സ്: ലോര്‍ഡ്‌സിലെ ചരിത്ര ടെസ്റ്റില് ഇന്ത്യ ദയനീയ പരാജയമേറ്റുവാങ്ങി. 196 റണ്‍സിനാണ് ഇന്ത്യ ഇംഗ്ലണ്ടിനോട് പരാജയപ്പെട്ടത്.\nഅവസാനദിവസം ഒന്‍പതു വിക്കറ്റ് ശേഷിക്കേ ജയിക്കാന് 378 റണ്‍സ് വേണ്ടിയിരുന്ന ഇന്ത്യന് ഇന്നിംങ്‌സ് 261 റണ്‍സില് അവസാനിക്കുകയായിരുന്നു.\nഇംഗ്ലണ്ടിന് വേണ്ടി അഞ്ച് വിക്കറ്റുകള് വീഴ്ത്തിയ ജെയിംസ് ആന്‍ഡേഴ്‌സണും മൂന്ന് വിക്കറ്റുകള് വീഴ്ത്തിയ സ്റ്റുവര്‍ട്ട് ബ്രോഡുമാണ് ഇന്ത്യന് നിരയെ നിലംപരിശാക്കിയത്. ഓരോ വിക്കറ്റ് വീതം നേടിയ ക്രിസ് ട്രെംലറ്റ്, ഗ്രെയിം സ്വാന് എന്നിവര് മികച്ച പിന്തുണ നല്‍കി. ഇംഗ്ലീഷ് ബൗളിംങ്ങിനുമുന്നില് പിടിച്ചുനില്‍ക്കാന് കഴിയാതെ ഇന്ത്യന് ബാറ്റ്‌സ്മാന്‍മാര് ഒന്നൊന്നായി കൊഴിഞ്ഞപ്പോള് അര്‍ധ സെഞ്ചുറിയോടെ പൊരുതിയ സുരേഷ് റെയ്‌ന(78*) പരാജയഭാരം കുറച്ചു.\nഒരു വിക്കറ്റ് നഷ്ടത്തില് 80 റണ്‍സെന്ന നിലയില് കളി പുനരാരംഭിച്ചപ്പോള് ലക്ഷ്മണയും അര്‍ധ സെഞ്ചുറി നേടിയ സുരേഷ് റെയ്‌നയുമാണ് അല്‍പമെങ്കിലും പൊരുതി നിന്നത്. നൂറ് രാജ്യാന്തര സെഞ്ചുറിക്ക് അരികെ നില്‍ക്കുന്ന സച്ചിന് ടെന്‍ഡുല്‍കര് 12 റണ്‍സിന് പുറത്തായി. ദ്രാവിഡ് 36 റണ്‍സും ഗംഭീര് 22 റണ്‍സുമാണ് നേടിയത്. ക്യാപ്റ്റന് ധോണി 16 റണ്‍സിന് പുറത്തായി.\nആദ്യ ഇന്നിങ്‌സില് ഇരട്ട സെഞ്ചുറി നേടിയ കെവിന് പീറ്റേഴ്‌സനാണ് മാന് ഓഫ് ദ മാച്ച്.\nഇംഗ്ലണ്ട് ആദ്യ ഇന്നിങ്‌സ്: എട്ടിന് 474 ഡിക്ലയേഡ്, രണ്ടാം ഇന്നിങ്‌സ്: ആറിന് 269 ഡിക്ലയേഡ്\nഇന്ത്യ ആദ്യ ഇന്നിങ്‌സ്: 286ന് പുറത്ത്\nഇന്ത്യ രണ്ടാം ഇന്നിങ്‌സ്: മുകുന്ദ് ബി ബ്രോഡ്-12, ദ്രാവിഡ് സി പ്രയര് ബി ആന്‍ഡേഴ്‌സണ്-36, ലക്ഷ്മണ് സി ബെല് ബി ആന്‍ഡേഴ്‌സണ്-56, ഗംഭീര് എല്‍ബിഡബ്ല്യു ബി സ്വാന്-22, സച്ചിന് എല്‍ബിഡബ്ല്യു ബി ആന്‍ഡേഴ്‌സണ്-12, റെയ്‌ന നോട്ടൗട്ട്, ധോണി സി പ്രയര് ബി ട്രെംലറ്റ്-16, ഹര്‍ഭജന് സി ട്രെംലറ്റ് ബി ആന്‍ഡേഴ്‌സന്-12, പ്രവീണ്‍കുമാര് ബി ബ്രോഡ്-2, സഹീര് നോട്ടൗട്ട്-0, ഇഷാന്ത് എല്‍ബിഡബ്ല്യു ബി ബ്രോഡ്-1, എക്‌സ്ട്രാസ് 14, ആകെ 96.3 ഓവറില് 261ന് പുറത്ത്\nവിക്കറ്റ് വീഴ്ച: 1-19, 2-94, 3-131, 4-135, 5-165, 6-225, 7-243, 8-256, 9-260, 10-261\nബോളിങ്: ആന്‍ഡേഴ്‌സന് 28-7-65-5, ട്രെംലറ്റ് 21-4-44-1, ബ്രോഡ് 20.3-4-57-3, സ്വാന് 22-3-64-1, ട്രോട്ട് 2-0-11-0, പീറ്റേഴ്‌സന് 3-0-12-0


Republic Day 2021: PM Modi wears special 'pugdi' gifted by royal family of Jamnagar | റിപ്പബ്ലിക് ദിനത്തിൽ സ്പെഷ്യൽ 'പഗ്ഡി' ധരിച്ച് പ്രധാനമന്ത്രി; ജാംനഗറിലെ രാജകുടുംബത്തിന്റെ സമ്മാനം - Malayalam Oneindia\n31 min ago 'ഈ __മാർ ഒന്നിച്ചിങ്ങു വന്നിരുന്നെങ്കിൽ ഒറ്റ ചവുട്ടിൽ നിർത്താമായിരുന്നു', മാത്യു ടി തോമസിന്റെ കുറിപ്പ്\n32 min ago സ്കൂളുകൾ നവംബർ ഒന്നിന് തുറക്കും; ബാറുകൾ തുറക്കില്ല; ഹോട്ടലുകളിൽ ഇരുന്ന് ഭക്ഷണം കഴിക്കാനാകില്ല\n58 min ago സംസ്ഥാനത്ത് കൊവിഡ് വ്യാപനം കുറയുന്നു; ഇന്ന് 19325 പേർക്ക് രോഗം..27,266 പേർക്ക് രോഗമുക്തി\nദില്ലി; റിപബ്ലിക്ക് ദിനത്തിൽ എല്ലാ വർഷവും വൈവിധ്യ പൂർണമായ തലപ്പാവ് ധരിക്കുന്ന രീതി പതിവാക്കിയ ആളാണ് പ്രധാനമന്ത്രി നരേന്ദ്ര മോദി. ഇത്തവണ റിപബ്ലിക് ദിനത്തിലും പ്രധാനമന്ത്രിയുടെ തലപ്പാവ് ശ്രദ്ധയാകർഷിച്ചിരിക്കുകയാണ്. പ്രത്യേക 'പഗ്ഡി'യാണ് മോദി ചടങ്ങിന് ധരിച്ചിരുന്നത്.\nവെള്ള കുത്തയും പൈജാമയും അതിന് മുകളിലായി ചാരനിറത്തിലുള്ള കോട്ടും മോദി ചടങ്ങിന് ധരിച്ചിരുന്നു. ഇതിനൊപ്പമാണ് കുങ്കുമ നിറത്തിലുള്ള പ്രത്യേക തലപ്പാവും ധരിച്ചിരിക്കുന്നത്.\nഗുജറാത്തിലെ ജാംനഗറിലെ രാജകുടുംബമാണ് ഈ പ്രത്യേക 'തലപ്പാവ്' പ്രധാനമന്ത്രിക്ക് ആദ്യമായി സമ്മാനിച്ചത്.\nകഴിഞ്ഞ റിപബ്ലിക്ക് ദിനത്തിലും പ്രധാനമന്ത്രിയുടെ വസ്ത്രവും തലപ്പാവും ശ്രദ്ധ പിടിച്ച് പറ്റിയിരുന്നു. കുങ്കുമ നിറത്തിലുള്ള തലപ്പാവും വെള്ള പൈജാമയും കുർത്തയുമായിരുന്നു പ്രധാനമന്ത്രി അന്ന് ധരിച്ചിരുന്നത്.ഇക്കഴിഞ്ഞ ആഗസ്റ്റ് 15 ന് കാവിയും ക്രീമും നിറമുള്ള നീളൻവാലുള്ളതുമായ തലപ്പാവായിരുന്നു ധരിച്ചിരുന്നത്. പതിവുശൈലിയിൽ ഹാഫ് സ്ലീവ് കുർത്തയും ഫിറ്റഡ് ചുരിദാർ പാന്റുമായിരുന്നു മോദിയുടെ വേഷം.\n2014 മുതൽ റിപബ്ലിക് ദിനാഘോഷത്തിലും സ്വാതന്ത്ര്യ ദിനാഘോഷത്തിലും വ്യത്യസ്തമായ വസ്ത്രങ്ങളും തലപ്പാവുകളും ധരിക്കുന്നതാണ് പ്രധാനമന്ത്രിയുടെ രീതി.\nറിപ്പബ്ലിക് ദിനം നരേന്ദ്ര മോദി republic day narendra modi\nRepublic Day 2021: PM Modi wears special 'pugdi' gifted by royal family of Jamnagar


migrant workers തിരുവനന്തപുരത്ത് പൊലീസും ഇതര സംസ്ഥാന തൊഴിലാളികളും തമ്മിൽ സംഘർഷം; സിഐക്ക് പരുക്ക്\nതിരുവനന്തപുരത്ത് പൊലീസും ഇതര സംസ്ഥാന തൊഴിലാളികളും തമ്മിൽ സംഘർഷം; സിഐക്ക് പരുക്ക്\nതിരുവനന്തപുരത്ത് പൊലീസും ഇതര സംസ്ഥാന തൊഴിലാളികളും തമ്മിൽ സംഘർഷമുണ്ടായി. ഒറ്റവാതിൽകോട്ട എന്ന സ്ഥലത്താണ് സംഘർഷമുണ്ടായത്. ഞായറാഴ്ച വൈകീട്ട് 6.15 ഓടെയാണ് സംഭവം. ഇതര സംസ്ഥാന തൊഴിലാളികൾ പൊലീസിന് നേരെ കല്ലെറിഞ്ഞു\nപൊലീസിന്റെ ലോക്ക് ഡൗൺ പരിശോധനയ്ക്കിടെയാണ് സംഭവ നടന്നത്. ക്യാമ്പിന് മുന്നിൽ കൂട്ടം കൂടി നിന്ന ഇതര സംസ്ഥാന തൊഴിലാളികളോട് പൊലീസ് അകത്തു കയറാൻ ആവശ്യപ്പെട്ടു. എന്നാൽ ഇതര സംസ്ഥാന തൊഴിലാളികൾ അതിന് തയ്യാറായില്ല. തിരികെ നാട്ടിലേയ്ക്ക് മടങ്ങണമെന്ന് തൊഴിലാളികളിൽ ചിലർ ആവശ്യപ്പെട്ടതോടെ പ്രശ്‌നം വഷളായി. ഇതിനിടെ തൊഴിലാളികളിൽ ചിലർ പൊലീസിന് നേരെ കല്ലെറിയുകയായിരുന്നു. കല്ലേറിൽ പേട്ട സിഐക്ക് പരുക്കേറ്റു.\nread also: വയനാട്ടിൽ കൊവിഡ് സ്ഥിരീകരിച്ചതിൽ ഒരാൾ കോയമ്പേട് മാർക്കറ്റിലെ തൊഴിലാളി\nതുടർന്ന് പൊലീസ് മണിക്കൂറുകൾ സമയമെടുത്താണ് ഇതര സംസ്ഥാന തൊഴിലാളികളെ അനുനയിപ്പിച്ചത്. നാട്ടിലേയ്ക്ക് പോകാൻ വഴിയൊരുക്കാമെന്ന് പൊലീസ് ഉറപ്പു നൽകി. രണ്ടായിരത്തോളം വരുന്ന തൊഴിലാളികളാണ് ഒറ്റവാതിൽകോട്ട പരിസരത്ത് വിവിധ ക്യാമ്പുകളിൽ താമസിക്കുന്നത്.\nstory highlights- coronavirus, migrant workers, lock down\nRead more on: coronavirus | Lockdown | TRIVANDRUM


ന്യൂഡൽഹി : ഡിസംബറില് പ്രാഥമിക ഓഹരി വിപണിയിലേയ്ക്ക് കടക്കാനൊരുങ്ങുന്ന7കമ്പനി കളില്2എണ്ണം തൃശൂര് ആസ്ഥാനമായുള്ള കമ്പനികള്. കല്യാണ് ജൂവലേഴ്സും ഇസാഫുമാണ് വിപ ണിയിലേക്ക് കടക്കാനൊരുങ്ങുന്നത്.\nപ്രാഥമിക ഓഹരി വില്‍പനയിലൂടെ 1,750 കോടി രൂപ സമാഹരിക്കാനാണ് കല്യാണ് ജ്വല്ലേഴ്‌സ് ലക്ഷ്യമിടുന്നത്. കേരളം ആസ്ഥാനമായ ഒരു കമ്പനിയുടെ ഏറ്റവും വലിയ ഐപിഒ ആയിരിക്കും ഇത് എന്നാണ് റിപ്പോര്‍ട്ടുകള്. രണ്ട് തരത്തിലായിരിക്കും ഐപിഒ വഴി ഫണ്ട് സമാഹരിക്കുക. ആയിരം കോടി രൂപ പുതിയ ഓഹരികളുടെ വില്‍പനയിലൂടെ സമാഹരിക്കും. 750 കോടി രൂപ ഓഫര് ഫോര് സെയില് വഴിയും സമാഹരിക്കും എന്നാണ് റിപ്പോര്‍ട്ടുകള്. ഇസാഫ് സ്‌മോള് ഫിനാന്‍സ് ബാങ്കിന്റെ പ്രഥമ ഓഹരി വില്‍പ്പനയ്ക്ക് 976 കോടി രൂപയുടെ ഓഹരികളാണ് വിറ്റഴി ക്കുന്നത്. 800 കോടി രൂപ പുതിയ ഓഹരികളിലൂടെയും 176.2 കോടി രൂപ നിലവിലെ പ്രൊമോട്ടര് മാരുടെ ഓഹരി വിറ്റഴിച്ചും സമാഹരിക്കും.


Escape Posthumous works - APK Download\nമരണാനന്തര പ്രവൃത്തികളിൽ നിന്ന് രക്ഷപ്പെടുക\nRun this app named Escape Posthumous works or download it using ApkOnline. You can do it using our Android online emulator.\nഈ മുറിയിൽ ഞങ്ങൾക്ക് നിരവധി നിഗൂഢ ഇനങ്ങൾ ഉണ്ട്.\nനിഗൂഢ ഗാഡ്‌ജെറ്റുകളുടെ നിരവധി രഹസ്യങ്ങൾ നിങ്ങൾ കണ്ടെത്തിക്കഴിഞ്ഞാൽ, പൂട്ടിയ മുറിയിൽ നിന്ന് രക്ഷപ്പെടാൻ നിങ്ങൾക്ക് അവ ഉപയോഗിക്കാം.\nസാധാരണ എസ്‌കേപ്പ് ഗെയിമുകളിൽ, അങ്ങോട്ടും ഇങ്ങോട്ടും നിങ്ങൾ കൂടുതൽ സമയവും ചെലവഴിക്കുന്നു. എന്നാൽ ഈ ഗെയിമിൽ, നിങ്ങളുടെ മുന്നിലുള്ള ഗാഡ്‌ജെറ്റിൽ നിങ്ങൾക്ക് ശ്രദ്ധ കേന്ദ്രീകരിക്കാൻ കഴിയും. നിഗൂഢ ഗാഡ്‌ജെറ്റുകളുടെ എല്ലാ രഹസ്യങ്ങളും കണ്ടെത്തുന്നത് ആസ്വദിക്കൂ.\nRun or download Escape Posthumous works using our android online emulator from ApkOnline.net\nHet Sportlokaal + De Fysio മാൻ\n. ദയവായി ശ്രദ്ധിക്കുക: നിങ്ങൾക്ക് ഒരു ഡി ഫിസിയോ മനുഷ്യനെ ആവശ്യമുണ്ട്\nഈ ആപ്പ് ആക്‌സസ് ചെയ്യാൻ അക്കൗണ്ട്. IF\nനിങ്ങൾ ഒരു അംഗമാണ്, ഇത് സൗജന്യമായി നേടൂ\nനിങ്ങളുടെ ജിം! എയിലേക്കുള്ള നിങ്ങളുടെ യാത്ര ആരംഭിക്കുക\nനിങ്ങളുടെ സ്വപ്നശരീരം ഉണ്ടാക്കുക\n. ഈ ആപ്ലിക്കേഷൻ പ്രചോദനം ഉൾക്കൊണ്ടതാണ്\nഒരു വലിയ സംഖ്യയുടെ നിർണ്ണയം\nഅവരുടെ സ്വപ്നം കെട്ടിപ്പടുക്കാൻ ആഗ്രഹിക്കുന്ന ആളുകൾ\nശരീരങ്ങളും ആരോഗ്യകരമായ ജീവിതം നയിക്കുന്നു എന്നാൽ പലപ്പോഴും\n. കാർമാർത്തൻഷയറിലെ റോമാക്കാരുടെ കഥ\nഒരു യാത്ര തുടങ്ങണമെന്ന് എപ്പോഴെങ്കിലും ആഗ്രഹിച്ചിരുന്നു\nനിങ്ങളെ നയിക്കുന്ന സമയത്തിലൂടെ\nഒരു റോമൻ മാർച്ചിംഗ് ക്യാമ്പിന്റെ മുൻവാതിലും\n. നിങ്ങളുടെ ഫിറ്റ്നസ് ലക്ഷ്യം സജ്ജീകരിക്കുക, നിങ്ങളുടെ ട്രാക്ക് ചെയ്യുക\nപുരോഗമിക്കുകയും അവ നേടുകയും ചെയ്യുക. താരതമ്യം ചെയ്യുക\nനിങ്ങളുടെ പുരോഗതി ട്രാക്ക് ചെയ്യാൻ നിങ്ങളുടെ സുഹൃത്തുക്കൾക്ക് കഴിയും,\nപവർ ട്രെയിൻ റോച്ചസ്റ്റർ\n. പവർ ട്രെയിൻ സ്പോർട്സിനൊപ്പം\nഫിറ്റ്നസ് ആപ്പ്, നിങ്ങൾക്ക് ട്രാക്ക് ചെയ്യാൻ കഴിയും\nവ്യായാമങ്ങളും ഭക്ഷണവും, ഫലങ്ങൾ അളക്കൽ,\nഒപ്പം നിങ്ങളുടെ ഫിറ്റ്നസ് ലക്ഷ്യങ്ങൾ കൈവരിക്കുന്നു, എല്ലാം\n. EMCC ഫിൻലാൻഡ് ഇവന്റിലേക്ക് സ്വാഗതം! ഈ\nഇവന്റ് സമയത്ത് ആപ്പ് നിങ്ങളുടെ വഴികാട്ടിയാണ്\nപ്രസക്തമായ എല്ലാ വിവരങ്ങളും കൊണ്ടുവരുന്നു\nനിങ്ങളുടെ ഫോൺ. ആപ്ലിക്കേഷൻ ഉപയോഗിച്ച് നിങ്ങൾക്ക് ഇവ ചെയ്യാനാകും: - പര്യവേക്ഷണം ചെയ്യുക\nസുർണോണിയ ടാക്സ് സേവനം\n. നികുതി ഫയലിംഗിലെ സമ്മർദ്ദം ഒഴിവാക്കുക.\nനിങ്ങളുടെ നികുതി ഫയലിംഗ് പ്രക്രിയ ലളിതമാക്കുക\nഞങ്ങളുടെ മൊബൈൽ ആപ്പ്. നിങ്ങളുടെ പ്രധാന വിവരങ്ങൾ\nവിരൽത്തുമ്പിൽ - ഓഫീസ് ഫോൺ നമ്പറുകളും\nനികുതി സേവനം നിങ്ങൾ കേട്ടിട്ടുണ്ടോ\nSL ടാക്സ് ഏജൻസി\nസ്മൈലി ടാക്സ് സേവനം\nവൈറ്റ് ഹൗസ് നികുതി സേവനം


Janmabhumi| 'ആ ഭാഷ ഇങ്ങോട്ട് വേണ്ട; എന്ത് ചെയ്യണമെന്ന് തീരുമാനിക്കുന്നത് ഞാനാണ്'; അശ്ലീല കമന്റിനെതിരെ പൊട്ടിത്തെറിച്ച് നടി വൈഗ റോസ്\n'ആ ഭാഷ ഇങ്ങോട്ട് വേണ്ട; എന്ത് ചെയ്യണമെന്ന് തീരുമാനിക്കുന്നത് ഞാനാണ്'; അശ്ലീല കമന്റിനെതിരെ പൊട്ടിത്തെറിച്ച് നടി വൈഗ റോസ്\nJanuary 12, 2022, 05:47 p.m.\nവീട്ടില് ഉപയോഗിക്കുന്ന ഭാഷ തന്നോട് പറയാന് വരരുതെന്ന് പോസ്റ്റ് കമന്റും ഇന്‍സ്റ്റഗ്രാം അക്കൗണ്ട് വിവരങ്ങളും പങ്കുവച്ച് വൈഗ കുറിച്ചു. എന്ത് പോസ്റ്റ് ഇടണം, എപ്പോള് എങ്ങനെ സപ്പോര്‍ട്ട് ചെയ്യണം എന്നുള്ളത് എന്റെ ഇഷ്ടം. ഇങ്ങനത്തെ ഭാഷ ആണോ സാധാരണ വീട്ടില് ചേട്ടന്റെ അമ്മയോടും സഹോദരിയോടും പറയാറുള്ളത്.\nകൊച്ചിയില് ആക്രമിക്കപ്പെട്ട നടി കഴിഞ്ഞ ദിവസം പേരാടാനായി സമൂഹം തനിക്ക് നല്‍കിയ പിന്തുണയ്ക്ക് നന്ദി പറഞ്ഞ് രംഗത്തെത്തിയിരുന്നു. സോഷ്യല് മീഡിയയില് വൈറലായ പോസ്റ്റ് പലരും പങ്കുവെച്ചിരുന്നു. എന്നാല്, ഇതിനെതിരെ ചിലര് സൈബര് ആക്രമണവുമായി (cyber attack) രംഗത്തെത്തിയിരുന്നു. നടിക്ക് പിന്തുണയുമായി മോഡലും സിനിമാ താരവുമായ വൈഗ റോസ് (Vaigha Rose) പോസ്റ്റ് ഷെയര് ചെയ്തിരുന്നു. എന്നാല്, പോസ്റ്റിന് താഴെ അശ്ലീല കമന്റിട്ടയാള്‍ക്കെതിരെ രൂക്ഷപ്രതികരണമാണ് നടി നടത്തിയത്.\nവീട്ടില് ഉപയോഗിക്കുന്ന ഭാഷ തന്നോട് പറയാന് വരരുതെന്ന് പോസ്റ്റ് കമന്റും ഇന്‍സ്റ്റഗ്രാം അക്കൗണ്ട് വിവരങ്ങളും പങ്കുവച്ച് വൈഗ കുറിച്ചു. എന്ത് പോസ്റ്റ് ഇടണം, എപ്പോള് എങ്ങനെ സപ്പോര്‍ട്ട് ചെയ്യണം എന്നുള്ളത് എന്റെ ഇഷ്ടം. ഇങ്ങനത്തെ ഭാഷ ആണോ സാധാരണ വീട്ടില് ചേട്ടന്റെ അമ്മയോടും സഹോദരിയോടും പറയാറുള്ളത്. പാവം വീട്ടുകാര്. അവര് ഗതികെട്ട് കേള്‍ക്കും. പക്ഷേ ഇങ്ങോട്ട് പറയാന് വരണ്ട. മൈന്‍ഡ് യുവര് ലാംഗ്വേജ്' എന്നായിരുന്നു വൈഗ കുറിച്ചത്. താരത്തിന് പിന്തുണയുമായി നിരവധി പേരാണ് രംഗത്തെത്തിയിരിക്കുന്നത്.\nകഞ്ചാവ് മാഫിയ പോലീസ് സ്‌റ്റേഷന് ആക്രമിച്ചു; ആര്യങ്കോട് സ്‌റ്റേഷന് നേരേ പെട്രോള് ബോംബെറിഞ്ഞു; എസ്‌ഐയുടെ വാഹനം തകര്‍ന്നു


ആരും ഇഫ്താറിന് വിളിക്കാത്ത റമദാന് • Suprabhaatham\nആരും ഇഫ്താറിന് വിളിക്കാത്ത റമദാന്\nJuly 17, 2016 | 10:44 am IST\nഅജ്മല് അശ്അരി എഴുതിയ ‘നന്മയുടെ ഭക്ഷണ ദാനം’ എന്ന ഫീച്ചര്(ലക്കം 94, ജൂലൈ 3) ശ്രദ്ധേയമായി. കൃത്യമായ മുന്നൊരുക്കത്തോടെ സര്‍ക്കാര്, സ്വകാര്യ ആശുപത്രികളില് രാവിലെത്തന്നെയെത്തി രോഗികളുടെയും കൂട്ടിരിപ്പുകാരുടെയും കണക്കെടുത്ത് നോമ്പു തുറയ്ക്കും അത്താഴത്തിനും വിഭവ സമൃദ്ധമായ ഭക്ഷണമൊരുക്കി എത്തിച്ചു കൊടുക്കുന്ന കോഴിക്കോട് കുറ്റ്യാടിയിലെ എസ്.കെ.എസ്.എസ്.എഫ് പ്രവര്‍ത്തകരുടെ പ്രവര്‍ത്തനം മാതൃകാപരമാണ്.\nആശുപത്രികളിലെ രോഗികളിലും കൂട്ടിരിപ്പുകാരിലും പുറത്തു നിന്നു ഭക്ഷണം വാങ്ങിക്കഴിക്കാന് കഴിയാത്തവര് ഏറെയുണ്ടാകും. അത്തരം ആളുകള്‍ക്ക് വലിയ സഹായമാകുന്ന ഈ സംരംഭം ഇതര ജില്ലകളിലേക്കും വരുംനാളുകളില് വിക വികസിപ്പിക്കണം.\nറമദാന് കാലത്ത് ജാതിമത ഭേദമന്യേ ആയിരങ്ങള് സ്‌നേഹത്തണലില് നോമ്പുതുറക്കുന്നത് ഇക്കാലത്ത് എടുത്തുപറയേണ്ടത് തന്നെയാണ്. ഭക്ഷണത്തോടുള്ള പ്രിയമോ ആര്‍ത്തിയോ അല്ല അതിന്റെ മാനദണ്ഡം എന്നതാണ് പ്രത്യേകത.\nഎന്നാല് പതിവിനു വിപരീതമായി എന്റെ ഗ്രാമത്തില് സമൂഹനോമ്പുതുറ ഉണ്ടായില്ല എന്നാണ് അറിഞ്ഞത്. പ്രിയ സഹോദരങ്ങള് എന്നെ നോമ്പുതുറയ്ക്ക് വിളിക്കുക പതിവായിരുന്നു. അവരൊന്നും ഇക്കുറി വിളിച്ചില്ല. വിളിക്കാന് തക്കതായ എന്തെങ്കിലും കാരണം കാണുമായിരിക്കും.\nഅതെന്തായാലും അന്വേഷിക്കാന് താത്പര്യമുള്ളവനല്ല ഞാന്. ചെറുപ്പകാലം മുതല് എല്ലാവരോടും സഹവര്‍ത്തിച്ചുള്ള ജീവിതമാണ് എന്റേത്. സ്‌നേഹവും സൗഹൃദവും പങ്കുവയ്ക്കുന്നവര്‍ക്കൊപ്പം ഒരു ഗ്ലാസ് ശുദ്ധജലം കുടിക്കുന്നതു പോലും വരദാനമായി കാണുന്നവനാണ് ഈയുള്ളവന്.


cpim voter against silverline project ഞാൻ സിപിഐഎം അനുഭാവി\n‘ഞാൻ സിപിഐഎം അനുഭാവിയാണ്, പക്ഷേ സിൽവർലൈൻ വേണ്ട’ : പ്രതിഷേധക്കാരി\nBureau report March 21, 2022\nമലപ്പുറം തിരുനാവായ സൗത്ത് പല്ലാറിൽ സിൽവർലൈൻ സർവേ കല്ലിടലിനെതിരെ വ്യാപക പ്രതിഷേധം നടക്കുകയാണ്. സിപിഐഎം അനുഭാവികളും പ്രതിഷേധത്തിലുണ്ട്. പാർട്ടി ഭേദമന്യേ വീടും സ്ഥലവും നഷ്ടപ്പെടുമെന്ന ഭീതിയിൽ ഒത്തുചേർന്ന പ്രതിഷേധക്കാർ സിൽവർലൈൻ പദ്ധതി വേണ്ടെന്ന് ഒന്നടങ്കം പറഞ്ഞു. ( cpim voter against silverline project )\n‘എല്ലാ കാലത്തും വോട്ട് ചെയ്തത് സിപിഐഎമ്മിനാണ്. സർക്കാരിനോടും മന്ത്രിമാരോടൊന്നും പ്രശ്‌നമില്ല. ഞാൻ പിണറായിടെ ആളാണ്. പക്ഷേ സിൽവർ ലൈൻ വേണ്ട. വികസനം വേണ്ട. ഇനിയും മാർക്‌സിസ്റ്റിന് മാത്രമേ വോട്ട് ചെയ്യു. ആകെ മൂന്ന് സെന്റുള്ളു. അതിൽ നാല് ലക്ഷം രൂപകൊണ്ട് ഒരു വീടുണ്ട്. അത് പോകാൻ പറ്റില്ല. ഞങ്ങൾ തൊഴിലുറപ്പ് ജീവനക്കാരാണ്. രാവിലെ നാല് മണിക്ക് എഴുനേറ്റ് സ്വന്തം വീട്ടിലെ പണി തീർത്ത് മറ്റ് വീട്ടിലും പോയി പണിയെടുത്ത് തൊഴിലുറപ്പിനും പോയി ജീവിക്കുന്ന ആളുകളാണ്. ഇത് കളയാൻ പറ്റില്ല’- പ്രതിഷേധത്തിനെത്തിയ വീട്ടമ്മ പറഞ്ഞു.\nRead Also : സർവേ കല്ല് സ്ഥാപിക്കുന്നത് കേന്ദ്രം തടയണമെന്ന് കെ.മുരളീരൻ; കല്ല് പിഴുതെറിഞ്ഞ പാവങ്ങളെ ജയിലിലേക്ക് അയക്കില്ലെന്ന് വി.ഡി സതീശൻ\nസിൽവർ ലൈൻ സർവേ കല്ലിടലിനെതിരെ ഇന്നും പ്രതിഷേധം ശക്തമാക്കിയിരിക്കുകയാണ് ജനം. കോട്ടയം നട്ടാശ്ശേരിയിലും കോഴിക്കോട് കല്ലായിയിലും വലിയ പ്രതിഷേധമാണ് ഉണ്ടായിരിക്കുന്നത്. പ്രതിഷേധത്തെ തുടർന്ന് മലപ്പുറം തിരുനാവായ സൗത്ത് പല്ലാറിൽ സിൽവർലൈൻ സർവേ നടപടികൾ നിർത്തിവച്ചിരിക്കുകയാണ്.\nStory Highlights: cpim voter against silverline project\nRead more on: cpim | silverline


വെള്ളി, 21 ഫെബ്രുവരി 2020 (13:51 IST)\nവേനല് ചൂട് കൂടി വരികയാണ്. പുറത്തിറങ്ങിയാൽ വിയർപ്പിനൊപ്പം മേക്കപ്പും ഉരുകി ഒലിക്കുന്ന ചൂട്. വേനൽക്കാലത്ത് മേക്കപ്പ് കഴിവതും ഒഴുവാക്കുന്നതാണ് നല്ലത്. എന്നാൽ, എത്ര വേനലാണെന്ന് പറഞ്ഞാലും ഒരു വിവാഹമോ പരിപാടിയോ വന്നാൽ മേക്കപ്പില്ലാതെ പുറത്തിറങ്ങുക എന്നത് ചിന്തിക്കാൻ കൂടി സാധിക്കില്ല. ഏതായാലും ഈ സാഹചര്യത്തിൽ ശ്രദ്ധിക്കേണ്ടതെന്തെല്ലാമാണെന്ന് നോക്കാം.\nവിയപ്പിൽ കുതിർന്ന് മേക്കപ്പ് ഒഴുകിപ്പടരാതിരിക്കാൻ വാട്ടർ പ്രൂഫ് ഐ ലൈനർ, പൗഡർ രൂപത്തിലുള്ള ഐ ഷാഡോ എന്നിവ ഉപയോഗിക്കുക. ആഴ്ചയിലൊരിക്കൽ തലയോട്ടിയിൽ എണ്ണ തേച്ച് മസാജ് ചെയ്യുക. ചൂടുകാലത്ത് എണ്ണ തേക്കുന്നത് കുറയ്ക്കണം. എണ്ണ മയമുള്ള ക്രീമുകൾ ഉപയോഗിക്കാതിരിക്കുക.\nസൺസ്ക്രീൻ ലോഷൻ ഉപയോഗിക്കാം:\nവേനൽക്കാലത്ത് മുഖത്തെ നീര് വലിഞ്ഞ് വരണ്ട ചര്‍മ്മമാകാൻ സാധ്യത ഏറെയാണ്. വെയിലത്തേക്ക് ഇറങ്ങുന്നതിന് അര മണിക്കൂർ മുമ്പ് തന്നെ സൺസ്ക്രീൻ ലോഷൻ തേക്കുക. ലോഷൻ ചർമം വലിച്ചെടുത്തതിന് ശേഷം പുറത്തിറങ്ങുക. വാട്ടർ ബേസ്യ്ഡ് ആയ ലോഷനുകൾ വേണം വേനൽകാലത്തിനായി തിരഞ്ഞെടുക്കേണ്ടത്.\nനാരങ്ങാ നീര്, പപ്പായ, തണ്ണിമത്തൻ, തേൻ, റോസ് വാട്ടർ എന്നിവ മുഖത്ത് തേക്കുന്ന ഫേസ് പാക്കുകളുടെ കൂടെ ഉപയോഗിക്കുക. വേനൽക്കാലത്തെ കരുവാളിപ്പ് മാറിക്കിട്ടും. കൂടാതെ നിറം മങ്ങാതെയും ഇത് കാത്തുസൂക്ഷിക്കും. ടോണിങ്ങിനും മോയിസ്ചറൈസിങ്ങിനും റോസ് വാട്ടർ ഉപയോഗിക്കുന്നത് നല്ലതാണ്.\nഅടുത്ത ലേഖനം പുട്ടിന് കടലക്കറിയല്ലേ ബെസ്റ്റ്? ഒന്നുണ്ടാക്കി നോക്കിയാലോ...


ഇവിടുത്തെ കാറ്റാണ് കാറ്റ്! ഇടുക്കിയിലെ കാറ്റിനെ തോൽപിക്കും ഈ വീട് | tropical colonial house\nSaturday 10 April 2021 04:08 PM IST\nകട്ടപ്പനക്കാരൻ അഡ്വ. ജിൻസ് മാത്യു വീടു പണിതപ്പോൾ രണ്ട് കാര്യമാണ് പ്രധാനമായും ആവശ്യപ്പെട്ടത്. താഴേക്ക് ചരിഞ്ഞ പ്ലോട്ടിനെ മറികടക്കുന്ന പ്ലാൻ വേണം, ഇടുക്കിയിലെ കാറ്റും തണുപ്പും വീടിനകത്തും ലഭിക്കണം. ഡിസൈനർ ദമ്പതികളായ വിനീത് സി. ജോയിയും സിനിയും ജിൻസിന്റെ ആഗ്രഹത്തിനും മേലെയുള്ള വീടാണ് പണിതു നൽകിയത്. ഇടുക്കിയുടെ കാലാവസ്ഥയ്ക്ക് ഇണങ്ങിയ ഡിസൈനാണ് ഇവർ സൃഷ്ടിച്ചത്.\nട്രോപ്പിക്കൽ - കൊളോണിയൽ ശൈലിയിലുള്ള വീടാണ്. മേൽക്കൂരയിൽ ഫ്ലാറ്റ് ഓടാണ് പാകിയത്. വീടിന് അഭിമുഖമായുള്ള മലയിൽ തീ പിടിക്കുമ്പോൾ കളകളുടെ വിത്ത് പാറി വന്ന് ഓടിൽ വീണ് പുല്ലു വളരുന്നത് ഒഴിവാക്കാനാണ് ഫ്ലാറ്റ് ഓട് നൽകിയത്. കാറ്റത്ത് ഓട് പറന്ന് വീണു പൊട്ടുന്നത് ഒഴിവാക്കാൻ കോൺക്രീറ്റ് ടൈൽ തിരഞ്ഞെടുത്തു.\nപ്ലോട്ടിന്റെ ചരിവിനെ മറികടക്കാൻ കോളം നൽകി. 6000 ചതുരശ്രയടിയുള്ള വീട്ടിൽ ആറ് കിടപ്പുമുറികളാണുള്ളത്. താഴെ അഞ്ചും മുകളിൽ ഒന്നും. താഴത്തെ നിലയിൽ ലിവിങ്, ഫാമിലി ലിവിങ്, ഡൈനിങ്, കിച്ചൻ, വർക് ഏരിയ എന്നിവയുമുണ്ട്. ലിവിങ്ങിലും ഫാമിലി ലിവിങ്ങിലും ഡൈനിങ്ങിലും ചുമരു നിറയുന്ന ടഫൻഡ് ഗ്ലാസ് വാതിലുകൾ നൽകിയത് പുറത്തെ പ്രകൃതി ഭംഗിയും തണുപ്പും അകത്തേക്ക് ആനയിക്കുന്നു. ഇതോടൊപ്പം സുരക്ഷയ്ക്കായി റോളർ ഷട്ടറുകൾ നൽകിയിട്ടുണ്ട്. ഊണുമുറിയിൽ നിന്ന് പുറത്തെ വരാന്തയിലേക്കിറങ്ങാം.\nവെള്ള നിറത്തിലാണ് ഇന്റീരിയർ. എല്ലാ മുറികളുടെയും ഓരോ ചുമരിൽ വോൾ പേപ്പർ നൽകി. വോൾ പേപ്പർ വഴിയാണ് മുറികൾക്ക് നിറം നൽകിയത്.സ്റ്റെയർകെയ്സിനോട് ചേർന്ന്, ലിവിങ്ങിനും ഡൈനിങ്ങിനുമിടയിൽ കോർട് യാർഡ് നൽകി അവിടെ ചെടികൾ വച്ച് മനോഹരമാക്കി. എം എസ് ഫാബ്രിക്കേഷനിൽ തടി പൊതിഞ്ഞാണ് ഗോവണി നിർമിച്ചത്. സ്റ്റെയിൻലെസ് സ്റ്റീൽ ട്യൂബും സ്ട്രിങ്ങും തടിയും കൊണ്ട് റെയ്ലിങ് ഒരുക്കി.\nമുകളിലെ നിലയിൽ കിടപ്പുമുറി കൂടാതെ ഹോം തിയറ്ററും ഓഫിസ് റൂമുമുണ്ട്. പറമ്പിലെ തടി കൊണ്ടാണ് ജനലുകളും വാതിലുകളും പണിതത്. കിച്ചൻ കബോർഡുകളും വാഡ്രോ ബുകളും നിർമിച്ചത് പ്ലൈവുഡ് വിത് വെനീറിലാണ്. ഇന്റീരിയറിൽ അലങ്കാരങ്ങൾ അധികമൊന്നുമില്ല. ഇന്റീരിയർ വർക്കുകളും പ്ലൈവു ഡിലാണ് ചെയ്തത്. ഫ്ലോറിങ്ങും അടുക്കളയിലെ കൗണ്ടർടോപ്പും ഗ്രാനൈറ്റ് കൊണ്ടാണ്. എല്ലാ മുറികളിലും എൽഇഡി ലൈറ്റാണ്. ലാൻഡ്സ്കേപ്പും വളരെ ലളിതമായാണ് ഒരുക്കിയത്. ചുറ്റും പ്രകൃതി സൗന്ദര്യം നിറഞ്ഞു നിൽക്കുമ്പോൾ മറ്റ് അലങ്കാരങ്ങളുടെ ആവശ്യമില്ലല്ലോ ...\nവിനീത് സി. ജോയ്


Shiv Sena-BJP meet wasapolitical: says Maharashtra BJP Leader Chandrakant Patil | സൗഹൃദ കൂടിക്കാഴ്ചയല്ല; രാഷ്ട്രീയമായിരുന്നു, ഗുണമുണ്ടായില്ല... ബിജെപി നേതാവിന്റെ വെളിപ്പെടുത്തല് - Malayalam Oneindia\n1 min ago ദിലീപിന്റെ ശബ്ദം തിരിച്ചറിഞ്ഞ് വ്യാസന് ഇടവനക്കാട്, മൊഴിയില് പറഞ്ഞ് പഠിപ്പിച്ച കാര്യങ്ങള്\n5 min ago 'വേഗത്തിൽ ഓടുന്ന വണ്ടിവേണം... കെ റെയിൽ വേണം', റഫീഖ് അഹമ്മദിന് മറുപടിയുമായി ഹരീഷ് പേരടി\nUpdated: Tue, Sep 29, 2020, 12:24 [IST]\nമുംബൈ: മഹാരാഷ്ട്രയില് ഭരണ മാറ്റമുണ്ടാകുമെന്ന റിപ്പോര്‍ട്ടുകള്‍ക്കിടെ ബിജെപി നേതാവിന്റെ വെളിപ്പെടുത്തല്. ബിജെപി നേതാവും മുന് മുഖ്യമന്ത്രിയുമായ ദേവേന്ദ്ര ഫഡ്‌നാവിസും ശിവസേന നേതാവ് സഞ്ജയ് റാവത്തും തമ്മില് നടത്തിയ കൂടിക്കാഴ്ചയില് രാഷ്ട്രീയമാണ് വിഷയമായത്. സൗഹൃദ സംഭാഷണം, മാധ്യമ അഭിമുഖം എന്നീ കാര്യങ്ങളാണ് ഇതുവരെ നേതാക്കള് പറഞ്ഞിരുന്നത്. എന്നാല് രാഷ്ട്രീയം ചര്‍ച്ച ചെയ്യാനാണ് കൂടിക്കാഴ്ച നടത്തിയതെന്ന് ബിജെപി നേതാവ് ചന്ദ്രകാന്ത് പാട്ടീല് പറഞ്ഞു.\nശിവസേന പത്രമായ സാമ്‌നയുടെ എക്‌സിക്യൂട്ടിവ് എഡിറ്ററാണ് രാജ്യസഭാ എംപിയായ സഞ്ജയ് റാവത്ത്. പത്രത്തിന് വേണ്ടി അഭിമുഖം നടത്തുകയാണ് ചെയ്തതെന്ന് അദ്ദേഹം പറഞ്ഞിരുന്നു. ചില ബിജെപി നേതാക്കളും അങ്ങനെയാണ് പ്രതികരിച്ചത്. പക്ഷേ, അഭിമുഖമായിരുന്നില്ലെന്ന് ചന്ദ്രകാന്ത് പാട്ടീലിന്റെ പ്രസ്താവനയില് നിന്ന് വ്യക്തമാകുന്നു. പക്ഷേ, ചര്‍ച്ചയില് കാര്യമായ നേട്ടമുണ്ടായില്ലെന്നും പാട്ടീല് പറയുന്നു. സംസ്ഥാനത്തെ ഭരണം ഗുരുതരമായ പ്രതിസന്ധി നേരിടുന്നുണ്ട്. തന്റെ അഭിപ്രായത്തില് മറ്റൊരു തിരഞ്ഞെടുപ്പ് നടക്കേണ്ട സമയമാണിത്. മൂന്ന് പാര്‍ട്ടികള്‍ക്ക് ഒരുമിച്ച് സംസ്ഥാനം ഏറെകാലം ഭരിക്കാന് സാധിക്കില്ലെന്നും പാട്ടീല് പറഞ്ഞു.\nബിജെപി-ശിവസേന സഖ്യമാണ് കഴിഞ്ഞ നിയമസഭാ തിരഞ്ഞെടുപ്പില് മല്‍സരിച്ചത്. മുഖ്യമന്ത്രി പദവിയെ ചൊല്ലി ഇരുപാര്‍ട്ടികളും ഉടക്കി. ശിവസേനയ്ക്ക് പിന്തുണയുമായി എന്‍സിപിയും കോണ്‍ഗ്രസും വന്നതോടെ മഹാ അഗാഡി സഖ്യം ഭരണത്തിലേറി. എന്നാല് ഇതിനിടെയാണ് ശിവസേന-ബിജെപി നേതാക്കള് മുംബൈയിലെ ഹോട്ടലില് കഴിഞ്ഞദിവസം ചര്‍ച്ച നടത്തിയത്.\nഇതില് ആശങ്കയിലായ കോണ്‍ഗ്രസ്, എന്‍സിപി നേതാക്കള് മുഖ്യമന്ത്രി ഉദ്ധവ് താക്കറെയുടെ വീട്ടിലെത്തി. എന്‍സിപി അധ്യക്ഷന് ശരദ് പവാറും കോഗ്രണ്‍സ് മഹാരാഷ്ട്ര അധ്യക്ഷന് ബാലാസാഹിബ് തൊറാട്ടുമാണ് ഉദ്ധവ് താക്കറെയെ കാണാനെത്തിയത്. പവാര് ഇടക്കിടെ താക്കറെയെ കാണാറുണ്ടെങ്കിലും കോണ്‍ഗ്രസ് നേതാവ് എത്താറില്ല. തൊറാട്ട് എത്തിയത് കാര്യങ്ങളുടെ ഗൗരവം വര്‍ധിപ്പിക്കുന്നു. അതേസമയം, ശിവസേനയും എന്‍സിപിയും ബിജെപിക്കൊപ്പം ചേര്‍ന്ന് കേന്ദ്രസര്‍ക്കാരിന്റെ ഭാഗമാകണമെന്ന് കേന്ദ്രമന്ത്രി രാംദാസ് അത്തേവാല ആവശ്യപ്പെട്ടു.\n'മാസ്‌ക് ധരിക്കില്ല, കാരണം ഞാന് പിന്തുടരുന്നത് പ്രധാനമന്ത്രി നരേന്ദ്ര മോദിയെയാണ്'; പരിഹാസവുമായി സഞ്ജയ് റൗട്ട്\nരാഹുല് 2024ല് നയിക്കും, പ്രതിപക്ഷ ഐക്യം ഗോവയില് തുടങ്ങും, എന്‍സിപിയും കോണ്‍ഗ്രസിനൊപ്പം\nഅമരീന്ദറിന് മോശം ഇമേജ്, ഗുലാം നബിയെ അധ്യക്ഷനാക്കും, രാഹുലിന്റെ തീരുമാനങ്ങള് വെളിപ്പെടുത്തി ശിവസേന\nShiv Sena-BJP meet wasapolitical: says Maharashtra BJP Leader Chandrakant Patil


Title: 20. "ശക"വര്‍ഷം തുടങ്ങിയത് ഏതു നൂറ്റാണ്ടിലാണ്?\nDescription: This isaMost important question of gk exam. Question is : 20. "ശക"വര്‍ഷം തുടങ്ങിയത് ഏതു നൂറ്റാണ്ടിലാണ്? , Options is : 1. ബി.സി. ഒന്നാം നൂറ്റാണ്ട്, 2. എ.ഡി. ഒന്നാം നൂറ്റാണ്ട്, 3.ബി.സി. രണ്ടാം നൂറ്റാണ്ട്, 4. എ.ഡി. രണ്ടാം നൂറ്റാണ്ട്, 5. NULL\nThis isaMost important question of gk exam. Question is : 20. "ശക"വര്‍ഷം തുടങ്ങിയത് ഏതു നൂറ്റാണ്ടിലാണ്? , Options is : 1. ബി.സി. ഒന്നാം നൂറ്റാണ്ട്, 2. എ.ഡി. ഒന്നാം നൂറ്റാണ്ട്, 3.ബി.സി. രണ്ടാം നൂറ്റാണ്ട്, 4. എ.ഡി. രണ്ടാം നൂറ്റാണ്ട്, 5. NULL\n1) ബി.സി. ഒന്നാം നൂറ്റാണ്ട്\n2) എ.ഡി. ഒന്നാം നൂറ്റാണ്ട്\n3) ബി.സി. രണ്ടാം നൂറ്റാണ്ട്\n4) എ.ഡി. രണ്ടാം നൂറ്റാണ്ട്


ദേശീയ സുരക്ഷ മാനിച്ചില്ലെന്ന് കോണ്‍ഗ്രസ് | new delhi\nദേശീയ സുരക്ഷ മാനിച്ചില്ലെന്ന് കോണ്‍ഗ്രസ്\nMay 12, 2018, 04:00 AM IST\nന്യൂഡല്‍ഹി: ദേശീയ സുരക്ഷ പോലും മാനിക്കാതെയാണ് സി.സി.ടി.വി. പദ്ധതിയെന്ന് കോണ്‍ഗ്രസ്. ഒന്നര ലക്ഷം ക്യാമറ സ്ഥാപിക്കാനുള്ള കരാറുകളിലൊന്നു ചൈനീസ് കമ്പനിയ്ക്കാണ് നല്‍കിയിരിക്കുന്നതെന്ന് ഡി.പി.സി.സി. അധ്യക്ഷന് അജയ് മാക്കന് ആരോപിച്ചു. പദ്ധതിയില് സര്‍ക്കാര് വെള്ളം ചേര്‍ത്തെന്ന് കോണ്‍ഗ്രസ് മുമ്പും ആരോപണമുന്നയിച്ചിരുന്നു. സി.സി.ടി.വി. സ്ഥാപിക്കാനുള്ള കരാര് നല്‍കിയിരിക്കുന്ന ഭാരത് ഇലക്ട്രോണിക്‌സ് ലിമിറ്റഡ് ഉപ കരാര് നല്‍കിയിരിക്കുന്നതു ചൈനീസ് കമ്പനിക്കാണെന്ന് അജയ് മാക്കന് ആരോപിച്ചു.\nചൈനീസ് കമ്പനിയുടെ ഇന്ത്യന് ഉപസ്ഥാപനമായ പ്രാമാ ഹിക്വിഷനുമായാണ് കരാര്. എന്നാല് ആരോപണം കമ്പനി അധികൃതര് നിഷേധിച്ചു. കഴിഞ്ഞ പത്തുവര്‍ഷമായി രാജ്യത്തെ വിവിധ സര്‍ക്കാര് സ്ഥാപനങ്ങളുമായി ചേര്‍ന്നു പ്രവര്‍ത്തിക്കുന്നതായി കമ്പനി പ്രതിനിധി ചന്ദ്രശേഖര് വ്യക്തമാക്കി. മെയ്ക്ക് ഇന് ഇന്ത്യ പദ്ധതിയുടെ ഭാഗമായി എല്ലാ ഉപകരണങ്ങളും ഇന്ത്യയിലാണ് നിര്‍മ്മിക്കുന്നതെന്നും അദ്ദേഹം പറഞ്ഞു.\nസി.സി.ടി.വി. സ്ഥാപിക്കുന്നതുമായി ബന്ധപ്പെട്ട ആദ്യ കരാര് റദ്ദാക്കിയത് ഈ കമ്പനിയെ സഹായിക്കാനാണെന്നും കോണ്‍ഗ്രസ് ആരോപണമുണ്ട്. 2017 നവംബറിലാണ് ആദ്യ ടെന്‍ഡര് ക്ഷണിച്ചത്. എന്നാല് ഇതു റദ്ദാക്കി ജനുവരിയില് രണ്ടാമതു വീണ്ടും ടെന്‍ഡര് ക്ഷണിക്കുകയായിരുന്നു. ബി.ഇ.എല്ലിന് ഉപകരണങ്ങള് നല്‍കുന്നവരുടെ പട്ടികയില് ഹിക്ക്വിഷന് ഇല്ലാത്തതിനാലാണ് ആദ്യ ടെന്‍ഡര് നടപടി റദ്ദാക്കിയത്. കമ്പനിയുടെ പേര് ബി.ഇ.എല് ഉള്‍പ്പെടുത്തിയ ശേഷമാണ് ടെന്‍ഡര് കൈമാറിയത് അജയ് മാക്കന്‍പറഞ്ഞു. എന്നാല് ആരോപണത്തില് എ.എ.പി നേതൃത്വം ഇതുവരെ പ്രതികരിച്ചിട്ടില്ല.


Piravom - Church Issue | 1934ലെ ഭരണഘടന അനുസരിച്ചു മാത്രമേ ഭരിക്കാൻ പാടുള്ളൂ എന്ന വിധിയോടെ യാക്കോബായക്കാരുടെ കൈവശമിരുന്ന പള്ളികളുടെ ഉടമസ്ഥാവകാശം ഓർത്തഡോക്‌സുകാരിൽ വന്നുചേരും; 95ലെ സൂപ്രീംകോടതി വിധിയായിരുന്നെങ്കിൽ എണ്ണത്തിൽ കുറവെങ്കിലും പള്ളികൾ യാക്കോബായക്കാരുടെ പക്കൽ വരുമായിരുന്നു: അന്തിമ വിധിയിൽ പ്രഹരമേറ്റത് യാക്കോബായക്കാർക്ക്; ഇന്ന് പിറവം വലിയ പള്ളിയിൽ അടക്കം സംഘർഷത്തിന് ഇടയാക്കിയ യാക്കോബായ- ഓർത്തഡോക്‌സ് തർക്കം എന്താണെന്ന് അറിയാം - MarunadanMalayali.com\n1934ലെ ഭരണഘടന അനുസരിച്ചു മാത്രമേ ഭരിക്കാൻ പാടുള്ളൂ എന്ന വിധിയോടെ യാക്കോബായക്കാരുടെ കൈവശമിരുന്ന പള്ളികളുടെ ഉടമസ്ഥാവകാശം ഓർത്തഡോക്‌സുകാരിൽ വന്നുചേരും; 95ലെ സൂപ്രീംകോടതി വിധിയായിരുന്നെങ്കിൽ എണ്ണത്തിൽ കുറവെങ്കിലും പള്ളികൾ യാക്കോബായക്കാരുടെ പക്കൽ വരുമായിരുന്നു: അന്തിമ വിധിയിൽ പ്രഹരമേറ്റത് യാക്കോബായക്കാർക്ക്; ഇന്ന് പിറവം വലിയ പള്ളിയിൽ അടക്കം സംഘർഷത്തിന് ഇടയാക്കിയ യാക്കോബായ- ഓർത്തഡോക്‌സ് തർക്കം എന്താണെന്ന് അറിയാം\nDecember 10, 2018 | 05:52 PM IST | Permalink\nതിരുവനന്തപുരം: യാക്കോബായ - ഓർത്തഡോക്‌സ് സഭാ തർക്കം എന്നു മലയാളികൾ കേൾക്കാൻ തുടങ്ങിയിട്ട് കാലം കുറച്ചായി. തീർത്താലും തീർത്താലും തീരാത്ത പ്രശ്നമായി ഓർത്തഡോക്സ് - യാക്കോബായ വിഭാഗക്കാർ തമ്മിലുള്ള തർക്കം മാറുകയായിരുന്നു. സുപ്രീംകോടതി വിധി പ്രകാരം കേരളത്തിൽ അങ്ങോളമിങ്ങോളമുള്ള യാക്കോബായ പള്ളികളുടെ അവകാസം ഓർത്തഡോകസ് സഭയ്ക്ക ലഭിക്കും വിധത്തിലാണ് കോടതി വിധി വന്നത്. വിധി നടപ്പിലാക്കണമെന്ന് സുപ്രീംകോടതിയും ഹൈക്കോടതിയും നിർദ്ദേശിച്ചെങ്കിലും ഓർത്തഡോക്‌സ് വിഭാഗക്കാർക്ക് നിലവിൽ യാക്കോബായക്കാരുടെ കൈവശമുള്ള പള്ളികളിൽ പ്രവേശിക്കാൻ സാധിച്ചിട്ടില്ല.\nയാക്കോബായക്കാരുടെ നിയന്ത്രണത്തിലായിരുന്നു പിറവം സെന്റ് മേരീസ് പള്ളി. നീണ്ട കോടതി വ്യവഹാരങ്ങൾക്കൊടുവിൽ 1934ലെ മലങ്കര സഭയുടെ ഭരണഘടന പ്രകാരം ഭരണനിർവഹണം വേണം എന്ന് ഈ വർഷം ഏപ്രിൽ 19ന് സുപ്രീം കോടതി വിധിച്ചിരുന്നു. മലങ്കര സഭയുടെ എല്ലാ പള്ളികളും 1934ലെ സഭാ ഭരണഘടന അനുസരിച്ചും 2017 ജൂലൈ മൂന്നിലെ സുപ്രീം കോടതി വിധി പ്രകാരവുമാണ് ഭരിക്കപ്പെടേണ്ടതെന്നാണ് കോടതി വിധിച്ചത്. ഈകോടതി വിധി നടപ്പിലാക്കുന്ന കാര്യത്തിൽ പൊലീസ് വേണ്ട വിധത്തിൽ ഇടപെടുന്നില്ലെന്നാണ് ഓർത്തഡോക്‌സുകാരുടെ ആക്ഷേപം.\nഅനുകൂല വിധി നടപ്പിലാക്കാൻ ഓർത്തഡോക്സ് വിഭാഗം എത്തുമെന്ന് ആശങ്ക; സംരക്ഷണ വലയം തീർത്ത് യാക്കോബായ വിശ്വാസികൾ പള്ളി പരിസരത്ത്; കുർബാന അർപ്പിക്കാൻ പൊലീസ് സഹായം ആവശ്യപ്പെട്ട് റമ്പാൻ തോമസ് പോൾ; സംഘർഷ സാധ്യത മുന്നിൽ കണ്ട് കരുതലെടുത്ത് പൊലീസും; ശബരിമല വിവാദം ശമിക്കവവേ സർക്കാറിന് തലവേദനയായി മാർത്തോമ ചെറിയ പള്ളിയിലെ വിധി നടപ്പിലാക്കലും\nമലബാർ ഭദ്രാസനത്തിൽ ഓർത്തഡോക്സ്, യാക്കോബായ വിഭാഗങ്ങൾ തമ്മിലെ തർക്കങ്ങൾ പരിഹരിച്ചത് ഓർത്തഡോക്സ് കാതോലിക്കാ ബാവ മലബാർ ഭദ്രാസനത്തിന്റെ മെത്രാപൊലീത്ത ആയിരുന്നപ്പോഴാണ്. ബാക്കിയുള്ള 22 പള്ളികളിൽ തർക്കം ഉണ്ടായിരുന്നതിൽ പത്തെണ്ണത്തിലെ തർക്കം ഇരുവിഭാഗങ്ങളും തമ്മിലെ ചർച്ചകളിലൂടെ പരിഹരിച്ചു. തർക്കങ്ങൾ പരിഹരിച്ചത് സഭാ നേതൃത്വങ്ങൾ നേരിട്ട് ഇടപെട്ടല്ല. അതാത് ഇടവകകളിലെ ജനങ്ങൾ തമ്മിൽ ചർച്ചകൾ നടത്തിയാണ് പ്രശ്നപരിഹാരം കണ്ടത്. അതിന് ഇരു സഭാ നേതൃത്വങ്ങളും അംഗീകാരം നൽകുകയായിരുന്നു. എന്നാൽ, ഇന്ന് കോടതി വിധിയോടെ തർക്കപ്പള്ളികളുടെ എണ്ണം പിറവത്തും കോലഞ്ചേരിയിലും അടക്കം മാറുകയായിരുന്നു.\nഅടഞ്ഞു കിടക്കുന്ന പള്ളികൾ തുറക്കുകയും ആരാധന തുടരുകയും ചെയ്യണമെന്നും സഭാ പ്രശ്നം ആത്യന്തികമായി പരിഹരിക്കണമെന്നുമുള്ള ആഗ്രഹമാണ് ഇതിനു പിന്നിൽ. മേലിൽ പ്രശ്നങ്ങൾ ഉണ്ടാകില്ലെന്ന് എഗ്രിമെന്റു വച്ച് നിലവിലുള്ള പള്ളികളുടെ തർക്കം പരിഹരിക്കുകയാണെങ്കിൽ അൽപ്പം നഷ്ടം സഹിച്ചു വിട്ടുവീഴ്ചകൾ ചെയ്യാനും ഞങ്ങൾ തയാറാണ്. 74-ലാണ് പള്ളികൾ തമ്മിലുള്ള വ്യഹാരങ്ങൾ ആരംഭിച്ചത്. തുടക്കത്തിൽ മൊത്തം 34 പള്ളികളാണ് തർക്കത്തിൽ ഉണ്ടായിരുന്നത്. അതിൽ മലബാർ ഭദ്രാസനത്തിൽ 12 പള്ളികൾ ഉണ്ടായിരുന്നു. യോജിക്കുന്ന സഭയിൽ തങ്ങളുടെ സ്ഥാനമെന്തായിരിക്കുമെന്നുമുള്ള പുതുതായി വാഴിക്കപ്പെട്ട മെത്രാപ്പൊലീത്തമാരുടെ ആശങ്കകളാണ് പലപ്പോഴും എതിർപ്പുകൾക്കും പ്രതിഷേധങ്ങൾക്കും വഴിവെക്കുന്നത്.


രാജ്യത്ത് കൊവിഡ് വ്യാപനം രൂക്ഷം ; ഒമിക്രോൺ ബാധ ഗുരുതരമാവില്ലെന്ന് വിലയിരുത്തൽ | Pathanamthitta Media\nTuesday, January 18, 2022 7:40 am\nരാജ്യത്ത് കൊവിഡ് വ്യാപനം രൂക്ഷം ; ഒമിക്രോൺ ബാധ ഗുരുതരമാവില്ലെന്ന് വിലയിരുത്തൽ\nദില്ലി : രാജ്യത്ത് കൊവിഡ്വ്യാപനം രൂക്ഷമായി തുടരുന്നു. ദില്ലിയിൽ ഒരു ദിവസത്തിനിടെ രോഗം സ്ഥിരീകരിച്ചത് ഇരുപത്തിയൊന്നായിരത്തിൽ അധികം പേർക്കാണ്. പൊസിറ്റിവിറ്റി നിരക്ക് മെയ് അഞ്ചിന് ശേഷം ഉള്ള ഏറ്റവും ഉയർന്ന കണക്കിൽ എത്തി. തലസ്ഥാനത്തെ കോവിഡ് കണക്ക് ദിവസങ്ങൾക്കുള്ളിൽ ഏറ്റവും കൂടിയ നിരക്കിൽ എത്തും എന്ന് ആരോഗ്യ മന്ത്രി സത്യേന്ദ്ര ജെയിൻ അഭിപ്രായപ്പെട്ടു.\nപശ്ചിമ ബംഗാളിൽ കോവിഡ് പൊസിറ്റിവിറ്റി നിരക്ക് മുപ്പത്തി രണ്ട് ശതമാനത്തിൽ എത്തി. മഹാരാഷ്ട്രയിൽ 34000 പേർക്ക് കൂടി കോവിഡ് സ്ഥിരീകരിച്ചു. പഞ്ചാബിലും പൊസിറ്റിവിറ്റി നിരക്ക് പത്ത് ശതമാനം കടന്നു. ഒമിക്രോൺ എല്ലാവർക്കും ബാധിക്കുമെന്നും എന്നാൽ ഗുരുതരമാവില്ലെന്നും സർക്കാരിന്റെ കൊവിഡ് വിദഗ്ധ സംഘത്തിലെ അംഗം ഡോ. ജെയ് പ്രകാശ് ദേശീയ മാധ്യമത്തോട് പറഞ്ഞു\nആശുപത്രികളടം ആളുകൾ കൂടുതൽ എത്തുന്ന ഇടങ്ങളിലും കൊവി‍ഡ് വ്യാപിക്കുകയാണ്. ഇതിനിടെ കൊവിഡ് സാഹചര്യം വിലയിരുത്താൻ സംസ്ഥാനങ്ങളിലെ മുഖ്യമന്ത്രിമാരുമായി ചർച്ച നടത്തിയേക്കുമെന്ന സൂചനയുണ്ട്. ആൾക്കൂട്ട നിയന്ത്രണങ്ങളടക്കം നിർദേശങ്ങൾ അതാത് സംസ്ഥാനങ്ങൾക്കെടുക്കാമെന്നാണ് കേന്ദ്രം നേരത്തെ വ്യക്തമാക്കിയിരുന്നത്.\nPrevious articleആംബുലൻസ് ദുരുപയോഗം ചെയ്ത സംഭവം ; വാഹനം പിടിച്ചെടുത്തു\nNext articleഡി-ലിറ്റ് വിവാദം ; കേരള യൂണിവേഴ്‌സിറ്റി പ്രത്യേക സിന്‍ഡിക്കേറ്റ് യോഗം ഇന്ന്